Minister Shahid Ah Shukuru, Alaqsa Gai Eku Gai Adhi Namaadhu Kureveyne: Palestine Safeer - Vaguthu\nފޮރިން މިނިސްޓަރ އަބްދުﷲ ޝާހިދާއި ލަސްތީނުން ދިވެހިރާއްޖެއަށް ކަނޑައަޅާފައި ހުންނަވާ ސަފީރު ވަލީދު އަބޫ އަލީ - ފޮރިން މިނިސްޓްރީ\nފަލަސްތީނު ރައްޔިތުންގެ ހައްގުގައި ދިވެހި ސަރުކާރުންނާއި ފޮރިން މިނިސްޓަރު އަބްދުﷲ ޝާހިދު ކުރައްވާ މަސައްކަތަށް ޝުކުރު އަދާ ކުރައްވާ ކަމަށް އެ ގައުމުން ރާއްޖެއަށް ކަނޑައަޅުއްވާފައި ހުންނަވާ ސަފީރު ވަލީދު އަބޫ އަލީ ވިދާޅުވެއްޖެއެވެ.\nފަލަސްތީނުގެ ސަފީރު މިހެން ވިދާޅުވެފައިވަނީ ފަލަސްތީނުގެ ރައްޔިތުންނަށް އެއްބައިވަންތަކަން ހާމަކުރުމުގެ ބައިނަލްއަޤްވާމީ ދުވަހުގެ މުނާސަބަތުގައި ކުރެއްވި މިނިސްޓަރު ޝާހިދު ކުރެއްވި ޓްވީޓަކަށް ދެއްވި ޖަވާބު ޓްވީޓެއްގައެވެ.\nYour excellency we are great full to your support and solidarity for palestine and we are confident that we will pray together in Al Aqsa one day\n— Walid Abu Ali (@WalidAbuAli2) December 1, 2020\nޝާހިދު ކުރެއްވި ޓްވީޓްގައި ވިދާޅުވީ ފަލަސްތީނުގެ ރައްޔިތުންގެ ހައްގުތައް ކަށަވަރު ކުރަން ޖެހޭ ކަމަށާއި މެދު އިރުމައްޗާއި ދުނިޔޭގެ ސުލްހަ ލިބެން އޮތީ ފަލަސްތީނުގައި ސުލްހަ ގާއިމްކޮށްގެން ކަމަށެވެ. ޝާހިދަށް ޝުކުރު ދަންނަވަމުން ފަލަސްތީނު ސަފީރު ލިޔުއްވާފައި ވަނީ "އެކުގައި އަލްއަގްސާގައި ނަމާދު ކުރެވޭނެ ދުވަހެއް އަންނާނެ" ކަމަށެވެ.\n1967 ވަނަ އަހަރު ކުރެހުނު ސަރަހައްދީ އިމުގެ މައްޗަށް ބިނާވެގެންވާ ފަލަސްތީނުގެ މިނިވަން ދައުލަތެއް ޤާއިމްކުރެވި، އެ ދައުލަތުގެ ވެރިރަށަކީ އިރުމަތީ ޤުދުސްކަމުގައި ވާން ޖެހޭކަމަށް އދ. އިން ކަނޑައެޅިއެވެ. އެކަމަކު ބައިނަލްއަގްވާމީ އުސޫލުތަކާ ވެސް ހިލާފަށް އިޒްރޭލުން ދަނީ ފަލަސްތީނުގެ ބިންތަކަށް ވެރިވެގަންނަމުންނެވެ.\nފުރަތަމަ ފަހަރަށް ރާއްޖެއިން ފަލަސްތީނަށް ނަން ރެޒިޑެންޓް ސަފީރަކު އައްޔަން ކުރަނީ\nޑިސެމްބަރު 1, 2020 16:03\nހިބަރު ވަދު ލިބޭތޯ ތިޔަ ސަރަހައްދުން. ރިޔާސީ އިންތިޚާބުގައި ދޮގުވަޢުދު ބޭނި ޒާތުގެ#\nޑިސެމްބަރު 1, 2020 20:38\nސާބަހޭ ޝާޑޫ. އަހަރެމެން މިތިބީ ފަލަސްތީނުރައްޔިތުންނާއެކު.\nޑިސެމްބަރު 1, 2020 21:21\nމިހާަރުވެސް ކޮނޑުމަތީގަ އިއޮތޫ ކާރޕެޓު ގަނޑެއް.\nޑިސެމްބަރު 2, 2020 03:28\ngrateful ދޯ އިންނާނީ


"ސޮނިކް ދަ ހެޖްހޮގް" ޑިޒްނީގެ އެނިމޭޓެޓް ފިލްމްތަކާ ވާދަކޮށްލެވޭނެތަ؟ "ސޮނިކް ދަ ހެޖްހޮގް" ޑިޒްނީގެ އެނިމޭޓެޓް ފިލްމްތަކާ ވާދަކޮށްލެވޭނެތަ؟\n"ސޮނިކް ދަ ހެޖްހޮގް" ޑިޒްނީގެ އެނިމޭޓެޓް ފިލްމްތަކާ ވާދަކޮށްލެވޭނެތަ؟\nއެނިމޭޓެޓް ފިލްމްތައް އުފެއްދުމުގައި މިވަގުތު އެންމެ ކުރީގައި ޙަރަކާތްތެރިވަމުންދާ އެއް ބަޔަކީ ވޯލްޓް ޑިސްނީއޭ ބުނުމަކުން ދޮގަކަށްނުވާނެއެވެ.\nޢާއްމުންގެ މެދުގައި މަޤުބޫލު އެތައް ކާޓޫންތަކެއް ގެނެސްދީފައިވާ ޑިސްނީއިން އެ ކާޓޫންތަކުގެ ލައިވް އެކްޝަން ފިލްމްތައް ފުލުފުލުގައި ރިލީޒްކުރަމުންދާއިރު، މިއިން ކޮންމެ ފިލްމެއްވެސް ބޮކްސް އޮފީހުގައި ދަނީ ބޮޑެތި ކާމިޔާބީތަކެއް ހޯދަމުންނެވެ.\nނަމަވެސް މިފަހަރު ދައްކަން މިއުޅެނީ ޑިޒްނީގެ ފިލްމެއްގެ ވާހަކައެއްނޫނެވެ. މިފަހަރު ދައްކަން މިއުޅެނީ ސެގާގެ މަޝްހޫރު ވީޑިއޯ ގޭމް ސީރިސް "ސޮނިކް ދަ ހެޖްހޮގް"ގެ ލައިވް އެކްޝަން ފިލްމުގެ ވާހަކައެވެ. 1991ވަނަ އަހަރު ނުކުތް ސޮނިކަކީ ވީޑިއޯ ގޭމްތަކަށް ލޯބިކުރާ ފަރާތްތަކުގެ މެދުގައި ބޮޑު މަޤުބޫލުކަމެއް ހޯދި ގޭމެކެވެ. އެންމެފަހުން ސޮނިކުވެސް ގޭމުން ބޭރުވެ، ލައިވް އެކްޝަން ފިލްމަކުން އޯޑިއަންސްއާއި ބައްދަލުވުމަށް ތައްޔާރުވަމުންދާއިރު، މިފިލްމް ރިލީސްކުރާނެކަމަށް ފުރަތަމަ އާންމުކުރި ތާރީޚު މިވަނީ ފަސްކޮށްފައެވެ.\nޕެރެމައުންޓްގެ އެޑްވެންޗަރ ކޮމެޓީ ފިލްމް "ސޮނިކް ދަ ހެޖްހޮގް" އެންމެ ފުރަތަމަ ރިލީޒްކުރަން ނިންމާފައިވަނީ މިއަހަރުގެ ނޮވެމްބަރުމަހުގެ ތެރޭގައެވެ. ނަމަވެސް ފިލްމުގެ އޮފިޝަލް ޓްރެއިލަރ އާއްމުކުރި ހިސާބުން، ފޭނުންގެ ފަރާތުން ކުރިމަތިވި ބައެއްކަހަލަ ފާޑުކިއުންތަކުގެ ސަބަބުން މިހާރު މި ފިލްމް ރިލީޒްކުރާ ތާރީޚު މިވަނީ 2020ވަނަ އަހަރުގެ ފެބްރުއަރީމަހަށް ފަސްކޮށްފައެވެ. ސަބަބެއްކަމަށް ޕެރަމައުންޓުން ބުނެފައިވަނީ ފިލްމުގައި ފެނިގެންދާ ސޮނިކްގެ ކެރެކްޓަރ ރީ-ޑިޒައިންކުރަން ބޭނުންވާތީކަމަށެވެ.\nސޮނިކް ދަ ހެޖްހޮގުގައި ފެނިގެންދާ މެއިން ކެރެކްޓަރކަމަށްވާ ސޮނިކަށް އަޑުއަޅާފައިވަނީ އެމެރިކާގެ މަޝްހޫރު އެކްޓަރ ބެން ޝުވޯޓްސްއެވެ. މި ފިލްމުން ފެނިގެންދާ މެއިން ކާސްޓުންގެ ތެރޭގައި ޖޭމްސް މާސްޑެން، ޓީކާ ސަމްޕްޓަރ، އެޑަމް ޕެލީ އަދި ނީލް މެކްޑޮނޯރ ހިމެނެއެވެ. އަދި ގޭމުގައި އިވިލް ކެރެކްޓަރއެއްގެ ގޮތުގައި ފެނިގެންދާ ޑރ.އިވޯ ރޮބޮޓްނިކްގެ ރޯލުން ފެނިގެންދަނީ މަޝްހޫރު ކޮމޭޑިއަން ޖިމް ކެރީއެވެ.\nސޮނިކްއަށް ލިބިފައިވާ ހާދަޔާ ޚިލާފު "ސުޕަރ-ސޮނިކް"ގެ ދުވެއްޔާއެކު ޑރ.އިވޯގެ ކިބައިން ސަލާމަތްވުމަށް ކުރާ މަސައްކަތްތައް ދައްކުވައިދޭ މި ފިލްމް ޑައިރެކްޓްކޮށްފައިވަނީ ޖެފް ފޯރލަރއެވެ.\nކޮންމެއަކަސް މި ފިލްމް ރިލީޒްކުރާ ތާރީޚު ފަސްވިއެއްކަމަކު، ޕެރެމައުންޓްގެ މި ފިލްމް ބަލާލުމަށް ގިނަ ބަޔަކު ތިބީ ކެތްމަދުވެފައެވެ. "ސޮނިކް ދަ ހެޖްހޮގް" އަށް ޑިސްނީގެ ލައިވް އެކްޝަން ފިލްމްތަކާ އެއްހަމައެއްގައި ވާދަކޮށްލެވޭނެކަމަށް ގިނަ ބަޔަކު މިހާރު ދަނީ ބުނަމުންނެވެ. ފިލްމްގެ އޮފިޝަލް ޓްރެއިލަރއިންވެސް ހިތްގައިމު އެތައްކަމެއް ފެނިގެންދާއިރު، މިއީ 2020 ވަނަ އަހަރު ނުކުންނާނެ އެންމެ ވަރުގަދަ އެއް ފިލްމަށްވުން އެކަށީގެންވާކަމަށް ބައެއް ފަރާތްތަކުން ބުނެއެވެ.\n"ދިވެހި ފިލްމް އެވޯޑްސް 9"ގެ ނޮމިނީސް އަންނަ މަހުގެ 10ގެ ކުރިން އިޢުލާންކުރާނެ\nއޭބީޔޫ ރޭޑިއޯ ސޯންގް ފެސްޓިވަލްގައި ޒަކިއްޓެގެ ރާޅުމާލީ އިއްވާލައިފި\n"ބާލާ" އާއި މެދު ވަރަށް ބޮޑު ޔަޤީންކަމެއް އެބައޮތް: އަޔުޝްމަން


ޛިކުރާ މިސްކިތްހުރި ބިމުގައި ވަގުތީ މިސްކިތް ހަދަނީ އުޞޫލާ އެއްގޮތަށް - އިސްލާމިކް މިނިސްޓްރީ ޛިކުރާ މިސްކިތްހުރި ބިމުގައި ވަގުތީ މިސްކިތް ހަދަނީ އުޞޫލާ އެއްގޮތަށް - އިސްލާމިކް މިނިސްޓްރީ\nޛިކުރާ މިސްކިތްހުރި ބިމުގައި ވަގުތީ މިސްކިތް ހަދަނީ އުޞޫލާ އެއްގޮތަށް - އިސްލާމިކް މިނިސްޓްރީ\nޒިކުރާ މިސްކިތް ހުރި ބިން ސާފުކުރުމުގެ ތެރެއިން މިނިކަށިތަކެއް ފެނުން / ފޮޓޯ: ޕީ.އެސް.އެމް ނިއުސް\nޛިކުރާ މިސްކިތްހުރި ބިން ސާފުކޮށް، އެތަނުގައި ވަގުތީ މިސްކިތެއް ހެދުމުގެ މަސައްކަތް ކުރިއަށްދަނީ ކަނޑައެޅިފައިވާ އުޞޫލާ އެއްގޮތަށްކަމަށް އިސްލާމިކް މިނިސްޓްރީން ވިދާޅުވެއްޖެއެވެ.\nއެ މިނިސްޓްރީން މިގޮތަށް ވިދާޅުވެފައިވަނީ ޒިކުރާ މިސްކިތްހުރި ބިން ސާފުކުރުމުގެ ތެރެއިން މިނިކަށިތަކެއް ފެނުމުންވެސް، އިސްލާމީ އުޞޫލުތަކާ ޚިލާފަށް އެތަނުގައި ވަގުތީ މިސްކިތެއް ބިނާކުރުމުގެ މަސައްކަތް ކުރަމުންދާކަމަށްބުނެ ސޯޝަލް މީޑިއާގައި ދައުރުވަމުންދާ ވާހަކަތަކާ ގުޅިގެންނެވެ. އިސްލާމިކް މިނިސްޓްރީން ވިދާޅުވީ، ޛިކުރާ މިސްކިތް ހުރި ބިމުގައި ވަގުތީ މިސްކިތެއް ޢިމާރާތްކުރުމަށް ބިން ކޮނުމުގެ މަސައްކަތް ކުރިއަށްދަނިކޮށް، އެބިމުން މިނިކަށިތަކެއް ފެނިފައިވާކަމަށެވެ. އެހެންކަމުން ކަނޑައެޅިފައިވާ އުޞޫލުތަކާއި އެއްގޮތަށް އެތަން ސާފުކޮށް މިސްކިތް އެޅުމުގެ މަސައްކަތް ކުރިއަށްދާކަމަށް އެ މިނިސްޓްރީން ވަނީ ހާމަކުރައްވާފައެވެ.\nމަސްޖިދުއްޛިކްރާ ނުވަތަ ޒިކުރާ މިސްކިތް ތަޅާލާ، އެ ބިން ސާފުކުރުމުގެ މަސަައްކަތް ފަށާފައިވަނީ މިދިޔަ އަހަރުގެ ޑިސެމްބަރުމަހުގެ ތެރޭގައެވެ. އަދި ކުރިއަށްއޮތް ރަމަޟާންމަހަށް އެތަނުގައި ވަގުތީ މިސްކިތެއް ހެދުމުގެ މަސައްކަތް އަންނަނީ ކުރަމުންނެވެ.\nމަޖީދީމަގު، ޛިކުރާ މިސްކިތް ހުރި ބިމުގައި ވަގުތީ މިސްކިތެއް ޢިމާރާތްކުރުމުގެ މަސައްކަތް ކޮށްދޭނެ ފަރާތެއް ހޯދުމަށް އިސްލާމިކް މިނިސްޓްރީން މީގެކުރިން ވަނީ އިޢުލާންވެސް ކޮށްފައެވެ. މިކަމާ ގުޅޭގޮތުން ޕީއެސްއެމް ނިއުސްއަށް މަޢުލޫމާތު ދެއްވަމުން އިސްލާމިކް މިނިސްޓަރ ޑރ.އަޙްމަދު ޒާހިރު ވިދާޅުވެފައިވަނީ ވަގުތީ މިސްކިތެއް ހަދައިދޭނެ ބަޔަކު ނުވެއްޖެނަމަ، ސަރުކާރުގެ އަމާޒަކީ އޮންނަ އުޞޫލްގެ ދަށުން ސަރުކާރުގެ ކޮންމެވެސް ކުންފުންޏަކާ ޙާވާލުކޮށްގެން މިސްކިތް ހެދުންކަމަށެވެ.\nޛިކުރާ މިސްކިތް ހުރި ބިމުގައި ވަގުތީ މިސްކިތެއް އެޅުމަށް ނިންމާފައިވާއިރު 1،100 އަށްވުރެ ގިނަ މީހުންގެ ސޮއާއެކު މިދިޔަމަހުގެ ތެރޭގައި އިސްލާމިކު މިނިސްޓްރީއަށް ޕެޓިޝަނެއް ވަނީ ހުށައަޅާފައެވެ. އަމިއްލަ ފަރާތަކުން މިނިސްޓްރީއަށް މި މިޕެޓިޝަން ހުށަހަޅާފައިވަނީ އެ މިސްކިތް ތަޅާލާފައިވުމުގެ ސަބަބުން އެސަރަޙައްދުގައި ދިރިއުޅެމުންދާ އެތައް ރައްޔިތުންނެއް އެކަމުގެ ދަތިކަން ތަހައްމަލު ކުރަމުންދާތީއެވެ.\nކުރިން ހުރި ޒިކުރާ މިސްކިތް އެތަނުން ނަގަން ކުރީގެ ސަރުކާރުން ނިންމާފައިވަނީ އެތަނުގައި ނަމާދުކުރެވޭނެ އިންތިޒާމްތަކާއެކު 10 ފަންގިފިލާގެ އިމާރާތެއް އެޅުމަށްކަމަށް ބުނެއެވެ. މިސްކިތް އެޅުމަށްކަމަށް ބުނެ 2018ވަނަ އަހަރު ވަނީ ކޮންޓްރެކްޓެއްވެސް ހަދާފައެވެ. ނަމަވެސް އެކަމުގައި ކޮރަޕްޝަންގެ އަމަލުތަކެއް ފާހަގަވެފައިވާކަމަށް އޮޑިޓް ރިޕޯޓްގައި ވަނީ ފާހަގަކުރައްވާފައެވެ. މިސްކިތް އިމާރާތްކުރުމުގެ މަސައްކަތް އެއްވެސް ވަރަކަށް ކުރިއަށް ގެންގޮސްފައިނުވާއިރު، މަސައްކަތް ހަވާލުކުރި ކުންފުންޏަށް ކުރީގެ ސަރުކާރުން 30 މިލިއަން ރުފިޔާވެސް ވަނީ ދީފައެވެ.\nމުލަ ރޯދަ ދުވަހަކީ އަންނަ އަންގާރަ ދުވަސް\nހަނދުސާބިތުކުރުން އަންނަ ހޯމަވިލޭރޭ\nސޯސަންވިލާގައި ރަމަޟާން މަހު ޤުރުއާން މުބާރާތެއް


Mariya: Tourism gai mihaaru mivareh nei! | Mihaaru\nރިޕޯޓް / އަންހެނުން ބާރުވެރިކުރުން\nމާރިޔާ: އޭނާ އަކީ ޓޫރިޒަމް ދާއިރާގައި ނަމޫނާ އަންހެނެއް.\n27 ސެޕްޓެމްބަރ 2016 - 06:28\nޓޫރިޒަަމް ދާއިރާގެ މަސައްކަތްތައް އޭނާ ފެށީ ރިސޯޓެއްގެ ބަދިގެ ތެރެއިންނެވެ. ފުރަތަމަ ވަޒީފާ އަކީ ޕޭސްޓްރީ ތައްޔާރުކުރުމެވެ. އޭނާގެ ރަހަތަކުން ޓޫރިސްޓުން ހިތްހަމަ ޖައްސައިދިނުމަށް ފަހު އެތަނުން ނިކުތީ ވެއިޓަރަކަށެވެ. އޭގެ ފަހުން ބަދަލުވީ ރިސެޕްޝަނިސްޓަކަށެވެ. ދެން ގެސްޓް ރިލޭޝަން އޮފިސަރަކަށެވެ. ފަހަރަކު ކަމެއް ކުރަމުން ގޮސް އިދާރީ މަސައްކަތްތަކާއި އެޗްއާރާއި މާކެޓިންއާ ގުޅޭ ހުރިހާ ވެސް ކުރި އެވެ. އޭނާގެ މަސައްކަތްތައް މި ހިސާބުން ކުރުކޮށްލާނަމަ، ވޭތުވެދިޔަ 14 އަހަރު ތެރޭގައި މާރިޔާ ޝަރީފް، 35، އަތް ނުލާ މަސައްކަތެއް ޓޫރިޒަމް ދާއިރާގައި ނެތެވެ. މިހާރު އޭނާ އަކީ ރިސޯޓެއްގެ މެނޭޖަރެވެ.\nރާއްޖޭގައި އެންމެ ފުރަތަމަ ހުޅުވި ރިސޯޓްތަކުގެ ތެރޭގައި ހިމެނޭ ސަމަ އައިލެންޑް މޯލްޑިވްސްގެ މެނޭޖަރު ކަމާ މި މަހު ހަވާލުވި މާރިޔާ އަކީ މިހާރު މި ދާއިރާގައި ނަމޫނާ އަންހެނެކެވެ. އޭނާ އަކީ ރާއްޖޭގައި މިވަގުތު ހުރި ހަމައެކަނި އަންހެން، ރިސޯޓް މެނޭޖަރެވެ.\nމިއީ، މުޅި ޓޫރިޒަމް ދާއިރާ އަށް ވެސް ލިބޭ ފަހުރެކެވެ. އެއީ އޭނާ ހުރި މަގާމަށް އައުމަކީ މި ދާއިރާގައި އަންހެނަކަށް ކުރާ އެހާ ފަސޭހަ ކަމެއް ނޫނެވެ.\nމާރިޔާ، ސަމަ އައިލެންޑް ރިސޯޓުގެ މުވައްޒަފަކާ އެކު.\nޓޫރިޒަމް ދާއިރާ އިން ކުރިއަށް ދާން އަންހެންނަށް އަދިވެސް ބޮޑެތި ގޮންޖެހުންތަކެއް އެބަހުއްޓެވެ. އެ ގޮންޖެހުންތަކާއި ހުރަސްތަކެއް މާރިޔާ އަށް ވެސް ކުރިމަތިވި އެވެ. އޭނާގެ ކާމިޔާބީ އަކީ ކުރިމަތިވި އުނދަގޫތަކެވެ.\n"ޓޫރިޒަމް ދާއިރާ އަށް ހިތްދެވުނު އިރު ވެސް އެނގޭ ކިހާވަރެއްގެ ކަމެއް ކަން މިއީ. އުނދަގޫތައް ކުރިމަތިވާނެ ކަން. އަމިއްލަ އަށް އެކަންކަން ތަޖުރިބާ ކުރެވެން ފެށީމަ ހިތަށް އެރީ ފިލައެއް ނޯންނާނަމޭ، ކުރިމަތިލާނީއޭ،" މާރިޔާ ބުންޏެވެ.\nފަހަރަކު ހަރުފަތަކުން ކުރި ހޯދަމުން ގޮސް މި ދާއިރާގައި މިހާރު އޭނާގެ ޒިންމާ ވަރަށް ބޮޑެވެ. ރިސޯޓް ހުރިހާ ކަމެއް ބެލެހެއްޓުމުގެ އިތުރުން ޑިރެކްޓަރުންގެ ބޯޑަށް ލަފާ އެރުވުމާއި ރިސޯޓް އިޝްތިހާރުކުރުމަކީ ވެސް އޭނާގެ މަސައްކަތެކެވެ. އެކަމަކު މި ހިސާބަށް އާދެވުނީ، މާރިޔާ ބުނި ގޮތުގައި، ވަރަށް ބުރަ މަސައްކަތުންނެވެ.\nސްކޫލްގައި އުޅުނުއިރު ކުރިއަށް ގެންދިޔަ ކެރިއަ ކައުންސެލިން ޕްރޮގްރާމަކުން މި ދާއިރާ އަށް ހިތް ޖެހުނު މާރިޔާ ދެކޭގޮތުގައި، މޮޅަށް ކިޔެވިއަސް އަމަލީ ތަޖުރިބާއާ ނުލައި މި ދާއިރާ އިން ވެސް ކުރިއަކަށް ނުދެވޭނެ އެވެ. އެންމެ މުހިއްމު އެއް ކަމަކީ، އަމިއްލަ އަށް ކަންކަން ދަސްކުރުމެވެ.\n"އަޅުގަނޑުގެ ސީނިއަ ބޭފުޅުން މީޓިންތަކަށް ވަޑައިގަންނަވާއިރު، ނޫނީ ކަމެއް ނިންމާއިރު ވަރަށް ބަލަން، ދަސްކުރިން ކަންކަން ކުރާ ގޮތް. އެކި މީހުންނާ ބައްދަލުވީމަ ކަންކަން އޮޅުންފިލުވިން. އެއީ ވަރަށް މުހިއްމު ކަމެއް،" މާރިޔާ ބުންޏެވެ.\nމެލޭޝިއާ އިން ކޯސް ހަދައިގެން އެންމެ ފުރަތަމަ ވަނީ ބަނޑޮސް އައިލެންޑް ރިސޯޓު ޕޭސްޓްރީ ކިޗަން އެސިސްޓެންޓެއްގެ ވަޒީފާ އަށެވެ.\n"އެ މަސައްކަތުގައި އުޅެނިކޮށް ދޭތެރެއަކުން ފުރުސަތެއް ލިބުނީ ވެއިޓަރަކަށް ވާން. އެހެންވެ އެކަން ކުރީ،" މާރިޔާ ބުންޏެވެ.\nއޭގެ ފަހުން ބޭރުން ޑިގްރީ ހަދައިގެން އައިސް ވަނީ ރިސޯޓެއްގެ އެޑްމިނިސްޓްރޭޓިވް ވަޒީފާ އަކަށެވެ. ކުރަން ޖެހުނު އެއްވެސް ކަމަކަށް ނޫނެކޭ އޭނާ ނުބުނެ އެވެ.\n"އޭރު ޖެހުނު ފްރަންޓް އޮފީހުގެ ހުރިހާ ޑިޕާޓްމެންޓެއްގައި މަސައްކަތް ކުރަން. ފޯނު އޮޕަރޭޓަރަކަށް ވެސް ހުރިން. ރިސެޕްޝަނިސްޓަކަށް، ގެސްޓް ރިލޭޝަން އޮފިސަރަކަށް، އެޗްއާރުގެ މަސައްކަތްތައް. މިހެން ގޮސް ފުދޭވަރަކަށް ގިނަ މަސައްކަތްތައް ކުރަން ޖެހުނު،" މާރިޔާ ބުންޏެވެ.\nމާރިޔާ ރިސޯޓުގެ މުވައްޒަފުންތަކަކާ އެކު: ވޭތުވެދިޔަ 14 އަހަރު އޭނާ ވަނީ ތަފާތު ގިނަ ތަޖުރިބާތަކެއް ކޮށްފައި.\nމާކެޓިން ދާއިރާގެ މަސައްކަތްތައް ކުރަން ޖެހުނީ ހިލްޓަން ރިސޯޓުގައި އުޅުނު އިރެވެ. އޭރު އެ މަސައްކަތަށް ޝައުގުވެރިވެ އެ ދާއިރާ އިން، އިނގިރޭސިވިލާތުން މަތީ ތައުލީމް ހާސިލްކުރުމަށް ފަހު ރިސޯޓްތަކުގެ މާލެ އޮފީސްތަކުގައި ވެސް މަސައްކަތް ކުރި އެވެ. ސަމަ އައިލެންޑް ރިސޯޓުގެ ވަޒީފާ އަށް ދިއުމުގެ ކުރިން އަދާކުރީ އެ ރިސޯޓް ހިންގާ ކައިމޫ ގްރޫޕްގެ ބިޒްނަސް ޑިވެލޮޕްމެންޓް މެނޭޖަރުގެ މަގާމެވެ.\n"މިހާރު މި މަސައްކަތް ކުރާ ސަމަ އައިލެންޑަކީ އަޅުގަނޑު ވަރަށް ލޯބިވާ ތަނެއް. މި ތަނުގައި އޮތް ޓީމާ އެކު މަސައްކަތް ކުރަން އަޅުގަނޑަށް ވަރަށް ފަސޭހަ. އެންމެން ވެސް ވަރަށް ސަޕޯޓިވް. އެއީ ކުރިއަށް ދާން ލިބޭ ވަރަށް ބޮޑު ހިތްހަމަޖެހުމެއް،" މާރިޔާ ބުންޏެވެ.\nބައެއް ވާހަކަތަކަކީ ހަގީގަތް، ތަޖުރިބާކުރަން ޖެހުނު!\nމަސައްކަތް ކުރަން ކިތަންމެ ބޭނުން ވިއަސް މި ދާއިރާ އަކީ ކުރިން އޭނާ އަށް ބޮޑު ބިރެކެވެ. އެއް ކަމަކީ އަންހެން ކުދިން މި ދާއިރާގައި މަސައްކަތް ކުރުމާ ނުރުހުންވެ ދައްކަމުން ދިޔަ ވާހަކަތަކެވެ. ރިސޯޓް ދާއިރާ އަކީ އަންހެން ކުދިން އުޅެން ކަމުދާ ދާއިރާއެއް ނޫނެވެ؛ މިއީ މަދުން ނަމަވެސް މިހާރު ވެސް ބައެއް މީހުންގެ ވިސްނުން ހުރި ގޮތެވެ.\nމި ވިސްނުމާ ހެދި އަމަލީ ގޮތުން އުނދަގޫތަކަކާ މާރިޔާ އަށް ވެސް ކުރިމަތިލާން ޖެހުނެވެ. ފުރަތަމަ ދުވަސްކޮޅު ޑިއުޓީ ނިންމާފައި ކޮޓަރިން ބޭރަށް ނުނިކުމެ އޮންނަން ވެސް ޖެހުނެވެ. އެއީ، ވަޒީފާގައި އަންހެން ކުދިން މަދުވެ، ފިރިހެނުންގެ ތެރޭގައި އެކަނި އުޅެން ޖެހުމުން ފުރައްސާރައާ ކުރިމަތިލާން ޖެހޭތީ އެވެ.\n"ވަރަށް ގިނަ މީހުން ނަސޭހަތް ވެސް ދިން ރިސޯޓަށް ނުދާށޭ. މިވެނި މިވެނި ކަންތައްތައް ވެޔޭ އަންހެން ކުދިންނަށް. މާބޮޑަށް ގަބޫލެއް ނުކުރަން، އެކަމަކު ފުރަތަމަ ކޮޅުގައި ދަންވަރު ގުޅާ މީހުން ވެސް އުޅޭ އަންހެން ކުއްޖަކަށްވީތީ ޖެއްސުންކުރަން،" މާރިޔާ ބުންޏެވެ.\nމުވައްޒަފުންތަކަކާ މާރިޔާ ބައްދަލުކުރަނީ\nއެންމެ ބޮޑަށް އުނދަގޫވީ މަޑުމައިތިރި ކަމަށް ލޯބިކުރާއިރު، އެގޮތަށް ފުރައްސާރައާ ކުރިމަތިލާން ޖެހުމުން ކަމަށް މާރިޔާ ބުންޏެވެ. ޑިއުޓީ ނިންމާފައި، ކާން ނުނިކުމެ ކޮޓަރި ތެރޭގައި އޮތީ ވެސް ޖެއްސުމުގެ ބަސްތައް އަޑު އަހަން ބޭނުން ނުވާތީ އެވެ.\n"ފަހުން ވިސްނުނީ، މިގޮތަށް ފިލާ އޮވެގެން ފައިދާއެއް ނުވާނެއޭ. ކުރިމަތިލާން ޖެހޭނެއޭ. ދެން ނިކުމެ އުޅެން ފެށީމަ އެކުގައި މަސައްކަތް ކުރި އެންމެންނަށް ވެސް އެނގިއްޖެ ހީކުރާ ކަހަލަ މީހެއް ނޫން ކަން، ކެރޭނެކަން،" މާރިޔާ ބުންޏެވެ.\nވަޒީފާގެ މާހައުލުގައި އަންހެނުންނަށް އުނދަގޫ ކުރިމަތިވުމަކީ ހަމައެކަނި ޓޫރިޒަމް ދާއިރާގައި ނުވަތަ ރާއްޖޭގައި ކުރިމަތިވާ ކަމެއް ނޫނެވެ. ފަހަތަށް ނުޖެހި ކުރިއަށް ދިޔައީ އެކަން ވެސް ހިތުގައި ބާއްވައިގެން ކަމަށް މާރިޔާ ބުންޏެވެ.\nއޭނާ ބުނި ގޮތުގައި ކުރިއާ އަޅާބަލާއިރު، ޓޫރިޒަމް ދާއިރާގައި އަންހެނުންނަށް ހުރި ހުރަސްތައް މިހާރު މަދެވެ. މި ދާއިރާގައި މަސައްކަތް ކުރާ އަންހެން ކުދިންގެ އަދަދު ނިސްބަތުން ގިނައީ ވެސް އެހެންވެ ކަމަށް މާރިޔާ ދެކެ އެވެ.\n"މައްސަލައަކީ ވިސްނުން، މިހާރު ވަރަށް ބޮޑަށް އެ ވިސްނުން ބަދަލުވެއްޖެ. ރިސޯޓް ދާއިރާ އަކީ ހަމައެކަނި ފިރިހެނުންނަށް ހާއްސަ ވަޒީފާއެއް ނޫން ކަން ގިނަ ބަޔަކު ގަބޫލުކުރޭ. އަންހެނުން އަންނަނީ އެކަން ސާބިތު ވެސް ކޮށްދެމުން،" މާރިޔާ ބުންޏެވެ.\nބޮޑެތި ބަދަލުތަކަކަށް ވިސްނުން ގެންގުޅޭ\nޓޫރިޒަމް ދާއިރާ އިން މިހާތަނަށް ކުރެވުނު ތަޖުރިބާ އިން މި ދާއިރާގެ އެތައް ކަމެއް ބަދަލުކުރަން ޖެހޭ ކަމަށް މާރިޔާ ގަބޫލުކުރެ އެވެ. އެއް ކަމެއް ގޮތުން ފާހަގަކުރީ ބައެއް ރިސޯޓްތަކުގައި މުވައްޒަފުންނާ މެދު އަމަލުކުރާ ގޮތެވެ.\n"ވަރަށް ބޮޑަށް މުވައްޒަފުން ހިފަހައްޓާފައި އޮންނަނީ. މަނާ ކަންތައް ވަރަށް ގިނަވާނެ. އެންމެ ކުޑަވެގެން ގެސްޓުންނާ ވާހަކަ ދެއްކުން ވެސް އޮންނަނީ މަނާކޮށްފައި. އެކަމަކު އެވަރަށް ކަންކަން ހިފަހައްޓަން ޖެހޭ ސަބަބެއް ނެތް،" މާރިޔާ ބުންޏެވެ.\n"މީގެ މާނައަކީ ޑިސިޕްލިންކުރަން އުސޫލްތަކެއް ކަނޑައަޅާފައި އޮންނަން ނުޖެހޭ ވާހަކައެއް ނޫން. މާނައަކީ މުވައްޒަފުންނަށް އިތުބާރުކުރާށޭ. ކުރަން ނުވާ ކަންތައް ވެސް އޭރުން އެނގޭނެ."\nހަތަރު ތަރީގެ ސަމަ އައިލެންޑް ހިތްގައިމު ތަނެއްގެ ގޮތުގައި މާކެޓް ކުރާއިރު އެންމެ ބޮޑަށް އިސްކަންދޭ އެއް ކަމަކީ، މާރިޔާ ބުނި ގޮތުގައި، މުވައްޒަފުންގެ ހިތް ހަމަޖެހުމެވެ. ޓޫރިޒަމް ދާއިރާގައި މުވައްޒަފުންގެ ޝަކުވާތައް ފުނިޖެހެނީ އެކަންކަމާ މެދު އަޅާލަންވާވަރަށް އަޅާނުލުމުން ކަމަށް މާރިޔާ ބުންޏެވެ.\nމާރިޔާ: މި ދާއިރާގައި އަދިވެސް ގިނަ ކަންކަން ތަޖުރިބާ ކުރަން ބޭނުންވޭ.\nސަމަ އައިލެންޑް ރިސޯޓުގައި އޭނާ ގެންނަން ފެށި އެއް ބަދަލަކީ މުވައްޒަފުންގެ ދައުރު ފުޅާކޮށް މަސައްކަތުގައި އެ މީހުންގެ ޝައުގުވެރިކަން އުފެއްދުމެވެ. އެތަނުގައި އޮތީ، އެކަކު އަނެކަކަށް އަޅާލާ، އިހްތިރާމްކުރާ އުފާވެރި މާހައުލެއް ކަމަށް މާރިޔާ ބުންޏެވެ.\n"ވަރަށް ކުދި އެކަމަކު މުޅި ދާއިރާ އަށް މުހިއްމު ބަދަލުތަކެއް އެބަހުރި ގެންނަން ޖެހޭ،" މާރިޔާ ބުންޏެވެ.\nއެ ބަދަލުތައް ގެނައުމުގައި މި ދާއިރާގައި އަންހެނުންނަށް އޮތް ފުރުސަތު އިތުރުކުރުމަކީ ވެސް މާރިޔާ ކުރާނެ ކަމެކެވެ. ޓޫރިޒަމްގެ މަތީ މަގާމުތަކަކީ ހަމައެކަނި ފިރިހެނުންނަށް ހާއްސަ މަގާމެއް ނޫން ކަން އޭނާ ސާބިތުކޮށްދޭނެ އެވެ. ފުރުސަތުގެ ބޭނުން ހިފައި ދެން ހުރި ގޮންޖެހުންތަކާ ވެސް ކުރިމަތިލާން މާރިޔާ ހުރީ ތައްޔާރަށެވެ. އޭނާ އަށް ލިބޭ ހިތްހަމަޖެހުމަކީ އެތައް ކަމެއް ތަޖުރިބާކުރުމަށް ފަހު، ދާއިރާ އިން އޭނާ އަށް ރަނުގެ ފުރުސަތެއް ލިބިފައި ވުމެވެ. މި މަގާމާ އެކު ތަޖުރިބާ ކުރަން ޖެހޭ އެތައް ކަމެއް އެބަހުރި ކަމަށް އޭނާ ދެކެ އެވެ.\nއަންހެނުން ޓޫރިސްޓުން އަންހެނުން ބާރުވެރިކުރުން ޓޫރިޒަމް ސަމާ އައިލެންޑް މޯލްޑިވްސް އިންޓަވިއު\nއެބުނާހެން މިކަމަނާ ޒަވާޖީ ޙަޔާތެއް ފަށައިފިތޯ؟ އެހެން ކަމަށް ވާނަމަ ރަނގަޅު. އެހެން ނޫންކަމުގައި ވާނަމަ ތިޔަ ކާމިޔާބީ މިގޮތަށް އަހަރެމެންނާއި ހަމައަށް ގެނައުމަކީ ދުނިޔޭގެ ހަޤީގަތްތަކަށް ގޮންޖަހަން ކުރާ އިޝްތިހާރެއް. އަންހެނޭ ފިރިހެނޭ ކިޔައިގެން.\nސާބަސް މާރިޔާ: ހިޔްވަރާއެކީ ކުރިޔަށް . ބާރައް ކުރިޔައް!\nކޮންމެ ރެސޯޓްއެއްގެ މެނޭޖަރަކުވެސް ހުންނާނީ ރިސޯޓްގެ ހުރިހާ ދާއިރާއެއްގައި މަސައްކަތް ކޮއްފަ. އެއީ މެނޭޖަރކަށް ވެވޭނީ ހުރިހާ ތާކު ވޯކް ކޮއްފަ\nމާރިޔާފަދަ ކެރޭކޮންމެ ޒުވާނަކަށް މިއަދުވެސް ރާއްޖޭގެ ވަޒީފާގެ ބާޒާރުގައި މިފަދަ ފުރުސަތުތައް އެބަހުއްޓްވެ.\nމާރިޔާ އަށް އިތުރު ކާމިޔާބަށް އެދެމެވެ. ސުވާލަކީ އަންހެނަކަށް ވެ އަމިއްލަ ރަށް މާލެއާދުރުގައި ވަޒީފާ އަދާކުރާ ތަން ކަނޑު ހުރަސްކޮށް މުޅިން ވަކިން އޮންނަ ރިސޯރޓެއްގައި ރެއާދުވާލު ވަގުތު ހޭދަކޮށް ޢުމުރުގެ ތިހާހިސާބަށް ދިޔައިރު ޒަވާޖީ ޙަޔާތެއް ފެށިއްޖެތޯ އެވެ؟ އެހެނީ އަންހެނަކަށް ތިފަދަ ވަޒީފާއެއް އަދާކުރުމުގައި ގޮންޖެހުންތައް ކުރިމަތިވަނީ ކައިވެނިކޮށް ދަރިން ލިބުމުން ކަމަށްވާތީއެވެ. ނަމަވެސް އެފަދަ ކަމެއް ކުރަން ބޭނުން ނުވާ، ހަމައެކަނި އަމިއްލަ ނަފްސާއިގެން އުޅެން ވިސްނައިފިނަމަ ތިފަދަ ވަޒީފާ ތަކަކީ ފިރިހެނުންނަށް ވުރެން މާ ފަސޭހައިން އަންހެނުންނަށް ލިބޭނެ ވަޒީފާ ތަކެވެ.\nފިރިހެނުން މީހުންނާ ނީނދޭ ދަރިން ނެތި ތަ ރިސޯޓުތަކުގަ އުޅެނީ... ދެންބުނޭ ދަރިން ބެލުން އެއީ އަންހެނުންގެ ކަމެކޭ...\nދެން ބުނޭ ދަރިންނަށް ޙަރަދު ކުރުމަކީ ފިރިހެނުންގެ ކަމެކޭ..ހޫން\nއޮބި މާރިޔާ ސަޅި...\nސާބަހޭ މާރިޔާ. ތީ ފިސާރި އަންހެން ކަނބަލުންނަކީ. ހުރިހާ ޒުވާނުންނަށް ނަމޫނާއެއް.\nމި މަސައްކަތްތަކަކީ ކޮންމެހެން ބޭރުމީހުންނަށް ދޭންޖެހޭ މަސައްކަތްތަކެއް ނޫން؛ ރިސޯޓު ހިންގުމަކީ ރޮކެޓް ސައިންސެއް ނޫން. ޓުއަރިޒަމް ދާއިރާ 90% ދިވެހިންނަށް މިހާރުވެސް ބަދަލު ކުރެވިދާނެ އެއްވެސް ދަތި ކަމަކާ ނުލާ. ދިވެހިން މިތިބީ ވަޒީފާ ނުލިބިފަ. ޓޫރިސްޓުން ރާއްޖެ އަންނަނީ އިންޑިއާ ނުވަތަ ލަންކާ މެނޭޖަރުން ނުފެންނާތީ އެމީހުންނާ ބައްދަލު ކުރާކަށްވެސް ނޫން. މާރިޔާ މެން ފަދަ ކިޔަވައިގެން ތިބި އެތައް ދިވެހިންނެއް އެބަތިބި ތަޖުރިބާ ވެސް ލިބި ފުރުސަތެއް ނެތިފ. މީ ވަރަށް ރަނގަޅު އިޝޫ އެއް މި ނޫހުން ނެގި.\nމިޒަމާނުގަ ގިނަ ޒުވާނުން ބޭނުންވަނީ ވަޒީފާއައްނިކުންނަ ފުރަތަމަ ދުވަހު މެނޭޖަރުކަން އެހެންވެ އެއްވެސް ހިސާބެއްގަ ލައްވާނުލާ މައިންބަފައިން ދިނީމަ ކައިގެން ބޮއިގެން އުޅެންޖެހެނީ ނުވިތާކައް މައިންބަފައިން ޕޮކެޓްމަނީ އާ ކޮފީލާރިވެސް ދޭންޖެހެނީ. ގިނަ ޒުވާނުންގެ އެއްވެސް ހިއްވަރެއްނުހުރޭ، މުރާލިކަމެއްނެއް، މަސައްކަތުގެ އަހުލާގެއްނެއް ކެރުންކަމައްދެކެނީ ކުރަންޖެހުނު މަސައްކަތްނުކޮއްފަރުޖެއްސޭނެ އުޒުރުތައްދެއްކުން އަމިއްލަ އަތުން ކަމެއްކޮއްލަންޖެހިއްޖިއްޔާ ލަދުން ކުރާކައްނުކެރޭ. އަމިއްލަ ދަބަސްވެސް ހިފައިގެން ދިޔުން އޮންނަނީ ލަދުކަމަކައްވެފަ.\nބޮޑެތި ގޮންޖެހުންތަކާއެކުވެސް ކުރިއަރަން މަސައްކަތް ކުރާތީ ބުނެލަން ބޭނުމީ ސާބަހޭ ތިޔަކުރާ ހިތްވަރަށް.


18 Aharuge Career Nimmaalaa Van Persie Retire Koffi - Vaguthu\n18 އަހަރުގެ ކެރިއަރު ނިންމާލާ ވެން ޕާސީ ރިޓަޔާކޮށްފި\nޕްރޮފެޝަނަލް ފުޓުބޯޅައިގައި 18 އަހަރު ކުޅުމަށްފަހު ނެދަލޭންޑްސްގެ ލެޖެންޑަރީ ފޯވަޑް ރޮބިން ވެން ޕާސީ އޭނާގެ ފަހު މެޗު ކުޅެފިއެވެ.\nނެދަލޭންޑްގެ ލީގުގެ ފޭނޫޑުން ކެރިއަރު ފެށި ޕާސީ އޭނާގެ ފަހު މެޗުވެސް ކުޅުނީ އެ ކްލަބުގެ ޖާޒީގައެވެ. އުމުރުން 35 އަހަރުގެ ޕާސީގެ ކެޕްޓަން ކަމުގެ ދަށުގައި މިރޭ ކުޅުނު މެޗުން އެޓީމު 2-0އިން ބަލިވި ނަމަވެސް، ސަޕޯޓަރުން ވަނީ ފުރިހަމައަށް އޭނާއަށް އިހުތިރާމް ދީފައެވެ.\n2001 ވަނަ އަހަރު ކެރިއަރު ފެށި ޕާސީ ވަނީ ޕްރިމިއާ ލީގުގައި ގިނަ ކާމިޔާބީތަކެއް ހޯދާފައެވެ. 2004 ވަނަ އަހަރު އާސެނަލްއަށް ސޮއިކޮށް، ވެން ޕާސީ ވަނީ އެޓީމަށް 194 މެޗުން 96 ގޯލް ޖަހައިދީފައެވެ. އާސެނަލްއާއެކު އެފްއޭކަޕްވެސް ކާމިޔާބުކުރި ވެން ޕާސީ އޭގެ ފަހުން މެންޗެސްޓާ ޔުނައިޓެޑަށްވެސް ކުޅެފައިވާ އިރު، އޭނާ ވަނީ ޔުނައިޓެޑާއެކު ޕްރިމިއާ ލީގުވެސް އުފުލާލާފައެވެ.\nޕްރިމިއާ ލީގުގެ ރަން ބޫޓު ދެފަހަރަށް ހޯދާފައިވާ ޕާސީ ވަނީ ގައުމީ ޓީމަށް 100 އަށްވުރެ ގިނަ މެޗު ކުޅެދީ 50 އަށްވުރެ ގިނަ ގޯލް ޖަހައިދީފައެވެ.\nމި ސީޒަން ފެށުމުގެ ކުރިން ޕާސީ ރިޓަޔާކުރާނެ ކަން އިއުލާން ކޮށްފައިވާ އިރު، އޭނާ ދެން ފެންނާނެ ވަކި ދާއިރާއެއް އަދި އިއުލާން ކޮށްފައެއް ނުވެއެވެ. ލަފާކުރެވޭ ގޮތުގައި ވެން ޕާސީ ބޮޑަށް ފެންނާނީ ކްލަބު ހިންގުމުގެ ދާއިރާއިންނެވެ.\nސަމާލުވޭ! އެންޑްރޮއިޑް ފޯނުތަކަށް ވަކި ފޮަޓޯ އެއް ލުމުން ފޯނު ކްރޭޝް ވަނީ!\nމަރަޑޯނާ ޖިމްނާސިއާގެ ކޯޗުކަމުގެ އެއްބަސްވުން އިތުރުކޮށްފި


ރޯދަ މަހު ފަލަވަނީ ކީއްވެކަން އެނގޭތަ؟ | Jazeera\tރޯދަ މަހު ފަލަވަނީ ކީއްވެކަން އެނގޭތަ؟ - Jazeera\nރޯދަ މަހު ފަލަވަނީ ކީއްވެކަން އެނގޭތަ؟\nއީމާ މުހައްމަދު ވަހީދު May 14, 2019 71 views0\nދިވެހިންނަކީ ޒަމާނުއްސުރެ ރޯދައަށް ދެތިން މަސް ކުރިން ތައްޔާރު ވާ ބައެކެވެ. އަބަދުވެސް ރޯދަ މަހަށް ކުރިއާއި ލާ ތައްޔާރު ވުމަކީ ދިވެހިންގެ ކަށީގައި ހަރުލާފައި ހުންނަ ކަމެކެވެ. ގިނަ ބަޔަކު އަބަދުވެސް ކުރަމުން ދާ ޝަކުވާ އަކީ ރޯދަ މަހު، އަހަރުގެެ އެހެން މަސްތަކާއި ހިލާފަށް މީހާ ފަލަވާ މިންވަރު އިތުރު ވުމެވެ. ރޯދަ މަހު އެހެން މަސްތަކާއި ހިލާފަށް ބަރުދަން އިތުރު ވަނީ ދިރިއުޅުމުގެ ބައެއް ކަންތައްތައް ކުރިއަށް ގެންދެވޭ ގޮތުންނެވެ.\nރޯދަ މަހަކީ ގިނަ މީހުންނަށް ކެއުމުގެ މަހެކެވެ. ރޯދަ މަހަކީ އަޅުކަން ކުރުުމުގެ މައްސަރެކެވެ. މުސްލިމުންނާއި ކޮންމެ އަހަރަކުވެސް ކުރިމަތިވާ އެންމެ މާތް މަތިވެރިވެގެންވާ މަހެވެ. ނަމަވެސް ބައެއް މުސްލިމުން ރޯދަ ހިފަނީ ނަމަކަށެވެ. ހާރު ކައިގެން ދުވާލު ހަތަރު ދަމު ނިދާފައި ހޭލާނީ މަގްރިބު ނަމާދު ބަންގި ގޮވަން ކައިރި ވީމައެވެ. ދެން ހޭލާފައި ތަނަކުން ނުތެދުވޭ ވަރަށް ކާނެއެވެ. އަޅުގަނޑުމެންގެ ހަށިގަނޑަށް މިއަންނަ ބަދަލުތަކަކީ ދިރިއުޅުން ބައްޓަން ކުރާ ގޮތުން ވާކަންތައްތަކެވެ.\nރޯދަ މަހު އަތުންފައިން އެއްވެސް މަސައްކަތެއް ނުކޮށް ދުވާލު ހަތަރު ނިދުމަކީ ފަލަ ވުމަށް މެދުވެރިވާ މައިގަނޑު އެއް ސަބަބެވެ. އެހެން މަސްތަކުގައި، ކަސްރަތުކޮށް ރަނގަޅަށް މަސައްކަތް ކޮށް އުޅެފައި ކުއްލިއަކަށް ރޯދަ މަސް އައުމުން ވަޒީފާއިން ވެސް ޗުއްޓީ ނަގައިގެން ހަތަރު ދަމު ނިދަން އޮތީމައި ފަލަ ވާނެއެވެ. ރޯދަ މަހުވެސް އެހެން މަސްތަކާއި އެއްގޮތަށް ކުރިއަށް ގެންދާނަމަ ފަލަވުމުން ދުރުވާނެއެވެ.\nރޯދަ މަސް ވާންޖެހޭނީ ކަންނެތް ނުވެ މާތް ﷲ ގެ ހަޟްރަތުގައި އަޅުކަން ކުރުމުގައި ދެމިހުންނަ މަހަކަށެވެ. އެގޮތުން ފަރުޟު ފަސް ނަމާދު ވަގުތުން ވަގުތަށްކޮށް ސުންނަތް ނަމާދުތައް ކޮށް އަދި ގުރުއާން ކިޔަވައި އިތުރު އަޅުކަންތައް ކުރުމުގައި ވެސް ވަގުތު ހޭދަ ކުރަން ޖެހެއެވެ. ރޯދަ މަހު ހުރިހާ ނަމާދެއް ބަރާބަރަށްކޮށް ތަރާވީސް ނަމާދުގައި ވެސް ބައިވެރިވެ ހެދުމުން ތިބާ ދުޅަހެޔޮ ސިއްހަތެއްގައި ހުރުމަށް ވެސް އެހީތެރި ވެދެއެވެ.


Ras Online - އިސްރާއީލުން ހިފާފައިވާ ގުދުސްގައި މެޗު ކުޅެން ބާސެލޯނާއިން ދެކޮޅު ހަދައިފި\nއިސްރާއީލުން ހިފާފައިވާ ގުދުސްގައި މެޗު ކުޅެން ބާސެލޯނާއިން ދެކޮޅު ހަދައިފި\nއަހުމަދު މަސްނޫމް 16 ޖުލައި 2021 - 13:7\nއިސްރާއީލުން ހިފާފައިވާ ގުދުސްގައި ފުޓްބޯޅަ މެޗެއް ކުޅެން ސްޕެއިންގެ މަޝްހޫރު ބާސެލޯނާއިން ދެކޮޅު ހަދައިފިއެވެ.\nބާސެލޯނާއާއި އިސްރާއީލުގެ ބެއިތަރު ފުޓްބޯޅަ ކްލަބާއި ދެމެދު ބާއްވަން ހަމަޖެހުނު އެކުވެރިކަމުގެ މެޗު ކުޅެން ހަމަޖައްސާފައި އޮތީ އިސްރާއިލުން ވެރިވެގަނެގެން އުޅޭ ފަލަސްތީނުގެ ގުދުސްގައެވެ. ނަމަވެސް ގުދުސްގައި މެޗު ކުޅެން ބާސެލޯނާއިން ދެކޮޅު ހެދުމުން، މި މެޗު މިހާރު ކެންސަލްކޮށްފައިވާކަމަށް ޚަބަރުތައް ބުނެއެވެ.\n1967 ވަނަ އަހަރުން ފެށިގެން އިސްރާއީލުން އިރުމަތީ ގުދުސް ހިފައިގެން އުޅުނުނަމަވެސް، ބައިނަލްއަޤްވާމީ މުޖްތަމައުން އެއީ އިސްރާއީލުގެ ބިމެއްކަމަށް ނުބަލައެވެ. ދުނިޔޭގެ ގިނަގައުމުތަކުން ޤަބޫލުކުރަނީ އެއީ ފަލަސްތީނުގެ ބިމެއްކަމަށެވެ.\nބެއިތަރު ފުޓްބޯޅަ ކްލަބުގެ ވެރިޔާ ބުނީ ހިތާމަހުރިކަމެއް ނަމަވެސް، މެޗު ކެންސަލް ކުރަން މަޖުބޫރުކަމަށެވެ. ނަމަވެސް ގުދުސްގެ ޔަހޫދީ މޭޔަރ ވަނީ ބެއިތަރު ފުޓްބޯޅާ ކްލަބުގެ ވެރިޔާއަށް ތައުރީފްކޮށްފައެވެ. އެގޮތުން އިސްރާއީލާއި ދެކޮޅަށް ހިންގާ މިފަދަ ކަންކަމާއި ދެކޮޅަށް އެއްވެސް ތާއީދެއް ނޯންނާނެކަމަށް އޭނާ ބުންޏެވެ.\nމިކަމާއި ގުޅޭގޮތުން ބާސެލޯނާއިން މިހާތަނަށް ރަސްމީކޮށް ވާހަކަދައްކާފައެއް ނުވެއެވެ.\nބެއިތަރު ފުޓްބޯޅާ ކްލަބަކީ އިސްރާއިލުގެ ކްލަބްތަކުގެ ތެރެއިން އަރަބި އެއްވެސް ކުޅުންތެރިއެއް ނުހިމެނޭ، ހުސް ޔަހޫދީންގެ ޓީމެކެވެ. އެ ކްލަބުގެ ސަޕޯޓަރުންނަކީ ނަސްލީގޮތުން މީހުންނާއި ދިމާކޮށް ފުރައްސާރަކުރުމަށް މަޝްހޫރުވެފައިވާ ބައެކެވެ.\nބާސެލޯނާއިން ގުދުސްގައި މެޗު ކުޅެން ދުނިޔޭގެ އެންމެ މޮޅު އެއް ކުޅުންތެރިޔާ، ލިއޮނެލް މެސީ ދެކޮޅު ހަދާފައިވާއިރު، މެސީ ނިސްބަތްވާ އާޖެންޓީނާއިންވެސް ވަނީ 2018 ވަނަ އަހަރު އިސްރާއީލާއެކު ކުޅެން އޮތް މެޗެއް ކެންސަލްކޮށްފައެވެ. އެކަމާއި ގުޅިގެން މެސީއާއި އާޖެންޓީނާއަށް އިސްރާއީލުގެ ނުރުހުން ވަރަށް ބޮޑަށް އަމާޒުވިއެވެ.


Villimale WDC by-election gai 1 vote ge thafaathun PPM kureegai\nވިލިމާލޭގެ ޑަބްލިއުޑީސީ ގޮނޑީގެ އިންތިހާބުގެ ވޯޓުލުން ކުރިއަށްދަނީ: ވަގުތީ ނަތީޖާގައި އެއް ވޯޓުން ޕީޕީއެމް އޮތީ ކުރީގައި. (ފޮޓޯ/އިލެކްޝަންސް ކޮމިޝަން)\nވިލިމާލޭ ޑަބްލިއުޑީސީ ބައި-އިލެކްޝަންގައި 1 ވޯޓުގެ ތަފާތުން ޕީޕީއެމް ކުރީގައި\nވިލިމާލޭ ދާއިރާގެ ޑަބްލިއުޑީސީ ގޮނޑި ހުސްވީ، އެ މަގާމުގައި ކުރިން ހުންނެވި އެމްޑީޕީގެ އައިމިނަތު އީމާން ހުޅުމާލޭގައި ހިނގި ސައިކަލު އެކްސިޑެންޓެއްގައި މަރުވުމުން\nމާލޭ އަންހެނުންގެ ތަރައްގީއަށް މަސައްކަތް ކުރާ ކޮމިޓީ (ޑަބްލިއުޑީސީ)ގެ ވިލިމާލޭ ދާއިރާގެ ގޮނޑި ހުސްވެފައިވާތީ މިއަދު ބޭއްވި ބައި-އިލެކްޝަނުގެ ވަގުތީ ނަތީޖާގައި ޕީޕީއެމްއަށް އެއް ވޯޓުގެ ތަފާތުން ކުރި ލިބިއްޖެ އެވެ.\nވީ ކިހިނެއް؟ - 17 މެމްބަރުން ތިއްބަވާ މާލޭ ސިޓީގެ އަންހެނުންގެ ތަރައްގީއަށް މަސައްކަތް ކުރާ ކޮމިޓީގެ ހުސްވެފައިވާ ވިލިމާލޭ ދާއިރާގެ ގޮނޑިއަށް ކުރިމަތިލެއްވީ އެމްއެންޕީގެ ކެންޑިޑޭޓަކާއި ޕީޕީއެމްގެ ކެންޑިޑޭޓެކެވެ. އެގޮތުން:\nއެމްއެންޕީގެ ފަރާތުން ވާދަ ކުރެއްވީ އައިމިނަތު ޝީޒާ\nޕީޕީއެމްގެ ފަރާތުން ފާތިމަތު ނާޒިމާ\nތަފްސީލް - އިންތިހާބުގެ ވަގުތީ ނަތީޖާ ދައްކާ ގޮތް:\nޝީޒާ (އެމްއެންޕީ): 358\nނާޒިމާ (ޕީޕީއެމް): 359\nމި އިންތިހާބުގެ ވަގުތީ ނަތީޖާ އިލެކްޝަންސް ކޮމިޝަނުން ރަސްމީކޮށް އަދި އިއުލާނެއް ނުކުރެ އެވެ.\nއެނގުން މުހިންމު - ވިލިމާލޭ ދާއިރާގެ ޑަބްލިއުޑީސީ ގޮނޑި ހުސްވީ، އެ މަގާމުގައި ކުރިން ހުންނެވި އެމްޑީޕީގެ އައިމިނަތު އީމާން ހުޅުމާލޭގައި ހިނގި ސައިކަލު އެކްސިޑެންޓެއްގައި މަރުވުމުންނެވެ. އޭނާ އަކީ އޭރު ކޮމިޓީގެ ނައިބު ރައީސެވެ.\nމި އިންތިހާބުގައި އެމްޑީޕީގެ ކެންޑިޑޭޓަކު ވެސް ކުރިމަތިލައްވަން މަސައްކަތް ކުރެއްވި ނަމަވެސް، ވަގުތު ހަމަވި ފަހުން ލިޔުންތަކެއް ހުށަހެޅުއްވުމުން އޭނާގެ ކެންޑިޑެސީ ބަލައިގެންފައެއް ނުވެ އެވެ.\nމާލޭގެ ޑަބްލިއުޑީސީގެ މެޖޯރިޓީ އޮންނަނީ އެމްޑީޕީގަ އެވެ. އެ ކޮމިޓީގައި އެމްޑީޕީގެ 12 މެމްބަރުން ތިއްބަވަ އެވެ.\nހަބަރުއިލެކްޝަންސް ކޮމިޝަންވިލިމާލެއަންހެނުންގެ ކޮމިޓީތައްސިޔާސީޕީޕީއެމްއެމްއެންޕީ


ދީނީ ހަރުކަށިކަމާއި ދެކޮޅުހެދުމަށް، ހުޅަނގުގެ އެހީއަށް ކުރީގެ ރައީސް ނަޝީދު އެދިގޮވާލައިފި | #Dhiislam\n5 years ago | 40 comments| September 22, 2012 |\nކުރީގެ ރައީސް ނަޝީދު އިނގިރޭސިވިލާތުގައި މިހާރު ކުރަމުންދާ ދަތުރުގެ ތެރެއިން. | ފޮޓޯ: އެމްޑީޕީ\nހުޅަނގުގެ އެހީއަށް ކުރީގެ ރައީސް ނަޝީދު އެދިގޮވާލައިފިއެވެ. މިގޮތަށް ގޮވާލައިފައިވަނީ ދީނީ ހަރުކަށިކަމާއި ދެކޮޅުހެދުމަށާއި އިންތިހާބެއްބޭއްވުމަށް ބާރުއަޅާ، ޑިމޮކްރެޓިކް މުއައްސަސާތައް ޕްރޮމޯޓުކުރުމަށްކަމަށްވެސް ނަޝީދުވަނީ ހާމަކޮށްފައެވެ.\nއިނގިރޭސިވިލާތުގެ ފޮރިން ސެކްރެޓަރީ ވިލިއަމް ހޭގްއާއި ނަޝީދު ބައްދަލުކުރި ކުރުމުގައި ރާއްޖޭގެ ހާލަތު ނާޒުކުވަމުން އަންނަކަމަށްވެސް ވަނީ ބުނެފައެވެ. އަދި ދީނީ ހަރުކަށިކަމާއި ދެކޮޅުހެދުމަށާއި އިންތިހާބެއްބޭއްވުމަށް ބާރުއަޅާ، ޑިމޮކްރެޓިކް މުއައްސަސާތައް ޕްރޮމޯޓުކުރުމަށް ހުޅަނގުގެ އެހީއަށް އެދި ގޮވާލާފައިވެއެވެ. މި ބައްދަލުވުމަށްފަހި ބޭއްވި އިންޓަރވިއުއެއްގައި ނަޝީދު ބުނެފައިވަނީ “އަހަރަމެން މިއުޅެނީ ރާއްޖޭގައި ކަންކަން ވަމުންއަންނަ ގޮތް އިނގިރޭސިވިލާތުގެ ސަރުކާރަށް ކިޔައިދޭން”ކަމަށެވެ. އަދި “އެމީހުން ނެށުން މަނާކޮށްފި، އެމީހުން ލަވަކިޔުން މަނާކޮށްފި، އެމީހުން ސްޕާތައް މަނާކޮށްފި، އެމީހުން އެތައް ސްޕާތަކަކަށް އަރައިގަން. އިއްޔެ، ފުރަތަމަ ފަހަރަށް އެމީހުން އެމެރިކާގެ ދިދަ އަންދާލި އަދި ސަރުކާރުގެ އެއްވެސް މީހަކު އަކަން ކުއްވެރިއެއްނުކުރޭ. އައު ރައީސް، ބަރޯސާވެގެން ތިބީ “ރެޑިކަލް އިސްލާމިސްޓުންނަށް”(ސިޔާސީގޮތުން)”ކަމަށެވެ.\nނަޝީދު ހާމަކުރި ގޮތުގައި ރާއްޖޭގެ ރައްޔިތުންވަނީ ޕާކިސްތާނާއި އިންޑިއާގައި އަލް ޤައިދާގެ ހަމަލާތަކުގައި ބައިވެރިވެފައިއެވެ. އަދި ނަޝީދުގެ ބާރު އޮތް އިރު ހުޅަނގުގެ އިންޓެލިޖެންސް އެޖެންސީތަކާއި ޤަވައިދުން ބައްދަލުކޮށްފައިވާނޭކަމަށާއި ހުޅަނގާއި އިދިކޮޅުގޮތްތައް އިތުރުވުމުގް ސަބަބުން ސިޔާސީ ގޮތުން ހާލަތު ނާޒުކުވެފައިވާކަމަށްވެސް ވަނީ ހާމަކޮށްފައެވެ. ނަޝީދު ބުނެފައިވަނީ “މިހާތަނަށް އެއްޗެއް ގޮއްވާފައިނުވަނީ ކީއްވެކަމެއް އަޅުގަނޑަކަށް ނޭނގޭ”ކަމަށާއި، “މިވަގުތު ރާއްޖޭގައި އެއީ ކުރަން ރަނގަޅުކަމެއް ނޫންކަމަށް ފެންނަނީ(ކަމަށްވެސް ވެދާނެ). ވެދާނެ އެމީހުން އަހަރަމެންގެ ޤައުމީ އެކައުންޓުތައް ބޭނުންކުރަނީ ކަމަށްވެސް. އެމީހުން އަހަރަމެންގެ ބޭންކް އެކައުންޓުތައް ބޭނުން ކުރަނީކަމަށްވެސް މިއީ މީހުން ހޯދުމަށް (އެމީހުންނާ ގުޅެން) ރަނގަޅުތަނެއްކަމަށްވެސް ވެދާނެ”ކަމަށެވެ.\n“އަހަރަމެންނަށް ފެންނަގޮތުގައި ކޮމަންވެލްތު މެދުވެރިކޮށް ރާއްޖެއަށް އެހީވުމުގެ ފުޅާމަގެއް އެމީހުންނަށް(އިނގރޭސި ސަރުކާރު) އެބައޮތް. އަހަރަމެން މި އެދެނީ އިރެއް ނޫން، ހަނދެއް ނޫން، އަދި ތަރިތަކެއްވެސް ނޫން. އަހަރަމެން މި އެދޭކަމަކީ ވަރަށް އާދައިގެ ކަމެއް، އަދި އެއީ ކުރެވިދާނެ ކަމެއް” ނަޝީދު އިންޓަރވިއުގައި ހާމަކުރިއެވެ.\nކެނެރީގޭ ނަޝީދު މީ ހަމަޖެހޭ ބޭފުޅެއް ނޫންކަން ޔޫރަޕްމީހުން ވެސް މީނަދައްކާ ވާހަކައެއް މިހާރަކު ޤަބޫލެއް ނުކުރޭ، ދިވެހިރާއްޖޭގެ އިްޒަތުގައި އުޅޭ މީހަކަށްވާތީ ދިވެހިރާއްޖެޔަށް ކުރާ އިހުތިރާމާއި ޤަދަރާއި އިއްޒަތުގެ ބޮޑުކަމުން މީނަޔަށްވެސް އެމީހުން ކޮންމެސް ގަދަރެއް އެބަކުރޭ، އެހެން ނޫންނަމަކަ މީކާކުކަންވެސް އެއްވެސް ބަޔަކަށް ނޭގޭނެ، އިސްލާމީ ދިވެހިދައުލަތުގެ ޝާނާއި ޝައުކަތު ނަގާލަން އުޅޭ މީހުން ﷲ ބަލިކުރައްވާ ނެތިކުރައްވާ ނިކަމެތި ކުރައްވާނެ! ޢާޙިރުގައި ނަސްރުލިބޭނީ އެކަލާގެ ސާލިހުޢަޅުންނަށް! ބިމުގެ ވާރިސުން ކަމުގައި ﷲ ލައްވަނީ އެކަލާގެ ސާލިހުއަޅުން، އަނިޔާވެރި ލާލިމުން ޖެހޭނީ ދުނިޔެމަތީގައި ނިކަމެތިންގެ ގޮތުގައި ދުނިޔެދޫކުރަން!\nއިންތިހާބެއްގައި ނަޝީދު ކައިރީގައި ތިހުރިމީހާއަށް އެއްވެސް ކަމެއް ކޮށެއް ނުދެވޭނެ! ބަލަ ނަޝީދަށް އެންމެ ވޯޓެއްވެސް ދެވޭނީ ހަމަ އެއްކަލަ ތިބުނާ މުސްލިމުންނަށް، ނަޝީދު ތިއުޅެނީ މޮޔަވެގެން ތިގޮތަށް ސަލާން ޖަހައިގެން މޮޅެއް ނުލިބޭނެ، މިހާރު ދިވެހިން ތިޔައްވުރެން ހޭލުންތެރި! ދިވެހިން ރުއްސާ މީހަކަށްް ދިވެހިރާއްޖެއިން ވޯޓް ލިބޭނީ، ދިވެހިން ރުޅިއަރުވާ މީހަކަށް ވޯޓެއް ނުލިބޭނެ ކަން ނަޝީދަށް ވެސް އެގޭނެ، 2008 ގައި ދިވެހިން ވޯޓް ދިނީބަދަލަކަށް ނަޝީދަކަށެ ނޫން، އެތަކެއް ސިޔާސީ ލީޑަރުންގެ ކޯލީޝަނަކަށް!\nއާދަމް ބިން ޙުސައިން\nރާއްޖޭގެ އަގުވައްޓާލާ ތިމާ ދޫކޮށްލި ވެރިަކަން ހޯދުމަށް މާތްވެގެންވާ އިސްލާމް ދީނާއި އެދީނުގައި ހަރާމްކޮށް މަނާކޮށްފައިވާ ކަންތައް ހުއްދަކުރުމަށް ނަޝީދު އިސްލާމެއްގެ ހައިސިއްޔތަުން މަސައްކަތްކުރައްވާތީ އެކަން ވަރަށް ހަރުކަށި ޢިބާރާތުން ކުށްވެރިކުރަން.\nތިބާ އަށް ވެރިކަން ދެއްވީ އިނގިރޭސީންނާއި ހޭގު ގެ ބާރަކުންނޫން. ވެރިަން ދެއްވަނީ ވެސް ގަދަ ކީރިތިވަންތަ ﷲ ސުބުޙާނަހޫ ވަތަޢާލާ، ވެރިަކން އަނބުރާ ގެންދަވަނީ ވެސް ހަމަ އެފަރާތުން. ތިޞާ އިނގިރޭސިވިލާތުގައި ކިޔަވާ އެތަނުގެ އާދަކާދަތަކާއި އެމީހުންގެ ގޮތްތަކަށް އާދަވެފައި ހުއްޓަސް އެމީހުންނާއި ތިބާ ޤަބޫލުކުރާ މޮޑަރޭޓް މުސްލިމުންނަކީ ދުނިޔޭގައި އުޅޭ ބަޔެއްނޫން.\nނަޝީދުވަނީ އަހަރަމެންގެ އެނެމެންގެ ލޯބިލިފައިވާ މަތިވެރި ސަހްސިއޔްތު އަދި މުޅި ޢާލަމްތަކަށް ރަޙްމަތެއްގޮތުގައި ފޮނުއްވި މާރް ރަސޫލާ ސައްލަﷲ އަލއިހިވައްސަލަމް އަށް ފުރައްސާރަކޮށަފއި. ހުޅަނގުގެ މީހުން ކުރާގޮތަށް .9އަހަރުގެ ބޭފުޅަކާއި ކައިވެނި ބައްލަވައިގތިއްޔޭ މިފަދައިން. އަލުގަނޑުމެން އެހަނދާނެއްނުނެތޭނެ. ކީރިތ ރަސޫލާއަށް ފުރައްސަރަކުރާ މީހުންގެ ނިމުން ހުރި ގޮތް ކީރިތި ގުރުއާނުގައިވެސް ބަޔާންވެގެންވޭ. މުސްލިމެއްގޮތުގައި ތިޔަ ނަޝީދުހުރިތީވެސް މުސްލިމް ދިވެއްސެއްގެ ހައިސިއްޔަތުން ދެރަވެ ހިތާމަކުރަން.\nރަސޫޅާއަށް އެއްވެސް މީހަކު ފުރައްސަރަކުރުމަކަި އަހަރަމެން ޤަބޫލުކުރާނޭކަމެއްނޫން. އެކަން ކުށްވެރިކުރާނަން. ރަސުޅާއަށް ހުތުރު ބަްތައް ބުނާ މީހުންނަކީ އަހަރަމެންގެ ތެރޭގައި ވަރަށް ދަށުދަރޖައިގައި ބަލައިގަންނަ ބަޔެއް. ތިމާއަށް ކުރެވުނު ކަންތައްތަކާއި މެދު ހިތާމަކޮށް ތައުބާވެ. ކޮންމެ ވަގުތެއްގައިވެސް ހަޔާތުގެ ހުޅުކޮޅު ނިިވިދާނެ. މާތް ﷲ އަށް ވުރެ ބާރުވެރި ފަރާތެއްނުވާކަން ގަބޫކުކުރައްވާ. ސީމެގާއި އެހެހެނިހެން މެގްތަކަކީ އެއްވެސް ބާރެއް އޮތް ފަރާތެއްނޫްން. ހުރިހާ ކަމެއް މިލްކުވެވޮޑިގެންވަނީ މާތް ﷲ ގެ ހަޒްރަތަށް.\nމިހަބަރު ނަގާފައިވާ ސައިޓަކީ ކޮބާ؟\nމި ޚަބަރަކީ ތެދު ޚަބަރެއް ކަމުގައި ވާނަމަ، މީނާގެ ވެރިކަމުގައި އިސްލާމް ދީނާއި ގުޅޭ ކަންކަމުގައި ޢަމަލު ކޮށްފައިވާ ގޮތަށް ބަލާއިރު، އިސްލާމް ދީނަށްވުރެ މީނާއަށް މުހިންމުވެގެން މި އުޅެނީ ޑިމޮކްރަސީއޭ ކިޔާ އެއްޗެއް ހެން ހާދަ ހީވެއެވެ.\nކެނެރީގޭ ނަޝީދު މީ ހަމަޖެހޭ ބޭފުޅެއް ނޫންކަން ޔޫރަޕްމީހުން ވެސް މީނަދައްކާ ވާހަކައެއް މިހާރަކު ޤަބޫލެއް ނުކުރޭ، ދިވެހިރާއްޖޭގެ އިްޒަތުގައި އުޅޭ މީހަކަށްވާތީ ދިވެހިރާއްޖެޔަށް ކުރާ އިހުތިރާމާއި ޤަދަރާއި އިއްޒަތުގެ ބޮޑުކަމުން މީނަޔަށްވެސް އެމީހުން ކޮންމެސް ގަދަރެއް އެބަކުރޭ، އެހެން ނޫންނަމަކަ މީކާކުކަންވެސް އެއްވެސް ބަޔަކަށް ނޭގޭނެ، އިސްލާމީ ދިވެހިދައުލަތުގެ ޝާނާއި ޝައުކަތު ނަގާލަން އުޅޭ މީހުން ﷲ ބަލިކުރައްވާ ނެތިކުރައްވާ ނިކަމެތި ކުރައްވާނެ! ޢާޙިރުގައި ނަސްރުލިބޭނީ އެކަލާގެ ސާލިހުޢަޅުންނަށް! ބިމުގެ ވާރިސުން ކަމުގައި ﷲ ލައްވަނީ އެކަލާގެ ސާލިހުއަޅުން، އަނިޔާވެރި ލާލިމުން ޖެހޭނީ ދުނިޔެމަތީގައި ނިކަމެތިންގެ ގޮތުގައި ދުނިޔެދޫކުރަންއިންތިހާބެއްގައި ނަޝީދު ކައިރީގައި ތިހުރިމީހާއަށް އެއްވެސް ކަމެއް ކޮށެއް ނުދެވޭނެ! ބަލަ ނަޝީދަށް އެންމެ ވޯޓެއްވެސް ދެވޭނީ ހަމަ އެއްކަލަ ތިބުނާ މުސްލިމުންނަށް، ނަޝީދު ތިއުޅެނީ މޮޔަވެގެން ތިގޮތަށް ސަލާން ޖަހައިގެން މޮޅެއް ނުލިބޭނެ، މިހާރު ދިވެހިން ތިޔައްވުރެން ހޭލުންތެރި! ދިވެހިން ރުއްސާ މީހަކަށްް ދިވެހިރާއްޖެއިން ވޯޓް ލިބޭނީ، ދިވެހިން ރުޅިއަރުވާ މީހަކަށް ވޯޓެއް ނުލިބޭނެ ކަން ނަޝީދަށް ވެސް އެގޭނެ، 2008 ގައި ދިވެހިން ވޯޓް ދިނީބަދަލަކަށް ނަޝީދަކަށެ ނޫން، އެތަކެއް ސިޔާސީ ލީޑަރުންގެ ކޯލީޝަނަކަށް\nކަލޯ މުނާފިޤު ނަޝީދު! ކަލޭމެން ކިތަންމެ ނުރުހުނަސް ކިތަންމެ ދޮގެއް ހެއްޖަސް، ﷲ އެއިލާހުގެ ދީނަށް ނަޞްރުދެއްވާނެ، އިންޝާ ﷲ! ޖެހޭނީ ތެޅިތެޅި ތިބެން…! ދެން ލަލަލާ!!!\nދަ އިންޑިޕެންޑެންޓް ބައްލަވާބަލަ. ގަބޫލުނުކުރަނީ ދޯ\nމިފެންނަނީ މިނުލަފާ މުނާފިގުކަލޭގެގެ ހަގީގީސިފަ އަދި ވެސް މިއުޅެނީ ދިވެހިންގެ ލޭދަމާލާނެގޮތެއް ނުފެނިގެން އަހަރުމެން ދިވެހިންނަކީ ޑިމޮކްރަސީގެ ޚަތުރުންނެއް ނޫން އަހަރުމެން ދިވެހިންނަކީ 21 ވަނަ ގަރުނުގެ ޑިމޮކްރަސީގެ ޗެމްޕިޔަނުން. އެހެންވެގެން ހުދުމުޚްތާރުވެރިކަމެއް3އަހަރު ނުބައި ނުލަފާކަން ދައްކައިގެން ޑިމޮކްރަސީގެ ފޮށާއަޅައިގެން ކުރި ނުލަފާ ޑިކްޓޭޓަރު ކެނެރީގޭ ނަޝީދު ޗެހެރީ ރައްޔިތުން ނުކުމެ ވެރިކަމުން ދުރުކުރުވާފައި. ކަލޯ ތިބޯން އުޅޭ ބައިވަރު ބޯން ރާއްޖެނައިސް ތިތާއުޚޭ. މިތާކު މާތްﷲ އިރާދަކުރެއްވިއްޔާ އެފުރުސަތެއްނެތް އަދި އެފަދަކަންކަން ކުރަންއުޅޭފަރާތްތަކާ ފާޅުގަޔާ ސިއްރުގައި އިދިކޮޅު ހެދޭނެ ހަދާނެ ހަދަންވެސްޖެހޭނެ. ނުހަދަންޏަކާ ތިމާއަކީ މުސްލިމެކޭ އިސްލާމެކޭ ދީންދެކެމަވެސްލޯބިވެޔޭކިޔާ ކާފަރުކަން ސިއްރުކޮށްގެން އުޅޭނެކަމެއްނެތް އަނދިރިއަނދިރިން ހެން ފާޅުގައި ނިކަން ތިމަންނައަކީ ވެސް ކާފަރުކަން ހާމަކޮށްލަބަލަ ދެކަމުހާދަޖަތަށް ދުއވާލާނަން ރަނގަޅަށް. އޯކޭ ޚާއިްނ ގައްދާރު ލުއްޗާ އަންނިވަގު\nމީ ހަމަޖެހޭ ބޭފުޅެއް ނޫންކަން ޔޫރަޕްމީހުން ވެސްދަނޭ، މީނަދައްކާ ވާހަކައެއް މިހާރަކު ޤަބޫލެއް ނުކުރޭ، ދިވެހިރާއްޖޭގެ އިްޒަތުގައި އުޅޭ މީހަކަށްވާތީ ދިވެހިރާއްޖެޔަށް ކުރާ އިހުތިރާމާއި ޤަދަރާއި އިއްޒަތުގެ ބޮޑުކަމުން މީނަޔަށްވެސް އެމީހުން ކޮންމެސް ގަދަރެއް އެބަކުރޭ، އެހެން ނޫންނަމަކަ މީކާކުކަންވެސް އެއްވެސް ބަޔަކަށް ނޭގޭނެ، އިސްލާމީ ދިވެހިދައުލަތުގެ ޝާނާއި ޝައުކަތު ނަގާލަން އުޅޭ މީހުން ﷲ ބަލިކުރައްވާ ނެތިކުރައްވާ ނިކަމެތި ކުރައްވާނެ! ޢާޙިރުގައި ނަސްރުލިބޭނީ އެކަލާގެ ސާލިހުޢަޅުންނަށް! ބިމުގެ ވާރިސުން ކަމުގައި ﷲ ލައްވަނީ އެކަލާގެ ސާލިހުއަޅުން، އަނިޔާވެރި ލާލިމުން ޖެހޭނީ ދުނިޔެމަތީގައި ނިކަމެތިންގެ ގޮތުގައި ދުނިޔެދޫކުރަން!\nމިޚަބަރުގެ ލިންކެއް އެއްވެސް ބޭފުޅަކަށް ދެވިދާނެތޯ؟!!!\nމީ ހަމަ ގޮލަޔެއް ބާ؟\nތިކަލޭގެ އަށް ދެން މި ދިވެހި ބިމުން ފުރުޞަތު ނުދިނުމަށް ގޮވާލަން. މުޅި ޤައުމު ކާފަރުންނަށް ވިއްކާ ބަހައިފިއޭ. ޤައުމުގެ އެންމެ އެތެރޭގަި ވެސް ބަޑި ގުދަނުގެ ތަޅުދަނޑި އޮތް ތަނާ އޮންނަ ގޮތް ވެސް މިކަލޭގެ ކާފަރުންނަށް ކިޔައިދީފި. ޤައުމު ވިއްކާލާފަ ދީނަށް ފުރައްސާރަ ނުކޮށް ހުރި ނަމަވެސް ދޯ؟ މިކަލޭގެ އާއި ޖެހިފަ ސަލްމާން ރުޝްދީވެސް ނުވާނެ އެއްޗަކަށް.\nބޯގޯސް ވެފަ އެހެރީ ވެރިކަމުން ބޭލީމަ..\nމިނައަށާ މީނަގެ އައުވާނުންނަށާ އެހީތެރިންނަށް ހަލާކުހުރި މުނާފިގުންނަށް ދެދުނިޔޭގައިވެސް ހުރީ ގެއްލުމާއި ހަލާކު.\nޝަހީބް ޢަބުދުލް ޢަޒީޒު\nހައްވަވައިބޮޑުކުރައްވައި ގެންގުޅުއްވާ އިލާހު! ނާޝީދަށް ހެޔޮމަގު ދައްކަވައި އޭނަގެ ކިބައިން މިލޮބުވެތި ޤައުމު ރައްކާތެރި ކޮށްދެއްވާނދޭވެ! މިޤައުމުގެ ދަރިންގެ ހިތްތަކުގައި އިސްލާމުދީނުގެ މަތިވެރި ނޫރު އަބަދުގެ އަބަދަށް ލަހައްޓަވާނދޭވެ! އަދި މިޤައުމުގެ ދުސްތޫރަ ކަމުގައިވާ އިސްލާމުދީން ރައްކާތެރިކޮށްދެއްވައި ޢައިރު މުސްލިމުންގެ ކިބައިން މިޤައުމު ރައްކާތެރި ކޮށްދެއްވާނދޭވެ! ހަމަކަށްވަރުން ހުރިހާކަމެއް އެންމެމޮޅަށް ދެނަވޮޑިގެންވަނީ އިބަ ﷲ އެވެ.\nމިކަލޭގެ އާބެހޭގޮތުން އިލުވެރިއެއްގެ ބަސްބޭނުން މިކަމައްގޮތެއްނިންމަން އަދި މީނާ އަކީ ކާކުކަން ބުނެދީ ހެދުމަކީ މިއަދު އިލުލުވެރިންގެ ވާޖިބެއްކަން ނޭގެ އަބަދުވެސް އަހަރެންބުނަމުންއައީ މިވާހަކަ ވަޓިކަން އިން ކޭލާރިގަނޑު ހަލާލުކުރަން އިސްލާމްދީނުގެ ވާކަ ކިތައްމެވަރަށްދެއްކިޔަސް މުސްލިމުންނަށް ހަރާމް ކަމެއްވާނީހަމަހަރާމްކަމަކައް މިކަހަލަ ލަދުހަޔާކުޑަ މީހަކުވޯޓުހޯދަން އަހަރެމެންކައިރިއަށް އައިސްބަލަ މޫނައްކުޅުޖަހާނަން މިފަހަރުﷲގެއިރާދަފުޅުން އަހަރެމެންގެ ހުރިނުލަފާކަން ކަލެއަށް ދައްކާލާނަން ކަލެއަށް މުސްލިމުންގެ އާރާބާރުﷲގެހެޔޮރަހުމަތުންދައްކާނަން\nމީނަގެ ބަހުރުވަހުންނަނީ ހަރުކަށި ޔަހޫދީންގެ ސްޓައިލަށެވެ. މުޅި ގައުމުގެ އެންމެން ފަޟީޙަތްކޮށް ނެތިނުބައި ވާހަކަދައްކައި، ވާހަކަ ދެއްކުމުގައި ދޮގުހައްދަވާ ބޭފުޅުންނަށް އިސްލާމްދީނުގައި ހުރި އަދަބީ ކޮބައިތޯ ދީން ދަންނަބޭކަލުންގެ އަރިހުން ބަލައި ފުރިހަމައަށް އަދަބުދިނުމަށް ގޮވާލަމެވެ.\nނަޝީދުގެ ދެލޯ އަނދިރިކަން، ކަންފަތް ބީރުކަން، ހަނދާން ނެތުމުގެ ބަލި އިންތިހާއަށް ހުރިކަން މިއަދު އަޅުގަނޑަށް ސާބިތު ވެއްޖެ!!!! އެމް.ޑީ.ޕީ ގެ ސީދާ ޙަރަކާތުގެ ތެރެއިން ތަންތަން ރޯ ކުރި އިރު ބަލަ ކަލޭގެ އަނގަ ކޮބާ؟؟ ރާއްޖޭގެ ފުލުހުންގައި ތަޅަން ބުނެވުނު ހަނދާން އެބަ ވޭތަ؟ މި ގައުމުގައި އުޅޭ އެމް.ޑީ.ޕީގެ މުޖުރިމުން ނުފެންނަނީ ބަލަ 24*7 ކަލޭ ހިނދު ކޮޅުގައި ހުންނާނީތަ؟ ލާދީނީ މުނާފިގުންނަށް ދެން މިބިމުގައި ޖާގައެއް ނެތް ކަން އަދިވެސް ނޭނގެނީތަ؟؟؟؟؟\nބަލަގަ އެކަލޭގެ ބުނެފައި ނުންތަ އޮތީ ޑިމޮކްރަސީ ހޯދަން ނަރަކަ އަށް ދާން ޖެހުނަސްވެސް ދާނަމޭ.\nނަޝީދު ގާތު ބުނޭ “ޙަސަދަވެރި ކަމައިގެން މަރުވާށޭ”\nމި ކަލޭގެ ކިޔާފާނެ ކޮންމެ ފަދަ އެއްޗެއްވެސް. އެނޫހުގައި ދޮގު ހަދާފައި އޮތްނަމަ މިހާރު އެމްޑީޕީ އިން ބަޔާނެއް ނެރެފީސް\nހިމާޔަތު ޤައުމާ ދީނުގެ\nނަޝީދު ގެ މި އަމަލުން ދިވެހި އެންމެ ރައްޔިތަކައް ގެއްލުމެއްލިބުނަސް އެކަމުގެ ބަދަލު ދިވެހިން ނަޝީދު ކިބައިން ހިފާނެ ކަން ޔަޤީން. ނަޝީދު ހަދާން ނެތުނީތަ އޭނަގެ އާއިލާ މހާތަނއް ކުރި ބަގާވަތު ގެ އަދަދު. ނަޝީދު އަކީ ދިވއހި ރައްޔިތުންނައް ޙިޔާނަތްތެރިވެފައިވާ ދިވެހި ޤައުމް އަށް ޢައްދާރުވެފަ ވެފައި ވާ ބޮޑޫ ގައްދާރެއަ، ދަތުރު ނިންމާފައި މާލެ އަންނަދުވަހު ހައްޔަރު ކުރުމައް ދިެހި ފުލުހުން އަދި ސިފައިންނަށް ގޮވާލަން\nނަޝީދަށް ތިއިއްޒަތުގައި ދަތރުކުރެވެނީވެސް ޓޫރިސްޓުން މިތަނަށް އައިސްގެން ލިބޭ ފައިސާއިން ދައުލަތަށް ވަންނަ ފައިސާ އިން ނަޝީދަ ދައުލަތުން ލިބޭ ފައިސާއިން، ދައުލަތަށް އާމްދަނީ ނުލިބިއްޖެނަމަ ނަޝީދަކަށް ވެސް ތިދަތުރެއްވެސް ނުކުރެވޭނެ، ތިގޮތަށް ޔޫރަޕްގައި ހުރެ ދިވެހިރާއްޖޭގެ އަގުވައްވާ ބަދުނާމު ކުރުމުން ހަޤީގަތުގައި ބަދުނާމު ވަނީ ތިމާމީހާ ނުންތޯ؟ ޔޫރަޕުގައި ހުރެ ޔޫރަޕުގެ ކަޅުސައިބޮއިގެން ކިޔޭ ނުކިޔޭ ނޭގިހުރެ ތިވާހަކަދައްކަނީ ހިތުން ވަރަށް މޮޅުކަމެއްކުރަން ދޯ. ތިކަމުން ތިމާމީހާގެ ހެދުން ބޭލޭނީ!\nނަޝީދު ޔަހޫދީންނާއި ކިތެންމެ ގާތްވެފައި ދީން ކިތައްމެ ދުރު ކޮށްލިޔަސް މިފަހަރު ސިފައިންނާއި ފުލުހުންވެސް ތުނބުޅި ބަހައްޓާނެ. ދެން ލަލަލާ\nއިރާޤާއި އަފްޤާނިސްތާނާއި ވިއެޓްނާމާއި ލީބިޔާއަށްވީގޮތެއް ނުފެނޭތަ؟ މަށަށް ހީވަނީ އެމީހުން މިޤައުމަށް ހަމަލާދޭނީ ނަޝީދުވެސް މިޤައުމަށް އައިމަ އޭނާއާއި އޭނާގެ ވަށައިގެން އެއުޅޭ ޝޭޚުންނަށްހެން.\nއިޤްތިސާދުދަށްވެގެން މުސާރައާއި އިނާޔަތްނުދެވޭއިރު ނަޝީދުގެ މުސާރައިން އުނިކުރަންޖެހޭނެ. އޭނާއަށް ދޭ އެއްޗެއް އެދެނީ ޤާނޫނުގައި ބުނާ ދައުރު ފުރިހަމަނުވަނީސް. ކޮންމެހެން ޤައުމު ހަމައަކަށް އަޅުވަން އެމްޑީޕީ މީހުން ރުއްސަން ދޭންޖެހޭ އެއްޗެއްނޫން އެއީކީ. ޤާނޫނުގައި އެބަބުނޭ ރިޔާސީ ދައުރެކޭ. ޤާނޫނު އަސާސީގައި އެބަބުނޭ ރިޔާސީ ދައުރެއްގެ މުއްދަތަކީ މީލާދީ5އަހަރޭ. ދެން ކޮން3އަހަރަކުން ހަމަވާ ދައުރެއްތައެއީ\nޔާރައްބި އަޅަމެން ދިންނަވާ ފާނދޭ މުނާފިޤް ދޫތަކުން. ޙާލަ މަޤާލަށް ހުށަހެލޭ ދުނިޔޭގެ ކެހިވެރި ބަސްތަކުން..\nއޭ ޔޫރަޕްގެ ޖައްވާއި ފާޑުފާޑުގެ ބުއިންތަކާއި މަޖާކުރާގެތަކަށް ހޭނި އަދި އެދޮންމީހުންވަރެއް ނެތިގެން ތިޔަތެލޭ ބައިގަޑެވެ. މިއީ އަދިވެސް ހަމަ އެ ސައްތައިން ސައްތަ އިސްލާމީ ގައުމެވެ. މިގައުމުގާ ވެރިކަން ކުރެވޭނީ ހަމަވިސްނޭ މިގައުމުގެ މީހުންގެ ދީނާއި ބަހާއި ތާރީކާއި ސަގާފަތް ދެކެ ލޯބިވާ މީހަކަށެވެ. އަދިވެސް ތިޔަހީކުރީ ދިވެހިނަނަކީ ހޭބުއްދި ނުވާ އަވަހަށް ހަދާންނެތޭ ރަށުފުއްޓަރުން ބޭރަށް ވިސްނުން ނުފޯރާބައެއްގެ ގޮތުގާދޯއެވެ. ދަންނާށެވެ. އަހަރެމެންނަކީ އަދިވެސް ހަމަ އެމުސްލިމުންނެވެ. އަހަރެމެންގގެ ވިސްނުން މިދުނިޔެ ކީއްކުރަންތޯއެވެ، ދެން އަންނާން އޮތް ދުނިޔެއާއި ހަމައަށްފޯރައެވެ. އެކަންވެސް ނުވާނީ ހަމަ ތިބައިގަޑަށެވެ\nއަޅުގަނޑަށް ހީވަނީ މިހާރު ނަޝީދުއަށް ހިމާޔަތްދޭނެ ޤައުމެއްވެސް ނެތީހެން! އެހެންވެ އެންމެފަސޭހައިން ހިމާޔަތްލިބޭނީ މުސްލިމުންގެ ހަތުރެއްކަމަށް ދައްކައިގެންކަމަށްވާތީވެ މީނަ މަސައްކަތް މިކުރަނީ ހިމާޔަތް ހޯދަން! ދެން ބުނެލަން އޮތްވާހަކަޔަކީ މިޤައުމުގައި ޓެރަރިސްޓް އަމަލެއް ހިންގިއްޔާ ހިންގާފްއިއޮތީ ނަޝީދުއާއި ނަޝީދުގެ ފެމެލީއާއި ނަޝީދުގެ އައުވާނުން ބައިވެރިވެގެން! ފަހަރެއްގައިވެސް އަހަރެމެންނަށް ﷲ ފިޔަވާ އެހެން ފަރާތަކަށް އަހަރެމެންނަކަށް ރިޒްޤެއް ނުވެސް ދެވޭނެ އަދި ރިޒްޤެއް ބަންދެއްވެސް ނުކުރެވޭނެ! ހުޅަނގުން އަބަދުވެސް މަސައްކަތް ކުރަނީ ދުނިޔޭގައި ފިތުނަ އުފައްދަން، އޭގެ ނަތީޖާއަކީ މިއަދު އިޤްތިޞާދީގޮތުން އެޤައުމުތަށް އިނދަޖެހެމުން ދިޔުން! އަދި އެޤައުމުތަކުގައި މުސްލިމުންގެ އާބާދީ ބޮޑުވަމުންދިޔުން! ކިތައްމެ ބަޔަކު ރުޅިއަޔަސް ﷲ އެކަލާންގެދީނަށް ނަޞްރު ދެއްވާ މަތިވެރި ކުރައްވާނެ! ހަލާކުވެދާނީ ﷲގެ ދުޝްމިނުން!\nޔާﷲ މިނުބައި މުނާފިގު ނަޝީދުގެ ކިބައިން އަޅަމެންގެ މިލޮބުވެތި މުސްލިމް ޤައުމު ސަލާމަތްކުރައްވާށި! މިބައި އިންސާނާ މަރުގެ މަލާއިކަތާ ވަޑައިގަތީމަވެސް އެހީއަށްއެދި ގޮވާލާނީ ހުޅަގަށް ކަމަށްވެދާނެ.\nބޯހަމަޖެހޭ މީހެއްނޫން. އޭނާ މޮޔަމީހުންފޮނުވާތާކަށް ފޮނުވަން ފެނޭ. އަންނިގެ ބޮލަށްވެސް ކޮންމެވެސް ފައިސާއެއް ކަނޑައޅަން ފެނޭ.\nމީނާއަކާ މީ ގައުމަށް ހިޔާނަތްތެރިވެ ޔޫރަޕްގެ ދޮންމީހުންނަށް ޖާސޫސުކޮށްދިންމީހެއް މީނާއަކީ މީ ބޮޑު ހިޔާނަތްތެރިއެއް\nނަރަކައިގައި ޑިމޮކްރަސީ އުޅޭކަން ނުވަތަ ނޫންކަން ކޮންމެވެސް ޝެއިޚަކު ކިޔާދީބަލަ\nމާލެ އަންނަދުވަހު އެއަރޕޯރޓުން ގުރައިދޫ މަރުކަޒަށް\nމިކަލޭގެ އަންނަ ދުވަހު ނުރުހުން ފާޅުކުރުމަށް އެއަރޕޯރޓަށް ދާން ހުރިހާ ދިވެހި މުސްލިމުންނަށް ގޮވާލަން.\nަﷲ ގެ އަޅެއް\nތީހަމަ ފައްކާ މުނާފިގެއް… އަދިވެސް ތި އެމްޑީޕީގާއުޅޭ ހޭނުޖެހޭ ދުނިޔެއަށް ވިކިފަތިބޭ ސުންނަތުގެ ކުލަބޭރުފުށުން ޖައްސައިގެން އުޅޭ އެއްޗިސްތަކަށް ހޭޖެހެން ނޫޅޭތަ.. މިވަރަކަށް މި މުނާފިގުކަލޭގެ ކިބާން ކާފަރުކަން ފާޅުވާނީ.. ތިކަލޭގެ މިގައުމައް ދެންއެރިޔަވެސް ނުދޭންވީ.. ފައްކާ ޔަހޫދީ އެޖެންޓެއް ތީ.\nދީނީ ހަރުކަށިކަމަކީ ނުރަައްކާ ކަމެއް.މިކަމުން މިގައުމުސަލާމަތް ކުރަަައްވާާށި\nމުޅި ތާރީޚުގައިވެސް މިޤައުމަށް ކުރިމަތިވާނެ އެންމެ ބޮޑު ހަތުރު މި ކަލޭގެއަކީ. ނިކަން ބަލާބަލަ! އިގިރޭސީވިލާތު (މުޅިދުނިޔޭގައި ފަސާދަ ކުރިއަރުވާ އަމާ ޤައުމު) ގެ ސަރުކާރުގައި މިކަލޭގެ ގޮސް ގޮވާ ކޮސް! ސަލްމާނު ރުޝްދީއާއި އަހަރުމެންގެ ލޮބުވެތި ނަބިއްޔާއަށް ފުރައްސާރަކުރާ ބޮޑުންނާއި މިކަލޭގެއާއި ހުރީ ކޮން ތަފާތެއްބާ؟ އެފަަދަ މީހުންނަށް ދޭންޖެހޭ ޢުޤޫބާތު މީނާގެ މައްޗަށް ޙައްޤުނުވާނެބާ؟؟؟


Alhanves eynage “tone body” dhahkalaifi\nއަލްހާންގެ ޓޯން ބޮޑީ\nއަލްހާންވެސް އޭނާގެ "ޓޯން ބޮޑީ" ދައްކާލައިފި\n20 ފެބްރުއަރީ 2021 - 08:29:51\nޔޫތު މިނިސްޓަރު އަހްމަދު މަހްލޫފްގެ ޓޯން ބޮޑީއަށްފަހު މިފަހަރު މިއޮތީ ފޭދޫ ދާއިރާގެ ކުރީގެ މެމްބަރު އަލްހާން ފަހްމީގެވެސް "ޓޯން ބޮޑީ" ބަލާލުމުގެ ފުރުސަތު ލިބިފައެވެ.\nމަހްލޫފް ވަނީ މީގެ ދެ ދުވަސް ކުރިން އޭނާގެ ފުރިހަމަ ހަށިގަނޑުގެ ފޮޓޯއެއް ސޯޝަލް މީޑިއާއަށް ދޫކޮށްލާފައެވެ. އެދުވަހު އަލްހާން ވަނީ އެޓްވީޓަށް ކުރި ރިޕްލައެއްގެ ގޮތުގައި އޭނާގެ ޓޯން ބޮޑީވެސް ދައްކާލާފައެވެ. އެއަށް ށްފަހު އިއްޔެވެސް އޭނާގެ ފުރިހަމަ ހަށިގަނޑު ފެންނަ ފޮޓޯއެއް ސޯޝަލް މީޑިއާއަށް ދޫކޮށްލާފައިވާއިރު ވަކި މަހްލޫފަކަށް ދުލެއް ނުކުރެއެވެ.\nމީގެ ހަތް އަހަރު ކުރިން އޭނާގެ ބުރަކަށްޓަށް ދިން ވަޅީގެ ހަމަލާއިން ލީ ލަކުނުގެ ފޮޓޯއަކާ އެކު ހިއްސާކުރި މި ފޮޓޯގަނޑުން ފެންނަގޮތުން ކަަސްރަތުކޮށް ހަށިގަނޑަށް ގެނެއި ބޮޑު ބަދަލާ އެކު އެ ލަކުނުވެސް ވަނީ މުޅިން ފަސޭހަވެ ހަށިގަނޑަށް އިތުރު ރީތިކަމެއް ގެނުވާދޭ ފާހަގައަކަށް ވެފައެވެ.\nއަލްހާން ވިދާޅުވެފައިވަނީ އޭނާއަށް ލިބުނު އެއަނިޔާއިން އިރާދަކުރެއްވިޔާ އަރައިގަންނާނީ ވަރުގަދަކަމާ އެކު ކަމަށެވެ.\nބައެއް މީހުންނަށް ހީވާގޮތުން "ޓޯން ބޮޑީއެއް" ހޯދުމަށް ކުރަންޖެހޭ ކަމަކީ ކަސްރަތުކުރުމެވެ. އެހެންނަމަވެސް ފުރިހަމަ ސިއްހަތެއްގައި އަދި ފުރިހަމަ ހަށިގަނޑެއް ހޯދަން ހަމައެކަނި ކަސްރަތު ކުރުމަކުން ވެސް ނުފުދެއެވެ. ތިމާގެ ކެއުމާއި ނިދުމާއި ދިރިއުޅުމުގެ ގިނަ ކަންތައްތަކަަކަށް ބަދަލު ގެންނަން ޖެހެއެވެ. އެހެންކަމުން މިއީ ދުލުން ބުނެލުމަށްވުރެ މާ ބުރަ އެކަމަށްޓަކައި ގިނަ މަސައްކަތްތަކަކާއި ވަގުތު އަދި ހިތްވަރު ބޭނުންވާ ކަމެކެވެ.\nއުމުރު ދިގު ކުރާނެ ފަސް ގޮތް\nމިއަދު ޕޮޒިޓިވްވީ 167 މީހުން!


ވާހަކަ : އެބުނީ! އެބުނީ!\nއަލްމަރުޙޫމް އަހުމަދު ޝަފީގު ( ޝަފީގުގޭ ޝަފީގު)، ގެ ޤަލަންކޮޅަކީ ދިވެހީންގެ ކިއްސަރު ވަޑާމާއި، ދަނޑުވެރިކަމާއި، ތާރީޚާއި ސަޤާފަތާއި ނޫސްވެރިކަން ފަދަ، އެތައް ރޮނގަކުން، އަގުހުރި ލިޔުންތަކެއް ހަދިޔާކުރެއްވި މުސައްނިފެކެއެވެ. ޚާއްސަކޮށް ރީތި ވާހަކަތަކުން، ހިތްތައް އާރޯކުރުވި ޤަލަންކޮޅެއްގެ ވެރިއެކެއެވެ. މަރުޙޫމަށް ސުވަރުގޭގެ ނިޢުމަތް މިންވަރުކޮށްދެއްވާށިއެވެ.\nބަރަކާތްތެރި ކުޑަ މުސާރަ އާއި ސުންޕާ ބޮޑު މުސާރަ\nބޯށްޓަށް ޖެހުނު ވާ\nނަހަމައިން ކުރި ވަރި\nވަރުހުރީ ވަނާޖުބޭސާއަކު ނޫނެވެ


ފެވިފާ ތިނަންވޭ މިހިތުގާ…30 | FenvaruOnline\nފެވިފާ ތިނަންވޭ މިހިތުގާ...30\n22:43 -4ޖޫން 2019 - 34 comments\nފެވިފާ ތިނަންވޭ މިހިތުގާ\nޙުސައިންއަށް ހިނިތުންވެލެވުނެވެ. އަވަސްއަވަހަށް ސިޑިން ފައިބައިގެން ނުކުތީ ބޭރަށެވެ. ހުރި ހަމައެކަނި ދަރިފުޅާއި ބައްދަލުވާތީ، ހިތް އަވަސްވެފައިވާ ޙާލުގައެވެ. ޙުސައިން މާޔޫސްވީ އެއްވެސް ހިސާބަކުން އިވްޔާ ފެންނަން ނެތުމުންނެވެ. ހާސްވެފައި، އޭނައަށް ބޮލުގައި ދެއަތުން ހިފަހައްޓައިލެވުނެވެ. ދެކޮޅު ހޯދައި ބަލައިލި ޙުސައިންގެ ދެލޯ ބޮޑުވެގެން ދިޔައީ އޭނަގެ ކުރިމަތީގައި އައިސް ހުއްޓިލި މީހަކު ފެނުމުންނެވެ.\n"ރިޔާޒް؟..." ޙުސައިންގެ ކަރުގައި ހީވީ އެއްޗެއް ތާށިވިހެންނެވެ. އަޑު ނުކުތީވެސް ކިރިޔާއެވެ.\n"އާނ... ރަނގަޅަށް ތިބުނީ... މީ އެ ރިޔާޒު..." މޭގައި އަތުން ޖަހައިލަމުން ރިޔާޒު ކުރިޔަށް ޖެހިލިއެވެ.\nޙުސައިންގެ މޫނުމަތިން ފެނުނީ ޖެހިލުންވުމުގެ އަޞަރެވެ. އެހާ ދުވަސްކޮށްފައި ރިޔާޒު ފެނުނު ނަމަވެސް ދެންމެ ވީ ކަމެއްހެން މާޒީގެ ސަފުހާތައް ކުރިމަތީގައި ނިއުޅެން ފެށިއެވެ. އެއީ އޭނައަށް ހަނދާން ނައްތައިލަން އުނދަގޫ ދުވަސްތަކެކެވެ. އެހިތި މާޒީ އަނބުރައި އިޢާދަވާން އުޅޭހެން ހީވެ، ޙުސައިންގެ ގައިގައި ހުރި ލޯލިތައް ކޮޅަށް ޖެހުނެވެ.\n"މިހާ ދުވަސްކޮށްފައި ފެނުނީމަވެސް އެތެރެއަށް ވަންނާކަށް ނުބުނާނަންތަ؟..." ޙުސައިންގެ ކޮނޑުގައި އަތް ބާއްވައިލަމުން ރިޔާޒު ބުނީ އެތައް މާނައެއް އެކުލެވޭފަދަ ރާގެއްގައެވެ.\nބިރެއް ފެނިގެން ބަލާހެން ރިޔާޒާއި ދިމާއަށް ބަލަހައްޓައިގެން ޙުސައިންއަށް ހުރެވުނީއެވެ. ބުނާނެ އެއްޗެއްވެސް އެ ދުލަކަށް ނައެވެ. މާޒީގައި ކަން ހިނގާފައިވާގޮތުން އޭނަ ރިޔާޒު ދެކެ ޖެހިލުންވެއެވެ. އެއްޗެއް ބުނަން ނުކެރިފައި ހުރީވެސް އެސަބަބަށްޓަކައެވެ. ޙުސައިންގެ މޫނުމަތީގެ ކުލަވަރު ފެނި ރިޔާޒަށް އިތުރު ހިތްވަރެއް ލިބުނެވެ. އެ ތުންފަތް މައްޗަށް ވެރިވީ ކާމިޔާބީގެ ހިނިތުންވުމެކެވެ. ރިޔާޒުގެ މަޤުސަދަކަށްވީ ޙުސައިން ރުޅި އަރުވައިލުމެވެ. އެކަން ކުރަން އެންމެ ފަސޭހަވާނީ ސާދުނާގެ ވާހަކަ ދައްކައިގެންކަން އެނގޭތީ ރިޔާޒު އޭނާގެ އަސްލު މަޢުޟޫޢު އާއިގެން ކުރިޔަށް ދިޔައެވެ.\n"ކޮބާ ސާދުނާ؟... އެތެރޭގަ އެބަ އުޅޭތަ؟... ހާދަ ދުވަހެއް ވެއްޖެއޭ ނުފެންނަތާ..." ގޭތެރެއަށް ބަލައިލަމުން ރިޔާޒު ބުންޏެވެ.\nރިޔާޒުގެ ނަޞީބު އަތުގައި ހިފިއެވެ. އޭނަ ހީކުރިގޮތަށް ސާދުނާގެ ވާހަކަ ދެއްކުމާއިއެކު، ޙުސައިންގެ މޫނުމަތި ބަނަވެގެން ދިޔައެވެ. ނޭވާ އަވަސްވިއެވެ. ދެއަތް މުށްކެވުނެވެ. ކެތްތެރިވެވޭނޭ އެންމެ މަތީ ދަރަޖައަށް ޙުސައިން ކެތްކުރިއެވެ. ރިޔާޒުގެ މަޤުޞަދަކީ ކޮބައިކަން ވިސްނުމުންނެވެ. ރިޔާޒު ބޭނުންވަނީ އޭނަގެ އަނގައިން އެއްޗެކޭ ބުނުވާށެވެ. ރުޅި އައިސްގެން ޒުވާބުކުރާށެވެ. ތަންގަނޑުގެ މީހުން އެއްވާއިރު، އޭނަ، ރިޔާޒުގެ ގައިގައި ހިފައިގަނެގެން އުޅޭ މަންޒަރު ދައްކާށެވެ.\nރުޅިގަނޑު ހިންދާލައިގެން ޙުސައިން ހުރިތަން ފެނި ރިޔާޒަކަށް މަޑަކުން ނުހުރެވުނެވެ. ކެތްތެރިކަން ކޮޅުންލިއެވެ. ރިޔާޒު އުޅުނީ ދޮރުން އެތެރެއަށް ދެމިގަންނާށެވެ. ޙުސައިން އެއަށްވުރެ ހުށިޔާރެވެ. ދޮރުމަތީގައި ހުއްޓި ރިޔާޒުގެ މޭގައި އަތްއަޅައި ދުރަށް ކޮށްޕައިލިއެވެ. މެޔަށް ތަދުވި ނަމަވެސް ގޮތް ދޫކުރާކަށް ރިޔާޒު ބޭނުމެއް ނުވިއެވެ. އަނެއްކާވެސް އެތެރެއަށް ވަނުމަށް ދިމާކޮށްލިއެވެ.\n"ހަނދާންކުރާތި... އެންމެ ފިޔަވަޅެއް ކުރިޔަށް އެޅިޔަސް ފުލުހުންނަށް ގުޅާނަން..." ރުޅި އައިސްފައި ހުރިވަރުން ޙުސައިންގެ އަޑުވެސް ތުރުތުރު އަޅަމުން ދިޔައެވެ. ރުޅިގަނޑު އެތެރެއަށް ހިންދައިލަން އުޅުނަސް އެކަމެއް ނުކުރެވުނެވެ.\n"ބުނަން ވާހަކައެއް... އަހަރެން ރުޅި އަރުވައިގެން ޙުސައިންއަށް ވާނެ ފައިދާއެއް ނޯންނާނެ... ދަރި ގެއްލިއްޖެ... ދެން ގެއްލޭނީ އަނބިމީހާ ނޫން ކަމެއް ނޭނގެ..." ރިޔާޒު ހުރީ ދެބުމަ ގޮށްޖަހާލައިގެންނެވެ. އެމޫނުމަތިން ފެންނަމުންދިޔައީ ނުރުހުމުގެ އަޞަރެވެ.\n"ކަލޭ..." ޙުސައިންގެ ނޭވާ އަވަސްވިއެވެ. ހިތް ތެޅިގަތްވަރުން އެއްޗެކޭ ބުނަން އުނދަގޫވިއެވެ.\n"އަހަރެމެންނަށް ފާރަލައިގެން ކަލެޔަށް ލިބޭނެ މޮޅެއް ނޯންނާނެ..." ޙުސައިންގެ ހިތުގައި ނޭނގޭ ބިރުވެރިކަމެއް އުފެދުނެވެ. އާރާއި ބާރުގެ ގޮތުންވެސް ރިޔާޒާއި އަޅާ ބަލާއިރު އޭނައަކީ އެއްވެސް މީހެއް ނޫނެވެ. ޖެހިލުންވި ނަމަވެސް އެކަން ނުދައްކައި ވޭތޯ ޙުސައިން ދިޔައީ މަސައްކަތް ކުރަމުންނެވެ.\n"އަހަރެން ފާރަލަނީ ކަލެޔަށް އެކަންޏެއް ނޫނޭ... ކަލޭގެ ދަރިޔަށްވެސް... އެހެންވީމަދޯ ނަހަލާލު... އުހުނ... އެހާ އަވަހަށް ބުނެގެން ކަމަކު ނުދާނެދޯ... ނޭނގިހުއްޓާ ލިބޭ ޚަބަރުތައް މާ ޚާއްސަވާނެ..." ރިޔާޒު ހޭންފެށިއެވެ. އިވްޔާގެ ހަޤީގަތް އެނގުމުން ޙުސައިންއަށް ވާނެ ގޮތް ހިތަށް އަރާފައެވެ. ހަޤީގަތް އެނގުމުން ޙުސައިންގެ މޫނަށް ވެރިވާ ކުލަވަރު ބަލާހިތުން ރިޔާޒު ހުރީ ކެތްމަދުވެފައެވެ.\n"އަހަރެންގެ ދަރިފުޅަށް ވައިއެޅެން ހިތުވެސް ނުލާތި..." އިވްޔާގެ ވާހަކަ ބުނުމުން ޙުސައިންއަށް މަޑަކުން ނުހުރެވުނެވެ. ރުޅިގަނޑު ފަޅައިގެން ގޮސް، ރިޔާޒުގެ ގަމީހުގައި ހިފައިގަތެވެ. ދަރިފުޅަށް ބޮޑުކަމެއް ވެއްޖެކަމުގައި ހިތް ބުނަން ފެށުމުން، ޙުސައިން މާބޮޑަށް ނުތަނަވަސްވާގޮތް ވިއެވެ. ވަކީން ޚާއްސަކޮށް އިވްޔާ ގެއްލުމުގައި ރިޔާޒުގެ އަތެއް ވާކަން އެނގުމުންނެވެ. ގައިގައި ހުރި ބާރެއް ލައިފައި ރިޔާޒު ދުރަށް ކޮށްޕައިލިއިރު، ޙުސައިން ހުރީ ދާހިއްލާ ފޯވެފައެވެ. އޭނަ އަވަހަށް ބެލީ ރިޔާޒުގެ ކުރިމަތިން ސަލާމަތްވެވޭތޯއެވެ. އަވަސްއަވަހަށް ދޮރާށި ތަޅުލުމަށްފަހު ތަޅުދަނޑި ޖީބަށް ކޮއްޕައިލިއެވެ.\n"މޫނުމައްޗަށް ދޮރުޖެހިޔަސް ވީކަމެއް ނުވާކަމަކަށް ނުހެދޭނެ..." ޙުސައިންއަށް އަޑުއިވޭ ވަރަށް ރިޔާޒު ބުނެލިއެވެ. އެއަށްފަހު ޖަހައިލީ ނުރައްކާތެރި ހިނިގަނޑެކެވެ.\nމައްޗަށް ބަލަހައްޓައިގެން ހުރެ ހެމުންދިޔައިރު، ރިޔާޒު ހީވަނީ މޮޔަވެފައިވާ މީހެއް ހެންނެވެ. ހަޤީގަތުގައި ޙުސައިންގެ އެ ޖެހިލުންކުޑަކަން ފެނި އެތެރެއިން އޭނަގެ ރުޅިގަނޑު ފަޅައިގެން ދިޔައީއެވެ. ރިޔާޒުގެ ހުނުން ހުއްޓުނީ ކުއްލިއަކަށެވެ. އެވަގުތު ދެލޮލުން ފެނުނީ ރުޅިވެރިކަމެވެ. އަވަސްއަވަހަށް ގަމީސް ރީތިކޮށްލަމުން ވަށައިގެންވި މާޙައުލަށް އަވަސް ނަޒަރެއް ދިނެވެ. ދޮރާށީގެ އެއްފަރާތުން ފާރުގައި ލެނގިލައިގެން ކަހަލަގޮތަކަށް ހުރި އިވްޔާ ފެނި، ރިޔާޒަށް ލިބުނީ ސިހުމެކެވެ. އިވްޔާގެ މޫނުމަތީގެ ކުލަވަރުން ހުރިހާ ކަމެއް އެނގިއްޖެކަން ރިޔާޒަށް ކަށަވަރުވިއެވެ.\nފުން ނޭވާއެއް ދޫކޮށްލަމުން، ރިޔާޒު އަވަސްވެގަތީ އެތަނުން ދިޔުމަށެވެ. އަމިއްލަ ހިތަށް ވިސްނައިދޭން އުޅުނަސް ރިޔާޒުގެ ހިތް ވަނީ ނުތަނަވަސްވެފައެވެ. އިވްޔާއަށް އެކަން އެނގުމުން ނުތަނަވަސް ވާންޖެހޭ އެއްވެސް ސަބަބެއް ހުދު ރިޔާޒަށްވެސް ނުވިސްނުނެވެ. އަބަދު ސިއްރު، ސިއްރެއްގެ ގޮތުގައި ނޯންނާނެއެވެ. ބައެއް ކަންތައް އެނގެނީ އަވަހަށެވެ. އަނެއްބައި ކަންތައް ލަހުންނެވެ. ކޮންމެ ކަމެއްވެސް އެކަމެއްގެ ވަގުތު އައިސް ޖެހުމުން ވެދެއެވެ.\nރިޔާޒު ގޮސް ލޯމަތިން އޮބާލަންދެން އިވްޔާއަށް ބަލަން ހުރެވުނެވެ. އެވަގުތު ހިތުގެ ކަނަކުން ޖަހައިލީ ބިރުވެރިކަމުގެ ރަނގަބީލެކެވެ. އޭނަގެ އާއިލާ އާއި ރިޔާޒާއި ދެމެދު އޮތީ ކޮން ދުޝްމަނު ކަމެއް ހެއްޔެވެ؟ އޭނަގެ ދިރިއުޅުމުގައި ޒަޚަރުލާން އުޅޭ މީހަކީ ރިޔާޒު ހެއްޔެވެ؟ ރިޔާޒު އެކަން ކުރަނީ އޭނަގެ ބައްޕަ އާއިމެދު އޮތް ރުޅިވެރިކަމެއްގައި ހެއްޔެވެ؟ ޔުމާން އަކީ މަޤުޞަދު ޙާޞިލްކުރުމަށް ރިޔާޒު ބޭނުންކޮށްލި ހަތިޔާރެއް ހެއްޔެވެ؟\nއިވްޔާގެ ސިކުނޑި، އެކި ވަސްވާސްތަކުން ފުރެމުން ދިޔައެވެ. ކޮންމެ ދިމާއަކުން ބެލިޔަސް، ވިސްނެމުން ދިޔައީ އެންމެ ގޯސްކޮށެވެ. ވިސްނި ވަރަކަށް ރިޔާޒާއިމެދު އެހިތް ކިލަނބުވަމުން ދިޔައެވެ. ރިޔާޒުގެ އަމުރަށް ކިޔަމަންވެގެން ޔުމާން އޭނަގެ ދިރިއުޅުން ގަސްދުގައި ބަރުބާދުކޮށްލީ ކަމުގައި އިވްޔާއަށް ގަބޫލުކުރެވުނެވެ. އިވްޔާ ހުރިތަނަށް ތިރިވެވުނީ ދިރިއުޅުން ވެއްޓިފައިވާ އަނދަވަޅުގެ ޒިންމާ ނަގަންޖެހޭނީ އަމިއްލަ ނަފުޞު ކަމުގައި ހިތް ބުނުމުންނެވެ. ޔުމާންގެ މަޅީގައި އެހާ ފަސޭހައިން ޖެހެވުމުން އަމިއްލަ ނަފުޞު ކުށްވެރިކުރެވެން ފެށީ މާބޮޑަށެވެ. މަންމަމެންނަށް ހަޤީގަތް އެނގުމަށްފަހު ދެރަވާނޭވަރު އިޚްސާސްކުރެވުމުން އިވްޔާއަށް ގޮތް ހުސްވިއެވެ. އަނބުރާލާފައި ދާންވެސް ހިތަށް އެރިއެވެ.\nކަރުނަތައް ފޮހެމުން އިވްޔާ ތެދުވިއެވެ. އެނބުރި އައިކޮޅަށް ދާން އުޅެފައިވެސް އެ ޚިޔާލު ބަދަލުވިއެވެ. މަންމަމެންނާއި ނުލައި ދެނެއް އެ ހިތަކަށް ކެތެއް ނުވާނެއެވެ. އިވްޔާ ގޮސް ދޮރާށީގެ ތަޅުގައި ހިފިއިރު، ހުރީ އެތެރެއިން ތަޅުލާފައެވެ. ދެތިން ފަހަރު ޓަކި ޖެހުމުންވެސް އެތެރެއިން ޚަބަރެއް ނުވިއެވެ. އިވްޔާއަށް ރޮވެން ފެށުނީ ދުވަހަކުވެސް މަންމަމެންނާއި ބައްދަލުވުމުގެ ނަޞީބު އޭނައަށް ލިބޭކަށް ނެތޭ ހިތަށް އެރުމުންނެވެ. އިވްޔާ ރޮމުން ގިސްލަމުން ދޮރުގައި ޓަކިޖަހަން ފެށިއެވެ. ތަޅުގައި ހިފައި ހުޅުވޭތޯ މަސައްކަތް ކުރިއެވެ. ތަފާތު ފިކުރުތަކުން އިވްޔާގެ ސިކުނޑި ސުމަކަށް ދިޔައެވެ. ގޮށްމުށުން ދޮރުގައި ތަޅަން ފެށިއެވެ. މަންމަ އާއި ބައްޕައަށް ގޮވަމުންނެވެ. އޭރު ރޮއެރޮއެ އެ ދެލޯ ވަނީ ދުޅަވެފައެވެ.\nއިވްޔާ ނެތްކަން އެނގުމާއިއެކު، ހޯދަން ދިޔުމަށް ރައިން އަވަސްވެގަތެވެ. ރިޒްވީން އާއިއެކު ސައިކަލުގައި ދެމީހުން މިސްރާބުޖެހީ އެގެއަށް ދިޔުމަށެވެ. ރައިންގެ ލޮލުގައި އިވްޔާ އަޅައިގަތީ ރިޒްވީންއަށް ފޯނެއް އައިސްގެން މަގުގެ އެއްފަރާތުގައި ސައިކަލު ހުއްޓައިލި ވަގުތުގައެވެ. ސައިކަލުން ފުންމާލައިގެން އިވްޔާ އާއި ދިމާއަށް ދެވުނު ގޮތްވެސް ރައިންއަކަށް ނޭނގުނެވެ. ދުވާރުމަތީގައި އެއްވެފައިވާ މީހުންތައް ދުރަށް ޖައްސަމުން އިވްޔާގެ ފުރަގަހުގައި ހުއްޓިލި ރައިންގެ ހިތް ފޮތިފޮތިވެގެން ދިޔައީ އިވްޔާގެ ގިސްލުމުގެ އަޑު އިވުމުންނެވެ.\n"އިވީ؟..." ރައިންގެ އަޑު އިވުނު ނަމަވެސް އިވްޔާ އޭނާ ހުރިތަނުން ގުޑިވެސް ނުލިއެވެ. ގިސްލުމަކަށްވެސް ބަދަލެއް ނައެވެ.\nރައިން އެތައް އެއްޗެއް ކިޔައިގެންވެސް އިވްޔާ ހަމައަކަށް އެޅޭގޮތެއް ނުވިއެވެ. އެއްވެފައިވާ މީހުންގެ ތެރެއިން އެއްބަޔަކު ފޮޓޯ އާއި ވީޑިޔޯ ނެގުމުގައި އަވަދިނެތި އުޅުނެވެ. އަނެއް ބަޔަކު، އެބަޔަކަށް ހީވާ އެއްޗެއް ކިޔަމުން ދިޔައެވެ. މަންޒަރު ބަލަން ހުންނާކަށް ރައިންއަކަށް ފަސޭހައެއް ނުވިއެވެ. އިވްޔާގެ ކައިރިއަށް ޖެހިލައި، ދެކޮނޑުގައި ހިފައި އަނބުރައިލިއެވެ.\nއިވްޔާ ގަދަ ހަދާލާފައިވެސް ރައިންގެ މޭގައި ބޮނޑިވެލިއެވެ. އެގާތްކަން ލިބޭ ކޮންމެ ފަހަރަކު އެހިތުގެ ހިތާމަތަކަށް ލުއިކަމެއް ލިބެއެވެ. ރައިން އުޅުނީ އިވްޔާ ގޮވައިގެން އެތަނުން ދާށެވެ. އެނބުރި ހިނގައިގަތް ވަގުތު ދޮރާށި ހުޅުވިގެން ދިޔަ އަޑު އިވުނެވެ. ރައިންގެ އަތުގެ ތެރެއިން ދެމިގަނެގެން އިވްޔާ ފަސް އެނބުރި ބަލައިލިއެވެ. ކުރިމަތީގައި ހުރި ސާދުނާ ފެނި އިވްޔާއަށް ބާރަށް ރޮއެގަނެވުނެވެ. ދުވެފައި ގޮސް މަންމަގެ ގައިގައި ބައްދައިގަތެވެ. މަޢާފަށް އެދެމުން އެމަންމަގެ ގައިގައި ފިރުމަން ފެށިއެވެ. މަންމަގެ މިލައިގެން ގޮސްފައިވާ މޫނާއި، ހިކިވެ އަނަރޫފަވެފައިވާ ހަށިގަނޑު ފެނި އިވްޔާއަށް އަމިއްލަ ނަފުޞު ކުށްވެރިކުރެވުނީ މާވަރަކަށެވެ.\nޖެހި ބުދެއްހެން ގަބުވެފައި ހުރި ސާދުނާގެ އަނގައިން ނުކުތީ އެންމެ ލަފުޒެކެވެ. "ދަރިފުޅާ" އޭ ބުނެވުނު ތަނައި އަނބުރައި ގަނެގެން އިވްޔާގެ އަތުގެ ތެރެއަށް އެހަށިގަނޑު ދެމުނެވެ.\nދެލޯ މަރައި، ބާރުކޮށްލައިގެން ހުރި ޔުމާން ސިހުނީ ދާދި ކައިރިން ނާއިކްގެ އަޑު އިވުމުންނެވެ. ފުން ނޭވާއެއް ދޫކޮށްލަމުން ޔުމާން އޭނާގެ ދެލޯ ހުޅުވައިލިއެވެ. ނާއިކް އާއިއެކު ޝިރުވާ ހުއްޓައި ފެނުމުން ޔުމާންއަށް ހައިރާންކަމެއް ލިބުނެވެ. އަވަސްއަވަހަށް ވެއްޓިފައިވާ ފައިލު ނަގައިގެން ކޮޓަރިން ނުކުތުމަށް ހިނގައިގަތެވެ.\nޔުމާން ގޮސް ވަނީ އޭނާގެ ކޮޓަރިއަށެވެ. ފަހަތުން ނާއިކްވެސް އެތެރެއަށް ވަނެވެ. ޝިރުވާ ބޭރުގައި މަޑުކުރީއެވެ. ނާއިކް ހުރީ ކޮންމެވެސް ވަރަކަށް ޖެހިލުންވެފައެވެ. ޔުމާންއަށް ނާންގައި އެފަދަ ކަމެއް ކުރަން އުޅެވުނީތީއެވެ. ނާއިކް ހީކުރީ ޔުމާން ހިތްހަމަނުޖެހިގެން އެއްޗެއް ބުނާނޭ ކަމަށެވެ. އެފަދަ ގޮތަކަށް އެގެއަށް ވަންނަންޖެހޭ ސަބަބެއް އޮޅުންފިލުވާނޭ ކަމުގައި ހީކުރެވުނެވެ. ޔުމާންގެ ކުރިމަތީގައި ރިޔާޒަށް ތުހުމަތުގެ އިނގިލި ދިއްކުރާކަށް ނާއިކް ބޭނުމެއް ނުވިއެވެ. އެކޮޓަރިއަށްވަނީ ރިޔާޒު އޭނާގެ ފޯނުން މީހަކާއި ދެއްކި ވާހަކައެއް އަޑު އަހައިގެން ކަމުގައި ބުނާކަށް ނުކެރުނެވެ. ހަޤީގަތް ޔުމާންގެ ކުރިމަތީގައި ފެންނަން އޮތަސް އެކަމުން ޔުމާންގެ ހިތަށް ކޮށްފާނޭ އަޞަރަކަށް ވިސްނާފައި ނާއިކް ހުރީ ހަދަންވީގޮތެއް ނޭނގިފައެވެ.\nނާއިކް ހީކުރިގޮތާއި ޚިލާފަށް ޔުމާން އެއްވެސް ސުވާލެއް ނުކުރެއެވެ. އެހެންކަމަކަށް ވިސްނޭ ވަރަށްވުރެ އެސިކުނޑިއަށްވަނީ ބާރު ބޮޑުވެފައެވެ. ޔުމާން ކިޔައިދިނީ އޭނަ އެކޮޓަރިއަށް ވަންނަންޖެހުނު ސަބަބެވެ. ރިއްފަތުގެ ފަރާތުން ރިޔާޒުގެ ބޮޑު ސިއްރު ފަޅާއެރިގޮތެވެ. އެފައިލުން ރިޔާޒުގެ އަސްލު ސޫރަ ފެންނާނޭކަމަށް ރިއްފަތު ބުންޏެވެ. ރިޔާޒު ކުރި ކުށުގެ ޙައްޤު އަދަބު ދެވޭނީ ހެކި ހޯދައިގެން ކަމުގައި ވާތީ، ޔުމާން އެކަމާއި ކުރިމަތިލީއެވެ.\n"އަހަންނަށް އެނގޭ ރިއްފަތުގެ އެހެން ބޭނުމެއްވެސް އޮވެގެން ކަން އަހަންނަށް މިކަމުގައި އެހީވަނީ... އެކަމަކުވެސް ހެޔޮ... އިންސާފު ލިބެންޖެހޭ ފަރާތްތަކަށް ހޯދައިދޭން އަހަރެން ކޮންމެކަމެއްވެސް ކޮށްފާނަން..." ފައިލު ނާއިކްއަށް ދައްކައިލަމުން ޔުމާން ބުންޏެވެ.\nޔުމާން އަވަސްއަވަހަށް ފައިލު ހުޅުވައިލިއެވެ. ހިތް އަވަސްވެފައިވާ ޙާލު ނާއިކްވެސް ހުރީ ޔުމާންގެ މޫނު މައްޗަށް އަންނަމުންދިޔަ ބަދަލުތަކަށް ބަލާށެވެ. ޔުމާންގެ ދެލޯ ބޮޑުވެގެން ދިޔަތަން ފެނި ނާއިކްގެ ހިތް އަވަސްވިއެވެ.\nއެތެރޭގައި ހުރީ ތަސްވީރު ތަކެކެވެ. އެކިވަރުގެ އަނިޔާތައް ލިބިފައިވާ އިންސާނެއްގެ ހަށިގަނޑުގެ ބައިތައް ވަކިވަކިން ފެންނާނޭހެން ނަގާފައިވާ ތަސްވީރުތަކެކެވެ. ފަހަރަކު ތަސްވީރެއް ބަލަމުން ގޮސް ޔުމާން ހުއްޓުން އެރީ އެންމެ ފަހަށް އޮތް ދެ ތަސްވީރު ފެނުމުންނެވެ. އެއް ތަސްވީރުން ފެންނަނީ ޔުމާންގެ މަންމަ އާއި ރިޔާޒު ބެލްކަނީގައި ވާހަކައެއް ދައްކަން ތިއްބައެވެ. ދެމީހުންގެ މޫނުމަތިންވެސް ފެންނަން ހުރީ ނުތަނަވަސްކަމެވެ. ދެވަނަ ތަސްވީރު ފެނިފައި ޔުމާންގެ ދެއަތް ތުރުތުރު އަޅައިގެން ދިޔައެވެ. އަތުގައި އޮތް ތަސްވީރު ދޫވިއެވެ. ކުޑަކަކޫ މައްޗަށް ހުރިތަނަށް ތިރިވިއެވެ. އެއާއިއެކު ޔުމާންގެ އަނގައިން ނުކުތީ މަޑު އާޚްއެއްގެ އަޑެވެ.\nވެއްޓިފައި އޮތް ތަސްވީރު ނަގައި، އޭގައި ވާއެއްޗެއް ނާއިކް ބަލައިލިއެވެ. ނާއިކްއަށްވެސް ވީ ޔުމާންއަށް ވީވަރެވެ. ފަހަތަށް އެއްލިގެން ދިޔަ ގޮތުން އަތުން އެ ތަސްވީރު ދޫވިއެވެ. އެއިން ފެންނަނީ ޔުމާންގެ މަންމަ ވެއްޓިފައި އޮތް ތަނެވެ. ހަށިގަނޑުގައި އެއްވެސް ފޭރާމެއް ނެތެވެ. ކައިރީގައި ބެލްޓެއް ހިފައިގެން ރިޔާޒު ހުއްޓެވެ. ދެއަތް މުށްކަވާލާފައި ހުރިއިރު، މޫނުމަތިން ފެންނަމުން ދިޔައީ ރުޅިވެރިކަމެވެ. ބާކީ ހުރި ތަސްވީރުތަކަކީ ޔުމާންގެ މަންމައަށް ލިބިފައިވާ އަނިޔާތަކުގެ ނިޝާންތަކެއް ކަން ނާއިކްއަށް އެނގޭކަށް ގިނައިރެއް ނުނެގިއެވެ.\n"ސުބްހާނަﷲ... ކޮންފަދަ ނުބައި އިންސާނެއް..." ނާއިކްއަށް ހުރެވުނީ އަނގަމަތީގައި އަތްއަޅާލައިގެންނެވެ.\n"އެއީ އިންސާނެއް ނޫން... އިންސާނަކު އެހާ ރަޙުމުކުޑަ ވެދާނެތަ؟... އަހަރެން ހީވެސް ނުކުރަން މަންމައަށް އެހެންވީ އެ ރިޔާޒުގެ ސަބަބުންކަމަކަށް... މަންމަގެ ކޮން ކުށެއް އޮތީ... އެހާލުގަ އެއޮތީ އެ ރިޔާޒުގެ ފަރާތުން ލިބުނު އަނިޔާއަށް ކެތް ނުވެގެންނޭ..." ޔުމާންގެ އަޑު ކުރެހިގެން ދިޔައެވެ. އަޑުން އަޑު ނަގައި ރޯން ފެށިއެވެ. ހިތްވަރު ދިނުމުގެ ގޮތުން ނާއިކް އެތައް ވާހަކައެއް ދެއްކިފަހުން ޔުމާން ހަމައަކަށް އެޅޭގޮތްވިއެވެ.\n"މަންމައަށް އިންސާފު ހޯދައިދޭނީ އަހަރެން... އެ ރިޔާޒުގެ ދިރިއުޅުން ބަރުބާދުކޮށްލާނަން..." ހަރުކަށި ރާގަކަށް އެހެން ބުނިއިރު، ޔުމާންގެ މޫނުމަތިން ފެނުނީ ތަފާތު ޝުޢޫރެކެވެ. ބަދަލު ހިފުމުގެ ރޫޙެވެ. ރުޅި އައިސްގެން ގޮސް ދެލޮލުންވެސް ހީވަނީ އަލިފާންކަނި ބުރާހެންނެވެ. ހަށިގަނޑުގައިވެސް އާދަޔާ ޚިލާފު ބާރެއް ލިބިފައި ހުރިހެން ހީވިއެވެ.\nކޮޓަރީގެ ދޮރު ހުޅުވާލި އަޑަށް ނާއިކް ސިހުނެވެ. އަތުގައި އޮތް ފައިލު ފުރަގަހަށްލައި ފޮރުވިއެވެ. ކޮޓަރިއަށް ވަނީ ޝިރުވާއެވެ. އެތެރެއިން ދޮރު ތަޅުލުމަށްފަހު ޝަހާދަތް އިނގިލި ތުންފަތުގައި ޖައްސައި ވާހަކަ ނުދެއްކުމަށް ޝިރުވާ ބުންޏެވެ. ރިޔާޒު ގެއަށް އައިކަން އެނގުމުން ޔުމާންގެ ލޭ ކެކިގަތެވެ. ނާއިކްގެ އަތުން ފައިލު ޖަހައިގަނެގެން އޭނަ އުޅުނީ ރިޔާޒާއި ދިމާއަށް ދާށެވެ. އޭނައަށް ހުރިހާ ހަޤީގަތެއް އެނގިއްޖެކަން އަންގާށެވެ. އެކަމަށް ހުރަސްއެޅީ ނާއިކްއެވެ. ޔުމާންއަށް ވިސްނައިދީގެން އަޑިއަޑިން އެކަން އިތުރަށް ހޯދުމަށް ނާއިކް ޚިޔާލު ދިނެވެ. ތެޅިގަންނަން ވެއްޖެނަމަ ކުރި ހުރިހާ މަސައްކަތް ބޭކާރުވެދާނޭ ކަމަށް ބުނަމުންނެވެ. ނާއިކްގެ ވާހަކަ ޔުމާން ޤަބޫލުކުރިއެވެ. އެހެނަސް އެ ރުޅި ފިނިވާގޮތެއް ނުވިއެވެ.\nފޮޓޯތަކާއިއެކު ފައިލުގައި އިތުރު ލިޔުންތަކެއް ހުއްޓެވެ. އެމައްސަލަ އާއި ގުޅިގެން ރިޔާޒަށް ކޯޓަށް ކިޔާފައިވާ ލިޔުންތަކުގެ އިތުރުން ފުލުހުންގެ ބަޔާނެކެވެ. އޭގައިވާ އެއްޗެއް މުޅީން ސާފުކޮށް ކިޔާކަށް ނޭނގެއެވެ. ގިނަދުވަސްވުމުގެ ސަބަބުން ބައެއް ތަންކޮޅުކޮޅުން ދެލި ފަނޑުވެފައި ވާތީއެވެ.\nޝިރުވާ ފަހަރަކު ލިޔުމެއް ކިޔަމުންދިޔައެވެ. އެންމެ އަކުރެއް ފިއްޔެއްވެސް ދޫކޮށްލުމެއް ނެތިއެވެ. އެމައްސަލާގައި ފުލުހުން ނަގާފައިވާ ބަޔާން ކިޔަމުންދިޔަ ވަރަކަށް ޝިރުވާގެ މޫނުމަތިން ހައިރާންކަން ފެނިގެން ދިޔައެވެ. އޭނަ އަވަސްއަވަހަށް ބަލައިލީ ނާއިކް އާއި ޔުމާންގެ ނަޒަރު އޭނައަށް ހުއްޓިފައި ހުރިތޯއެވެ. ކަންދިމާކުރިގޮތުން ނާއިކް ހުރީ ޔުމާން އާއި ވާހަކައެއް ދައްކާށެވެ. ފުރުޞަތުގެ ބޭނުންހިފައި، ޝިރުވާ އެގަނޑު ފައިލުން ވަކިކޮށްލިއެވެ. އަވަސްއަވަހަށް ބޮނޑިކޮށްލުމަށްފަހު، އަޅުވައިގެން ހުރި ދަބަހުގެ ޖީބަށް ލިއެވެ. އޭރު އެމޫނުމަތިން ފެންނަމުން ދިޔައީ ނުތަނަވަސްކަމެވެ.\nފެމިލީ ކޯޓުގެ ކައިވެނީގެ ރަޖިސްޓްރާ ސަސްޕެންޑްކޮށްފި\nއެމްއެންޑީއެފް އިން ރ. ފައިނުގައި ނިޔަމިކަމުގެ ކޯހެއް ފަށައިފި\nކޯލިޝަނުން ބޭރުކުރަންދެން ތިބޭނަން، ބޭނުންވަނީ ޕާޓީ ބޮޑުކުރަން - ގާސިމް އިބްރާހީމް\n4 ޖޫން 2019, 23:28\nkithah vana ah mi kiuny\n4 ޖޫން 2019, 23:38\nKiunu vana eh neynge ekam first cmnt mi part ga 🙂\n5 ޖޫން 2019, 14:15\nHello eysh dear .. EID MUBARAK .. Sorry inge maa lahun comment kohlevunyma vrh bsy koh ulheythyve lass vany ham 💜💜💜💜Ehen part thakeke eh gothah mi part vx vrh salhi ❤❤❤❤❤ Alhe yumaan ge bappa ge aslu hagygaiy kiriya dhw mi ingeny haadha goahey alhe dhw 😡😡😡😡😡😡😡 Vrh vrh curious kuriah huri part thah vx kiyaalan ❤❤❤❤❤❤Waitings .. Ma sha allah eysh dear .. U are the best 😘😘😘😘😘 Keep it up 💜💜💜💜\n6 ޖޫން 2019, 19:57\nThank u so much dear 😊❤ vv happy story kamudhiyaeema 😊😊 also cmnt kiyaalaafa ❤❤ keep waiting fr the next 😘\n5 ޖޫން 2019, 00:34\nOhhh kihineh mi vanee…?? Kihinehbaa dhen. Vaanee.. ؟ v gina suvaalu thakun hiy furijje. ♥♥♥♥♥♥♥♥♥♥♥♥♥♥♥♥♥♥ Ekamves vvvvv reethi. Hithah eri kurinveseroom ah vannaanee naaik ey. Hama heekuri gothah veeves. 💜💜💜💜💜💜💜💜💜💜💜💜 Mihaaru anekka ithuru kanthah gandeh ulheykan ingunaama maa bodah interesting. 💙💙💙💙💙💙💙💙💙💙💙💙💙💙💚💚💚💚💚💚💚💚💚💚💚💚💚💚💚💚💚💚 Mi part v dhiguhenves heevey.. 💕💕💕💕💕💕💕💕💕💕💕💕💕💕💕 Bodu kanthah gandeh ehaa interesting gothakah v molhah gulhuvaalaafa inkan faahaga kollan 😍😍😍😍😍😍😍😍😍😍😍😍 Kuriah inbayah v bodah inthixaaru kureven fashaifi. 💕💕💕💕💕💕💕💚💚💚💚💚💙💙💙💙💙💙💜💜💜💜💜❤❤❤❤❤😍😍😍😍😍😍😘😘😘😘😘😘😘\n6 ޖޫން 2019, 20:03\nThank u so much dear 😊❤ v happy vehje story kamudhiyaeema😊😊 cmnt kiyaalaafaves 😊❤ hingaa dho vaagotheh balamaa 😊❤ keep waiting\n5 ޖޫން 2019, 00:44\nVaahaka vvvv reethi.. V furihama. Maasha allaah 💙💙💙💙💙💙💙💙💙\n6 ޖޫން 2019, 20:04\nThank u so much dear 😊❤ v ufaavehje 😊❤\n6 ޖޫން 2019, 10:41\nއޭޝް މެއި 19 މަ ބާތު ޑޭ ވީ މަ 18 ގަ އަޕް ކޮށްފަ އަޕް ކުރ ީ\nވާހަކަ ވަރަށް ރީތ ި ޖުމްލަ ތަް ވަރަށް ސާދާއެވެ. އޭޝް ހުނަރު ވެރި ކަމުން މި ހިތް އަތުލާފިއެވެ.ކިޔާއިރު މީހަކު ގޮވިއަސް ނޭނގެއވެ\n6 ޖޫން 2019, 20:05\nMay 19 Mariyam ge birthday tha 😊❤ happy belated birthday dear 😊❤ v ufaavehje story kamudhiyaeema thank u so much dear 😊❤❤\n6 ޖޫން 2019, 10:44\n6 ޖޫން 2019, 20:07\nThank u so much dear 😊❤ v ufaavehje 😊😊\n6 ޖޫން 2019, 10:46\n6 ޖޫން 2019, 20:08\n6 ޖޫން 2019, 10:47\n6 ޖޫން 2019, 16:16\nEysh vec haadha molhey dhw🙂🙂🙂🌷🌷🌷.Ma Sha Allah..mi part vec salhi ingey…Alhe riyaaz haadha nulafayey dhw…Eysh I’m so curious to knw wats gonna be happen next..luw yuh eysh darlinn🙂🙂🙂🙂❤❤❤\n6 ޖޫން 2019, 20:10\nThank u so much Jiji 😊❤ v ufaavehje story kamudhiyaeema and cmnt kiyaalaafa 😊❤❤ hingaa dho vaagotheh balamaa 😊 keep waiting\n6 ޖޫން 2019, 19:08\nWow.. mi vaahakaah adhi alah dhw comment eh mi koalevenee..mi part reethi kamun hama comment koalaa hiyy vee hehe….varah reethi..eysh hama doll speehless koalaafi..hehe..next part avahah up koaladehcy..so curious♥♥♥\n6 ޖޫން 2019, 20:12\nSo happy to cacmnt frm u doll 😊❤ thank u so much dear 😊❤ v ufaavejje story kamudhiyaeema nd cmnt kiyaalaafaves 😊❤ keep waiting fr the next\n6 ޖޫން 2019, 22:18\nMasha Allah v v v v v nice mi story 😍😍😍😘😘😘\n12 ޖޫން 2019, 21:19\nThank u so much dear 😊❤ v ufaavehje😊😊\n7 ޖޫން 2019, 22:07\nމާޝާﷲ ވާހަކައިގެ ތެރެއިން ނުކުންނަން ބޭނުމެއް ނޫނެވެ. އެހާވެސް އަސަރު އެބަހުއްޓެވެ. ހަޤީޤަތުގަވެސް ވަރަށް ފުރިހަމައެވެ. ޝައުޤުވެރިކަން އިންތިހާއެވެ. ކޮންމެ ޖުމުލައެއްވެސް އެހާ ނަލައެވެ. އޭޝްގެ ހުނަރުވެރިކަން ފެނުމުން ވަރަށް އުފާވެއެވެ. އިތުރު ކުރިއެރުމަށް އެދި އަބަދުވެސް ދުޢާ ކުރަމެވެ ކުރިއަށް އޮތް ބަޔަށް އިންތިޒާރު ކުރަމުން ވަކިވެލަމެވެ 🌸🌸🌸💮💮🏵🏵🏵🌺🌺🥀🥀🌹🌹🌼🌼🌼🌻🌻🌻💐💐💐🦋🦋🦋🦋🦋🦋🦋🦋🦋\n7 ޖޫން 2019, 22:09\nVarah reethi mi bee vess Dhen up vaanee konirakun baa\nThank u so much dear 😊❤ v ufaavehje😊😊 In Sha Allaah mirey 😊\n8 ޖޫން 2019, 00:03\nކޮން އިރަކުން ވާހަކަ ގެ އަނެއް ބައި ނެރެނީ\n12 ޖޫން 2019, 21:20\nIn Sha Allaah mireyge vaguthehga 😊\n9 ޖޫން 2019, 11:05\nމާޝާﷲ ވަރަށް ރީތި މިބައިވެސް\nކޮންމެ ޕާޓްއަކަށް ކޮމެންޓް ނުކުރެވުނަސް މިވާހަކަ ވަރަށް ޤަވައިދުން ކިޔަން. ނެރޭއިރަށް ނުވެސް ނިދޭނެ ނުކިޔާ\n12 ޖޫން 2019, 21:15\nއޭޝް މިވާހަކަ ދެން އަޕްނުކުރަނީތަ؟\n12 ޖޫން 2019, 21:21\nMireyge vaguthehga new part eh kiyaalan libeyne 🙂\n12 ޖޫން 2019, 21:30\nIn Sha Allaah ehves vaahaka eh incomplete koh dhookoh nulaanan.. nuliyevey fadha haalatheh dhimaaviyas In\nSha Allaah ekan kiyuntherinnah angaanan 🙂\n13 ޖޫން 2019, 00:45\n2weeks vaa iru vaahaka update nukurey vey\nއޭޕްރީލް އެކަކުން ފެށިގެން ލަންކާގައި ދިރިއުޅޭ ދިވެހިންނަށް އާސަންދައިގެ ހިދުމަތް ލިބޭނެ: ރައީސް\n3 ފެބުރުއަރީ 2019\nކަރަބޯ ކަޕް: ލެސްޓާ އަތުން ބަލިވެ ލިވަޕޫލް ކަޓައިފި\n20 ސެޕްޓެމްބަރު 2017\nތާޖުއްދީން ސްކޫލްއަށް ވަދެ ދަރިވަރަކަށް ޙަމަލާދީފި\n16 ޖެނުއަރީ 2018\nއިންތިހާބުގެ ދާއިމީ ނަތީޖާ އިއުލާންކުރުން މާދަމާ\n28 ސެޕްޓެމްބަރު 2018\nޖޭޕީއާއި ގުޅުނު ޕީޕީއެމް އަދި ޕީއެންސީގެ މެންބަރުން ތަކަކީ ކުނިތަކެއްގެ ގޮތުގައި ޝިފާ މުޙައްމަދު ސިފަ ކުރައްވައިފި\n28 އޮގަސްޓް 2019\nދިރާގު ޓީވީ އަދި ދިރާގު ޓީވީ އެޕުން ސާފް ޗެމްޕިއަންޝިޕް ވަގުތުން ބެލޭނެ\n4 ސެޕްޓެމްބަރު 2018\nއައްޑޫ ސިޓީއިން މޫދައްއެރި އުޅެނިކޮށް ގެއްލުނު ޒުވާނާ މަރުވެފައި އޮއްވާ ފެނިއްޖެ\n18 ނޮވެމްބަރު 2018\nބަސް އެކްސިޑެންޓްގައި ދިވެހި އުމްރާ ވެރިއަކަށް ގެއްލުމެއްނުވޭ: އިސްލާމިކް މިނިސްޓްރީ\n17 އޮކްޓޯބަރު 2019\nއުފަލެއް ނެތީހެ ދުނިޔެއިން...01\n16 އޮކްޓޯބަރު 2019\nއެކަނިވެރި މައިންނާއި ބަފައިންނަށް ދޭ އިނާޔަތް 10،000 ރުފިޔާއަށް ބޮޑުކުރަން ނިންމައިފި\n15 އޮކްޓޯބަރު 2019\nއައްޑޫ ސިޓީ މަރަދޫ ފުޓްބޯޅަދަނޑުގައި ޓާރފް އަޅަނީ\n© 2018 Copyright Fenvaru.com. All Rights reserved.


Iran tomato ginain etherekuraa gaumuthakuge therey Rajje\nއީރާން ޓޮމާޓޯ ގިނައިން އެތެރެކުރާ ގައުމުތަކުގެތެރޭ ރާއްޖެ\nއީރާންގައި ދަނޑަކުން އަންހެނަކު ޓޮމާޓޯ ބިންނަނީ\nއީރާނުން އެންމެ ގިނައިން ޓޮމާޓޯ އެތެރެކުރާ ގައުމުތަކުގެ ތެރޭގައި ރާއްޖެ ހިމެނޭ ކަމަށް އެ ގައުމުގެ ނޫސްތަކުން ބުނެފި އެވެ.\nއީރާންގެ ނޫސްތަކުގައިވާ ގޮތުން މި އަހަރުގެ މާޗުން އެޕްރީލް މަހުގެ ނިޔަލަށް އެ ގައުމުން 98 ޓަނުގެ ޓޮމާޓޯ ވަނީ އެކްސްޕޯޓުކޮށްފަ އެވެ.\nމެދު އިރުމަތީގެ އެ ގައުމުން ޓޮމާޓޯ އެކްސްޕޯޓް ކޮށްފައިވާ ގައުމުތަކުގެ ތެރޭގައި އަރްމީނިއާ އާއި އަފްޣާނިސްތާން އަދި ޔޫކްރެއިނާއި ޕާކިސްތާން އަދި ތުރުކުމެނިސްތާން އާއި ސީރިއާ އަދި އިރާގުގެ އިތުރުން ރާއްޖެ އާއި ކަޒަކިސްތާން އަދި ގަތަރާއި ޖޯޖިޔާ އަދި އަޒަރުބައިޖާން ހިމެނެ އެވެ.\nރާއްޖެއާއެކު އޮތް ސިޔާސީ ގުޅުން ކަނޑާލާފައިވާ އެ ގައުމުގެ ކަސްޓަމްސް ތަފާސް ހިސާބުތަކާ ހަވާލާދީ ބުނެފައިވާ ގޮތުގައި މި ގައުމުތަކަށް ދެ މަސް ދުވަހުގެ ތެރޭގައި ޓޮމާޓޯ އެކްސްޕޯޓުކޮށްގެން 50 މިލިއަން ޑޮލަރު އާމްދަނީގެ ގޮތުގައި ވަނީ ލިބިފަ އެވެ. އަދި މި މުއްދަތުގައި އެކްސްޕޯޓް ކުރި އަދަދު ވަނީ 53 ޕަސެންޓް އިތުރުވެފަ އެވެ.\nރާއްޖޭގެ ކަސްޓަމްސްގެ ތަފާސް ހިސާބުތައް ދައްކާ ގޮތުގައި އެޕްރީލް މަހު އެންމެ ގިނައިން ރާއްޖެ އަށް މުދާ އެތެރެކޮށްފައިވަނީ ޔޫއޭއީ އިންނެވެ. ދެވަނަ އަށް އެންމެ ގިނަ މުދާ އެތެރެކުރީ ޗައިނާ އިންނެވެ. ތިންވަނައަށް ސިންގަޕޫރުންނެވެ. ރާއްޖެއިން އެންމެ ގިނަ އަދަދަކަށް މުދާ އެކްސްޕޯޓުކުރީ ތައިލެންޑުންނެވެ. ދެވަނަ އަށް އެމެރިކާ އިންނެވެ. ތިންވަނަ އަށް އެންމެ ގިނައިން ރާއްޖެއިން މުދާ އެކްސްޕޯޓުކުރީ ޖަރުމަނު ވިލާތުންނެވެ.\nއިމްޕޯޓް އެކްސްޕޯޓް އީރާން


Maadhamaa in feshigen male' hulhumnale' basdhathuru thah ves fashany – Iru\nމާދަމާއިން ފެށިގެން މާލެ ހުޅުމާލެ ބަސް ދަތުރުތައް ވެސް ފަށަނީ\nމާދަމާއިން ފެށިގެން މާލެ ހުޅުމާލެ ބަސް ދަތުރުތައް ފަށަން ނިންމައި، ޝެޑިއުލް އާންމުކޮށްފި އެވެ.\nއެމްޕީއެލްއިން އާންމުކޮށްފައިވާ ޝެޑިއުލްގައި ވާގޮތުން އެންމެ ފުރަތަމަ ބަސް ދަތުރު ފަށާނީ 6:30 ގަ އެވެ. އޭގެ ފަހުން ހަވީރު ހަތަކުން ފެށިގެން ރޭގަނޑު ނުވައެއް ޖެހުމާ ހަމައަށް ދަތުރުތައް ބާއްވާނީ ގަޑިއިރަކުން ކަޑިއިރަކުންނެވެ. އަދި މެންދުރު 12 އިން ފެށިގެން ރޭގަނޑު ނުވައެއް ޖެހުމާ ހަމައަށް ބަސް ދަތުރު ބާއްވަން މައް ޖައްސާފައި ވަނީ ކޮންމެ ދެގަޑިއިރަކުންނެވެ. ރޭގަނޑު އެންމެ ފަހު ބަސް އޮންނާނީ 23:00 ގަ އެވެ.\nބަސް ދަތުރުކުރާއިރު ބަހަށް އަރާ ފަރާތްތަކުން އަމަލުތައް ހެލްތް ޕްރޮޓެކްޝަން އެޖެންސީ (އެޗްޕީއޭ) ގެ ގައިޑްލައިނާ އެއްގޮތަށް އަމަލުތަށް ބެހެއްޓުމަށް ގްރޭޓާ މާލެ ޓްރާންސްޕޯޓް ލިންކުން އިލްތިމާސްކުރެއެވެ.


އެންމެ ބޮޑު ހޭދައެއް ކުރާ ޔޫރަޕްގެ 10 ކްލަބް\nފުޓްބޯޅަ ކުޅުންތެރިންގެ އަގު ހަލުވި ދުވެލީގައި މަތިވަމުންދާ މިދުވަސްވަރު ކްލަބްތަކުން ކުޅުންތެރިން ހޯދުމަށް ކުރާ ހޭދަ މިދަނީ އާދަޔާހިލާފަށް ބޮޑުވަމުންނެވެ. ހާއްސަކޮށް ވޭތުވެދިޔަ ވިއްސަކަށް އަހަރުގެ ތެރޭގައި ކުޅުންތެރިންގެ އަގު ކޮންޓްރޯލުން ނެއްޓިފައިވާ ކަމަށް ބައެއް ފުޓްބޯޅަ މާހިރުން ގަބޫލުކުރެ އެވެ. 2000 ގެ އަހަރުތަކަށް ފެށުނުއިރު ކުޅުންތެރިންގެ އަގު 50 މިލިޔަނަކަށް ނާރަ އެވެ. އެކަމަކު 2017 ވަނަ އަހަރު ވަނީ ކުޅުންތެރިއެއްގެ ޓްރާންސްފާ އަށް 220 މިލިއަން ޔޫރޯއަށް ވުރެ ބޮޑު އަދަދެއް ހަރަދުކޮށްފަ އެވެ. ޔޫރަޕްގެ ބޮޑު ފަސް ލީގުގެ ކްލަބްތަކަށް ބަލާއިރު ބައެއް ކްލަބްތަކަކީ ޒަމާނުއްސުރެ މުއްސަނދި އަދި ބޮޑު އަގުގައި ކުޅުންތެރިން ގަނެގެން ކުޅުވާ ޓީމުތަކެވެ. އޭގެތެރޭގައި ބާސެލޯނާއާއި ރެއާލް މެޑްރިޑް އަދި މެންޗެސްޓަރ ޔުނައިޓެޑް ފަދަ ޓީމުތައް ހިމެނެ އެވެ. އަނެއްބައި ޓީމުތަކަކީ ދާދިފަހަކުން ބޮޑު މުއްސަންޖަކު ނުވަތަ މުއްސަނދި ގުރޫޕެއް ކްލަބް ގަތުމަށް ފަހު އެޓީމުތަކަށް ކުޅުންތެރިން ހޯދުމަށް ބޮޑެތި ހޭދަތައް ކުރާ ޓީމުތަކެވެ. އޭގެތެރޭގައި މެންޗެސްޓަރ ސިޓީ އާއި ޗެލްސީ އަދި ޕީއެސްޖީ ހިމެނެ އެވެ.\nދާދިފަހަކުން ސްވިޒަލެންޑުގެ ސީއައިއީއެސް ފުޓްބޯލް އޮބްޒަވޭޓަރީއިން ހެދި ސްޓަޑީއަކަށް ބިނާކޮށް މިމަހު9ގައި ނެރުނު ރިޕޯޓްގައި ވާގޮތުން ފުޓްބޯޅަ ޓީމެއްގެ މުޅި ސްކޮޑަށް ޓީމަކުން ކުރި ޖުމްލަ ހަރަދު އެއްބިލިއަން ޔޫރޯ ފަހަނައަޅައިގޮސްފި އެވެ. އެގޮތުން އެއް ބިލިއަން ޔޫރޯއަށްވުރެ ގިނައިން ހަރަދުކުރި ޓީމަކީ އިނގިރޭސި ޕްރިމިއަރ ލީގުގެ ޗެމްޕިއަން މެންޗެސްޓަރ ސިޓީ އެވެ. ސިޓީ ގެ ސްކޮޑްގެ ޖުމްލަ އަގަކީ 1014 މިލިއަން ޔޫރޯ އެވެ. އިނގިރޭސި ޕްރިމިއަރ ލީގު، ސްޕޭންގެ ލަލީގާ، ޖަރުމަން ބުންޑަސްލީގާ، އިޓަލީގެ ސެރިއާގެ އަދި ފުރާންސްގެ ލީގު 1 ގެ ހުރިހާ ޓީމެއް ހިމަނައިގެން ހެދި މިސްޓަޑީގައި ވަނީ އެހުރިހާ ޓީމެއްގެ މުޅި ސްކޮޑް އަގުކޮށްފަ އެވެ. ސީއައިއީއެސްގެ މިރިޕޯޓް ބުނާގޮތުން މިލިސްޓްގެ ދެވަނައިގައި އޮތީ ފްރާންސްގެ ޗެމްޕިއަން ޕީއެސްޖީ އެވެ. ޕީއެސްޖީގެ ސްކޮޑްގެ އަގަކީ 913 މިލިއަން ޔޫރޯ އެވެ. މިލިސްޓްގެ ގަދަ5ގައި ދެން ހިމެނެނީ 903 މިލިއަން ޔޫރޯއާ އެކު ރެއާލް މެޑްރިޑް، 751 މިލިއަން ޔޫރޯއާ އެކު މެންޗެސްޓަރ ޔުނައިޓެޑް އަދި 719 މިލިއަން ޔޫރޯއާ އެކު ޔުވެންޓަސް އެވެ. މިލިސްޓްގެ އަނެއްކޮޅަށް ބަލާނަމަ އެންމެ އަގުހެޔޮ ސްކޮޑެއް އޮތީ ޖަރުމަންގެ ބުންޑަސްލީގާގެ 15 ވަނައިގައި މިވަގުތު އޮތް ޕެޑަރބޯން07 އެވެ. މިކުލަބުގެ ސްކޮޑްގެ ޖުމުލަ އަގަކީ އެންމެ4މިލިއަން ޔޫރޯ އެވެ.\nވަކިވަކި ލީގުތަކަށް ބަލާނަމަ ޕްރިމިއަރ ލީގުގެ އެންމެ މަތީގައި މެންޗެސްޓަރގެ ދެކުލަބު އޮތްއިރު ދެން އެންމެ ބޮޑު5ގައި ހިމެނެނީ ލިވަރޕޫލް (639 މިލިއަން)، ޗެލްސީ (561 މިލިއަން) އަދި އާސެނަލް (498 މިލިއަން) އެވެ. އެންމެ އަގުހެޔޮ ކުލަބަކީ 32 މިލިއަން ޔޫރޯގެ ސްކޮޑެއް އޮތް ނޯވިޗް ސިޓީ އެވެ. ޕްރިމިއަރ ލީގުގެ ކްލަބްތަކުގެ ސްކޮޑް އެވްރެޖް އަގަކީ 345 މިލިއަން ޔޫރޯ އެވެ.\nސްޕޭންގެ ލަލީގާގެ އެންމެ އަގުބޮޑު ކްލަބުގެ ގޮތުގައި ރެއާލް އޮތްއިރު މި ލިސްޓުގެ ކުރީގައި އުޅެނީ ދެ ވަނައިގައި ބާސެލޯނާ (697 މިލިއަން)، ތިން ވަނައިގައި އެތުލެޓިކޯ މެޑްރިޑް (550 މިލިއަން) ، ހަތަރު ވަނައިގައި ވެލެންސިއާ (266 މިލިއަން) އަދި ފަސް ވަނައިގައި ސެވިއްޔާ (207 މިލިއަން) އެވެ. އެންމެ އަގުހެޔޮ ސްކޮޑަކީ6މިލިއަން ޔޫރޯގެ މަޔޯކާގެ ސްކޮޑެވެ. ލަލީގާގެ ކްލަބުތަކުގެ ސްކޮޑް އެވްރެޖް އަގަކީ 167 މިލިއަން ޔޫރޯ އެވެ.\nފުރާންސް ލީގު1 ގެ އެއް ވަނައިގައި ޕީއެސްޖީ އޮތްއިރު ދެ ވަނައިގައި މޮނާކޯ އޮތީ 348 މިލިއަން ޔޫރޯއާ އެކު އެވެ. ތިން ވަނައިގައި އޮލިމްޕިކް ލިޔޯން (220 މިލިއަން) އޮތް އިރު4ވަނަ އަދި5ވަނައިގައި އޮތީ އޮލިމްޕިކް މާސޭ (176 މިލިއަން) އާއި ލީލް (133 މިލިއަން) އެވެ. މިލީގުގައި ސްކޮށް އެންމެ އަގުހެވީ ނީމްސްގެ ސްކޮޑެވެ. އެއީ 8 މިލިއަން އެވެ. މިލީގުގެ ސްކޮޑްތަކުގެ އެވުރެޖް އަގަކީ 118 މިލިއަން ޔޫރޯ އެވެ.\nއިޓަލީގެ ސެރިއާގެ އެންމެ ކުރީގައި ޔުވެންޓަސް އޮތް އިރު ދެން މިލިސްޓްގެ އެންމެ ކުރީގައި އުޅެނީ އޭސީ މިލާން (408 މިލިއަން) އިންޓަރ މިލާން (364 މިލިއަން)، ނަޕޯލީ (325 މިލިއަން) އަދި ރޯމާ (254 މިލިއަން) އެވެ. މިލީގުގެ އެންމެ އަގުހެޔޮ ސްކޮޑަކީ 11 މިލިއަން ޔޫރޯގެ ލެއްޗެގެ ސްކޮޑެވެ. ސެރިއާގެ ސްކޮޑް އެވްރެޖް އަގަކީ 167 މިލިއަން ޔޫރޯ އެވެ. މިއަގަކީ ލަލީގާގެ ވެސް އެވްރެޖް އަގުކަން ފާހަގަކޮށްލެވެ އެވެ.\nޖަރުމަނުގެ ބުންޑަސްލީގާއަށް ބަލާނަމަ އެންމެ އަގުބޮޑު ސްކޮޑް އޮތީ ބަޔާން މިއުނިކްގަ އެވެ. 352 މިލިއަން ޔޫރޯގެ ސްކޮޑެއް ބަޔާންގައި އޮތް އިރު ދެ ވަނައިގައި އޮތީ 321 މިލިއަން ޔޫރޯއާ އެކު ބޮރޫޝިއާ ޑޯޓްމަންޑެވެ. ތިން ވަނައިގައި ބަޔާން ލެވަކޫސަން (251 މިލިއަން) އޮތްއިރު4ވަނައިގައި އޮތީ އާރުބީ ލިޕްޒިގް (197މިލިއަން) އެވެ. އަދި ފަސް ވަނައިގައި ވުލްފުސްބާގް (176މިލިއަން) އެވެ. މިލީގުގެ ސްކޮޑްތަކުގެ އެވްރެޖް އަގަކީ 124 މިލިއަން ޔޫރޯ އެވެ.\nއެންމެ އަގުބޮޑު ސްކޮޑް އޮތް 10 ކުލަބު (ޔޫރޯއިން)\n1- މެންޗެސްޓަރސިޓީ 1014 މިލިއަން\n2- ޕީއެސްޖީ 913 މިލިއަން\n3- ރެއާލް މެޑްރިޑް 903 މިލިއަން\n4- މެންޗެސްޓަރ ޔުނައިޓެޑް 751 މިލިއަން\n5- ޔުވެންޓަސް 719 މިލިއަން\n6- ބާސެލޯނާ 697 މިލިއަން\n7- ލިވަޕޫލް 639 މިލިއަން\n8- ޗެލްސީ 561 މިލިއަން\n9- އެތުލެޓިކޯ މެޑްރިޑް 550 މިލިއަން\n10- އާސެނަލް 498 މިލިއަން\nގިނަ ދިވެހި ކޯޗުން ބުނަނީ މިރޭ މޮޅުވުން ގާތީ ސިޓީ ކަމަށް ބާކީ 15 މެޗު، ސިޓީ އަށް ހަތަރު ތަށި ހޯދޭނެ؟ ސިޓީ އަމިއްލަ ބާރުގައި، ލިވަޕޫލް އުއްމީދުގައި!


HaveeruOnline - Asiyath's Blog\nHaveeru Online: February 11, 2016 05:16\nއާސިޔަތުގެ ބްލޮގް - އެންމެ ފަސް\nމަސްލަހަތު ނެތް ފިރިންނޭ!\nގެވެށި އަނިޔާ ހުއްޓުވަން ރާއްޖޭގައި ބޮޑެތި ގޮންޖެހުންތަކެއް ހުރި ކަމަށް އެންމެ ރަނގަޅަށް ހެކިވެވަޑައިގަންނަވާނެ އެއް ބޭފުޅަކީ އަނީސާ އަހުމަދެވެ. އަނިޔާއާ ދެކޮޅަށް ފުރަތަމަ މަސައްކަތް ފަށައިގަތީ އޭނާ އިސް ދައުރެއް އަދާކުރައްވައިގެންނެވެ....\nއިހުމާލު އޮތީ އެ ކުދިންގެއެއް ނޫން، އަހަރެމެންގެ!\nއަންހެންކުއްޖަކާ ބަދުއަޚުލާގީ އަމަލު ހިންގައިގެން މީޑިއާގައި މައްސަލައެއް ފެންމަތިވާ އިރަށް އެތައް ބަޔަކު ސުވާލުކުރެ އެވެ: އެ ކުއްޖާގެ ޒިންމާ ކޮބާ ހެއްޔެވެ؟ ޖަވާބު ވަރަށް ސާފެވެ. އެ ކުއްޖާގެ ޒިންމާއެއް ނޯންނާނެ...\nމިނިސްޓަރުގެ ފިރިކަލުންނާ ހިސާބުން ފެށުނު ހައްގުތައް\nޖެންޑާ، ފެމިލީ އަދި ހިއުމަން ރައިޓްސް މިނިސްޓަރު ކަމަށް ދިޔާނާ ސައީދު ކުފޫ ހަމަނުވާ ކަމަށް އަޅުގަނޑަށް ގަބޫލުކުރެވެން ފެށީ ވަރަށް ކުޑަކުޑަ ކަމަކުންނެވެ. މިދިޔަ މޭ...\nފުރައްސާރަ ތަހައްމަލްކުރި ލަދުވެތި އިންޓަވިއު\n24 އޮކްޓޯބަރ 2012\nއިންޓަވިއު އަށް ގަޑިއެއް ހަމަޖައްސަން ގުޅިތަނާ އޭނާ ބުނީ ހަމަ އެ ވަގުތު އެ ގެ އަށް ދާންވީ ކަމަށެވެ. އެހެން ފުރުސަތެއް ނުލިބިދާނެތީ ގަޑި ބަދަލުކުރާކަށް ނޫޅެމެވެ. ދިހަ މިނިޓް ފަހުން...\nބޮޑު މަރުގެ ބޮޑު ތަހުގީގާއި އަޅުގަނޑުމެންގެ އުދާސްތައް\n20 އޮކްޓޯބަރ 2012\nޑރ. އަފްރާޝީމް އަލީ މަރާލައިފި ކަމުގެ ޚަބަރު ލިބުނު ގޮތަށް އެކަމާ މެދު ނުވިސްނޭ ވަގުތެއް، އެ ވާހަކަ ނުދެއްކޭ ރެއެއް، ދުވާލެއް ނުދެ އެވެ. އެއީ މިހާތަނަށް، މާލޭގައި...\nކަސްރަތު: ބޮޑު ފަރުބަދައެއް ފަދަ!\nކަސްރަތުކުރާ މެޝިން ގަނެފައި ގޭގައި ބަހައްޓާ މީހުންނަށް ޖަހާ ޖޯކެއް އަޑުއަހަމެވެ؛ އެއިން ހިއްކަނީ ތުވާއްޔެވެ! މާނައަކީ ހިކެން ވެގެން މެޝިން ގަތް މީހާ މެޝިން ބޭނުންކުރަނީ ތެތް...\nމިކަހަލަ ނިޒާމެއް ނެތަސް ހެޔޮ!\nމި އުޅެނީ އެމްޑީޕީ ނުވަތަ އެ ޕާޓީގެ ކައުންސިލަރުން ރަނގަޅުކޮށްފައި ސަރުކާރު ގޯސްކުރާކަށް ނޫނެވެ. އަދި ސަރުކާރު ރަނގަޅުކޮށްފައި އެމްޑީޕީން ކޮންޓްރޯލްކުރާ ކައުންސިލްތައް ގޯސްކުރާކަށް ވެސް ނޫނެވެ. އެ ބަހުސަށް ދާކަށް ނެތީމެވެ....\n"ކިޔަވާކުދިން، ވަޒީފާ އަށް ދާ ކުދިން ބައިތިއްބަން"\nރިއަލް އެސްޓޭޓް ވިޔަފާރީގެ ތިން ވައްތަރެއް މާލެ އިން މިހާރު އެބަ ފާހަގަކުރެވެ އެވެ. ފުރަތަމަ ވައްތަރަކީ އާއްމު އުސޫލުގެ މަތިން އެޕާޓްމެންޓް ކުއްޔަށް ދިނުމެވެ. ދެވަނަ ގޮތަކީ އެޕާޓްމެންޓް ކުއްޔަށް ހިފައިގެން...\nމޮޅު ދެ ފޮޓޯ\n13 ޑިސެމްބަރ 2011\nމިއީ މިދިޔަ ހަފްތާގައި ފޭސްބުކް ތެރެއިން އަހަންނަށް ފެނުނު ދެ ފޮޓޯ އެވެ.\nދެ މީހަކު ނަގާފައިވާ މި ދެ ފޮޓޯ ހިއްސާކޮށްލަން ބޭނުންވީ ދެ ފޮޓޯގެ މާނަ ފުން ކަމުންނެވެ. އަހަންނަށް...\nއެމެރިކާ ދަތުރުގެ "އާދަޔާޚިލާފް" ބައިތައް\n03 ނޮވެމްބަރ 2011\n* އެންމެ ހައިރާންވި ދެ ކަމަކީ މީ\nއަހަންނާ އެކު ޓުއާގައި އުޅުނު ޕާކިސްތާންގެ ޖާނަލިސްޓަކަށް ދިވެހިރާއްޖެ އަކީ އޮންނަ ތަނެއް ކަމެއް ނޭނގެ އެވެ! ގަބޫލުކުރަން ދައްޗެއް ނޫން ހެއްޔެވެ؟ ހަގީގަތުގައި ވެސް...\nއިސްލާމީ ތާރީޚް މައުރަޒު


Fashion ah ulhunas ekakuves kuru soatuburi nulaathi\nކުރު ސޯޓުބުރި ލީ އަންހެނަކަށް ސިއްހީ މައްސަލައެއް ދިމާވެ ފުރާނަ ނުދިޔައީ ކިރިޔާ\nފެޝަނަކީ އަބަދުވެސް ބަދަލުވޭވޭ ހުންނަ އެއްޗެކެވެ. އަދި ޒުވާނުންގެ ތެރެއިން ގިނަ މީހުން ބޭނުންވަނީ އެ އިރެއްގައި އެންމެ ހިނގާ ފެޝަނަކަށް ހެދުން އަޅާށެވެ. ނަމަވެސް މާ ފެޝަންކޮށް ހެދުން އަޅަން ހަދައިގެން ފުރާނައަށް ގެއްލުންވާ ފަދަ ކަމެއް ވެދާނެ ކަމަކަށް އެކަކުވެސް ހިއެއް ނުކުރާނެ އެވެ.\nއެމެރިކާގެ ނޯތު ކެރޮލައިނާގައި ދިރިއުޅޭ ސޭމް ނަމަކަށް ކިޔާ އަންހެނަކު ދާދިފަހުން ހާމަކޮށްފައިވާ ގޮތުގައި އޭނާއަކީ ވެސް ވަރަށް ފެޝަނަށް ލޯބިކުރާ މީހެކެވެ. އެހެންވެ އެއްދުވަހަކު ލޯބިވެރިޔާއާ ބައްދަލުކުރަން ދާން އޭނާ ވަރަށް ކުރުކުރު ސޯޓުބުރިއެއް ލިއެވެ. އަދި މި ސޯޓުބުރި ލައިގެން ގާތްގަނޑަކަށް އަށް ގަޑިއިރު އޭނާ އުޅުމުގެ ސަބަބުން ފުރާނައަށް ނުރައްކާވާ ފަދަ ބޮޑު ސިއްހީ މައްސަލައެއް އޭނާ އަށް ކުރިމަތިވީ ކަމަށް ސޭމް ބުންޏެވެ.\nސޭމް، 25، ބުނި ގޮތުގައި ލޯބިވެރިޔާއާ އެކު ޑޭޓަކަށް ގޮސް އޭނާ އަށް ގަޑިއިރު ހޭދަކުރިއިރު ސޯޓު ލައިގެން އުޅެން އެހާ ފަސޭހައެއް ނުވި އެވެ. ކޮންމެވެސް ކަހަލަ އުނދަގޫތަކެއް އޭނާއަށް އިހްސާސް ވަމުން ދިޔަ އެވެ. ނަމަވެސް ލޯބިވެރިޔާއާ އެކު އުފާވެރި ވަގުތުތަކެއް ހޭދަކުރުމަށްޓަކައި މި އުނދަގޫތައް ނުވާ ކަމަކަށް ހަދާލައިގެން އުޅުނީ އެވެ.\nސޭމް ބުނި ގޮތުގައި އޭގެ ފަހުން ދެ ދުވަހެއް ވީއިރު މި ސޯޓުގެ ކައްގަނޑު ޖެހޭ ހިސާބުން އޭނާގެ އުކުޅުވަޅާ ދިމާ މަށައިގެން ގޮސް އެތަނުގައި ވަރަށް ބޮޑަށް ރިއްސަން ފެށި ކަމަށެވެ. އެހެންވެ ޑޮކްޓަރަށް ދެއްކުމުން ހަމުގެ އިންފެކްޝަނެއް ހުރި ކަމަށް ބުނެ އެންޓީބައޮޓިކްސް ދިނެވެ.\nނަމަވެސް އަނެއް ދުވަސް ވީއިރު މާ ބޮޑަށް އެތަނުގައި ރިއްސާ އެއްގޮތަކަށް ވެސް ނުހިނގިގެން ހޮސްޕިޓަލަށް ދިއުމުން އޭނާއަށް ވަރަށް ސީރިއަސް މައްސަލަތަކެއް ކުރިމަތިވެފައިވާ ކަމަށް ޑޮކްޓަރުން ބުނި ކަމަށް ވެއެވެ.\nފަހުން ސާޖަރީ ހަދައި އެ އިންފެކްޝަން އުފެދިފައިވާ ބައިތައް ނަގައި އައިސީޔޫގައި ވެސް ގިނަ ދުވަސްތަކަކު އޮންނަން ޖެހުނު ކަމަށް ސޭމް ބުންޏެވެ.\nރަނގަޅުވެގެން ގެއަށް އައިތާ މަހެއް ފަހުން ވެސް އަނެއްކާ އިންފެކްޝަން އެނބުރި އައިސް ފަރުވާ ހޯދަން ޖެހުނު ކަމަށާއި މި ވާހަކަ އަހާފައި ގިނަ ބަޔަކަށް ބޮޑު ޝޮކެއް ލިބުނު ކަމަށް ސޭމް ބުންޏެވެ. އަދި ބައެއް މީހުންނަށް މިހެން ދިމާވި ކަމަށް ބުނެ އެމީހުންގެ ތަޖުރިބާތައް ވެސް ސޭމް އަށް ކިޔައިދީފައިވެ އެވެ.\nސޭމްގެ ނަސޭހަތަކީ އެއްވެސް މީހަކު ކުރު ސޯޓު ނުލުމެވެ. އަދި ސޯޓުލުމުން ކުރިމަތިވެދާނެ ސިއްހީ މައްސަލައަކަށް ސަމާލުވުމެވެ.


އިކޮނޮމިކް ޝޯޝަލް އެންޑް މުނިސިޕަލް ސަރވިސް (ޔުނިޓް)\nރަމަޟާންމަހުގެ މުނާސަބަތުގައި ދޭ އެލަވަންސް، އިތުރުގަޑީގެ މަސައްކަތަށް ދޭ ފައިސާ، އަދި ބަންދު ދުވަސްތަކުގައި މަސައްކަތް ކުރާތީ މުސާރައިގެ އިތުރުންދޭ އެލަވަންސް ހަމަޖެހިފައިވާ ގަވާއިދުގެ މަތިން ދެވޭނެއެވެ.\nމަޤާމުގެ މަސައްކަތާ ގުޅޭ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5 ގެ ސަނަދެއް ހާސިލު ކޮށްފައިވުން. ނުވަތަ\nމަޤާމުގެ މަސައްކަތާ ގުޅޭ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލުކޮށްފައި ވުމާއެކު ގުޅުންހުރި އެހެން ދާއިރާއަކުން ލެވެލް4ނުވަތަ އެއަށްވުރެ މަތީ ސަނަދެއް ހާސިލުކޮށްފައިވުން.\nކައުންސިލުގެ އިދާރާގެ އިކޮނޮމިކް ތަރައްޤީކޮށް ދެމެހެއްޓުމަށް ކުރަންޖެހޭ ހުރިހާ މަސައްކަތެއް ކުރުން.\nކޮންމެ އަހަރެއް ނިމުމުގެ ކުރިން ކުރިޔަށް އޮތް އަހަރުގެ ރަށުގެ ބިމުގެ ޕްލޭން ހަދައި ބަޖެޓްކުރުން.\nކަނޑުގައި ދުއްވާ އުޅަނދުފަހަރު މިނެ މާވަޑިޔާ ދޭ ސެޓުފިކެޓުގައި ޖަހާފައިވާ މިންތައް ބަލައި ޗެކުކުރުމުގެ މަސައްކަތް.\nމުވައްޒަފުން ވަޒީފާއަށް އަހުލުވެރިކުރުމުގެ ޕްރޮގްރާމު ހިންގުން.\nމަސްވެރިންނާއި، ވިޔަފާރިވެރިންނާއި، ދަނޑުވެރިންނާ ގުޅުންހުރި ކައުންސިލުން ބަލަހައްޓަންޖެހޭ އެންމެހައި ކަންތައްތައް ހިންގައި ބެލެހެއްޓުން.\nކައުންސިލްގެ އިދާރާއިން ކުރަންޖެހޭ ތަޙްޤީޤުތައްކުރުމާއި، އިދާރާގައި އެއްވެސް ތަޙްޤީޤެއް ހިނގާނަމަ އެކަން ހިނގާނުހިނގާގޮތް ބެލެހެއްޓުން. އަދި ފަޅުން ވެލި ނެގުމުގެ ހުއްދަ ދިނުމާއި، އަގު ދައްކަންޖެހޭ ގޮތަށް ނަގާވެލީގެ އަގުނެގުމުގެ ކަންތައް ހަމަޖެއްސުން. އަދި ފަޅާއި ގޮޑުދޮށްތައް ޙިމާޔަތްކޮށް ބެލެހެއްޓުމާއި، ތިމާވެށީގެ ކަންތައްތައް ބެލެހެއްޓުން.\nކައުންސިލުން އެކިފަރާތަކާއެކު ކުރެވޭ އެގްރީމަންޓުތަކާބެހޭ އެންމެހައި ކަންތައްތައް މުއްދަތު ހަމަވުމުގެ ކުރިން އަޅަންޖެހޭ ފިޔަވަޅުތައް އަޅައި ބެލެހެއްޓުން.\nއެކި މީސްމީހުންގެ ކުށުގެ ރެކޯޑު އަޕްޑޭޓްކޮށް ބެލެހެއްޓުން\n(ހ) އެއްގަމު އުޅަނދުފަހަރު ދުއްވުމަށާއި، ހިނގާބިނގާވެ އުޅުމުގެ އިންތިޒާމުތައް ހަމަޖައްސައި، މަގުތަކާއި ގޯޅިތައް ހަދައި މަރާމާތުކޮށް ނަންބޯޑުޖަހައި، މަގުތަކާއި ގޯޅިތައް އަބަދުވެސް ސާފުތާހިރުކޮށް ބޭއްވުމަށް ސަމާލުކަންދީ އިދާރީ ގޮތުން ކުރަންޖެހޭ ކަންތައްތައް ކުރުން.\n(ފ) ދިވެހިރާއްޖޭގެ ބިމާބެހޭ ޤާނޫނާ އެއްގޮތްވާ ގޮތުގެމަތިން އަދި ރަށުގެ ލޭންޑްޔޫސް ޕްލޭނާ ތައާރުޒުނުވާ ގޮތުގެމަތިން، ރަށުން ބިން ދޫކުރުމާއި ބިމާއި ޢިމާރާތް ރަޖިސްޓަރީކުރުމާއި، ދިވެހިރާއްޖޭގެ ޢިމާރާތް ކުރުމުގެ ގަވާއިދުތަކާއި ސަރުކާރުގެ މިނިސްޓްރިތަކުން ހަދާފައިވާ އެންމެހައި ގަވާއިދުތަކާ އެއްގޮތްވާ ގޮތުގެމަތިން ރަށުގައި ޢިމާރާތްކުރުމުގެ ކަންކަން ބަލަހައްޓައި، އެކިއެކި ފަރާތްފަރާތުން ރަށުގެ ބިމާ ގުޅޭގޮތުން ހިންގާ ބިމާބެހޭ އެންމެހައި މުޢާމަލާތުތަކުގެ ރެކޯޑުތައް ދިވެހިރާއްޖޭގެ ބިމާބެހޭ ޤާނޫނާއި މިނޫންވެސް ޤާނޫނުތަކުގައިވާ ގޮތުގެމަތިން ބެލެހެއްޓުމުގެ އިދާރީ ކަންކަން ކުރުން. އަދި ރަށުން ދޫކޮށްފައިވާ ގޯތިތަކާއި ބިންބިމުގެ މިން އަޅައި އިން ވަކިކޮށްދިނުމާއި، ރަޖިސްޓަރީ ހަދައިދިނުމާއި، އިން އޮޅުނަނުދީ ބެލެހެއްޓުމަށް ކުރަންޖެހޭ ހުރިހާ މަސައްކަތެއް ކުރުން.\nރަށުގެ އެކި ސަރަހައްދުތަކުގައި މަޢުލޫމާތު ބޯޑުތައް ޖަހައި ބެލެހެއްޓުމާއި، ތިމާވެށި ޙިމާޔަތްކޮށް ބެލެހެއްޓުމުގައި ކުރަންޖެހޭ ކަންތައްތައް ކުރުން.\n(ދ) ރަށުގެ ބިންބިމުގެ ދަފްތަރު އެކުލަވައި އެ ދަފްތަރު ބެލެހެއްޓުމާއި، ބިމާބެހޭ ޤައުމީ ދަފްތަރު އެކުލަވައި ބަލަހައްޓައި، އިދާރާއަށް ބޭނުންވާނެ މަޢުލޫމާތު ފޯރުކޮށްދިނުމުގައި އިދާރީގޮތުން ކުރަންޖެހޭ ކަންތައްތައް ކުރުން.\nހުސްނުވާ އާސަންދަ އާއި ޕެންޝަން ސްކީމް ޕްރޮގްރާމާ ގުޅޭ ކައުންސިލުން ބަލަހައްޓަންޖެހޭ އެންމެހާ ކަންތައްތައް ބެލެހެއްޓުން.\n(ގ) އާސާރީ ތަންތަން ބެލެހެއްޓުމާއި ޘަޤާފީ ކަންކަން ދިރުވައި ދެމެހެއްޓުމުގައި އިދާރީގޮތުން ކުރަންޖެހޭ ކަންތައްތައް ކުރުން.\nމީގެ އިތުރުންވެސް ކައުންސިލުގެ އިދާރާގެ ރަސްމީ މަސައްކަތާ ގުޅޭގޮތުން ވެރިން އަންގަވާ ކަންތައްތައް ކުރުން.\nވަޒީފާއަށް އެންމެ ޤާބިލު ފަރާތެއް ހޮވުމަށް ބެލެވޭ ކަންތައްތައް\nލާމަރުކަޒީ ޤާނޫނާއި ގަވާއިދަށް އަހުލުވެރިވުން.\nސިވިލް ސަރވިސް ޤާނޫނަށާއި ސިވިލް ސަރވިސް ގަވާއިދަށް އަހުލުވެރިވުން.\nމާލިއްޔަތާބެހޭ ޤަނޫނާއި ގަވާއިދަށް އަހުލުވެރިވުން.\nއިންޓަވިއު އާއި ޕްރެޒެންޓޭޝަން އަދި ޕްރެކްޓިކަލްސް އިމްތިޙާނުކުރުން ބޭއްވުމަށް ކަނޑައަޅާފައިވާ މުއްދަތު ތަކާއި އޮންނާނެ ތަން:\nއިންޓަވިއު އާއި ޕްރެޒެންޓޭޝަން އަދި ޕްރެކްޓިކަލްސް އިމްތިޙާނުކުރުން ބޭއްވޭނީ 21 އޮކްޓޫބަރު 2014 ވަނަ ދުވަހު މާލެއަތޮޅު ހުރާ ކައުންސިލްގެ އިދާރާގައެވެ.\nއެޕްލިކޭޝަން ފޮނުވަންޖެހޭ ތާރީޚާއި ތަން: 20 އޮކްޓޫބަރު 2014 (ހޯމަ) ދުވަހުގެ މެންދުރު 12:30 ގެ ކުރިން މާލެއަތޮޅު ހުރާ ކައުންސިލްގެ އިދާރާ (ކ. ހުރާ)\n1- ފުރިހަމަކޮށްފައިވާ އެޕްލިކޭޝަން ފޯމު (މި ފޯމު ސިވިލް ސަރވިސް ކޮމިޝަންގެ ވެބްސައިޓުން ޑައުންލޯޑު ކުރެވެން ހުންނާނެއެވެ. އަދި މި ކައުންސިލުގެ އިދާރާއިން ލިބެން ހުންނާނެއެވެ.)\n2- ސިވިލް ސަރވިސް އަށް/ ސަރުކާރަށް ޚިދުމަތްކުރުމުގެ އެއްބަސްވުމެއް އޮތްނަމަ މުވައްޒަފުން ކުރިމަތިލާ މަޤާމަށް ހޮވިއްޖެނަމަ، އަދާކުރަމުންދާ ވަޒީފާއިން ވީއްލުމާމެދު އިއުތިރާޒެއް ނެތްކަމަށް، އެ މުވައްޒަފު ވަޒީފާއަދާކުރާ އޮފީހުގެ ލިޔުމެއް.\n3- ވަޒީފާއަށް އެދޭ ފަރާތަށް ލިބިފައިވާ ތަޢުލީމާއި ތަމްރީނު ދެނެގަތުމަށް ބޭނުންވާ ލިޔުންތަކާއި، (އެކްރެޑިޓްކޮށް އަސްލާ އެއްގޮތްކަމަށް ސަރުކާރުގެ ކަމާބެހޭ އިދާރާއަކުން ނުވަތަ ޤާނޫނީ ވަކީލެއްގެ އޮފީހުން ތައްގަނޑު ޖަހާފައިވާ ކޮޕީ) އަދި މަސައްކަތުގެ ތަޖުރިބާ ދެނެގަތުމަށް، މަސައްކަތް ކޮށްފައިވާ އިދާރާތަކުން ދޫކޮށްފައިވާ ލިޔުންތައް (އަސްލާ އެއްގޮތްކަމަށް ސަރުކާރުގެ ކަމާބެހޭ އިދާރާއަކުން ނުވަތަ ޤާނޫނީ ވަކީލެއްގެ އޮފީހުން ތައްގަނޑު ޖަހާފައިވާ ކޮޕީ). (އެޓެސްޓްކޮށް ހުށަހަޅާ ލިޔުންތަކުގައި، އެޓެސްޓުކުރި ފަރާތުގެ ނަމާއި، ތާރީޚާއި ސޮއި، އަދި އެޓެސްޓްކުރި އޮފީހުގެ ތައްގަނޑު ޖަހާފައި ނުވާނަމަ، އެލިޔުންތައް ބަލައެއްނުގަނެވޭނެއެވެ.)\n4- ވަޒީފާއަށް އެދޭ ފަރާތުގެ ދިވެހި ރައްޔިތެއްކަން އަންގައިދޭ ކާޑުގެ ދެފުށް ފެންނާނޭގޮތަށް ލިޔެފައިވާ ލިޔުންތައް ކިޔަން އެނގޭފަދަ ކޮޕީއަކާއި،\n5- ވަޒީފާއަށް އެދޭ ފަރާތުގެ ވަނަވަރު (ސީވީ)\nމި އިޢުލާނާ ގުޅިގެން މަޢުލޫމާތު ސާފު ކުރެއްވުމަށް ގުޅުއްވާނީ 6640074 ފޯނު ނުވަތަ 7752778 ފޯނާއެވެ. ފެކްސް ނަންބަރަކީ 6640074 އެވެ. އީމެއިލް އެޑްރެހަކީ [email protected] އެވެ.\nސުންގަޑި: 20 އޮކްޓޫބަރު 2014 1230


11 މާޗް 2020 - 07:25 15 comments\nހަނާއަކީ އުމުރުން ތިރީސް އަހަރުގެ އަންހެނެކެވެ. ހަތަރު ކުދިންގެ މަންމައެކެވެ. ހަނާ ދިރިއުޅެނީ ރިޒްވާންގެ މައިންބަފައިންގެ ގާތުގައި މާލޭގައެވެ. ރިޒްވާނަކީ ހަނާގެ ފިރިމީހާއެވެ. ކުދިންގެ ބައްޕަ ވެސް މެއެވެ. ހަނާގެ މައިންބަފައިން އުޅެނީ ރަށުގައެވެ. ވަރަށް ގާތްގާތުގައި ލިބުނު ހަތަރު އަންހެންދަރިން ބެލުމުގައި، ޒާހިދާގެ ވަރަށް ބޮޑު އެހީތެރިކަމެއް ހަނާއަށް ލިބެއެވެ. ޒާހިދާއަކީ ރިޒްވާންގެ މަންމައެވެ. ހަނާގެ މައިދައިތައެވެ. އޮފީހުން ކެނޑިގެން ދަރިން ބަލަން ހަނާ ގޭގައި އިންނަ ނަމަވެސް ކަސްރަތު ކިލާހަށް ދިޔުމާއި، ރައްޓެހިންނާ އެކުގައި ބޭރަށް ނުކުމެއުޅުމުގެ މިނިވަންކަން ޒާހިދާ އޮންނަނީ ދީފައެވެ. ޒާހިދާގެ ހިތްހެޔޮކަމާއި، އޯގާތެރިކަމަށް ޓަކައި ހަނާ އަބަދުވެސް ޝުކުރުވެރިވެއެވެ. ދެން ހުރީ ނަސީމެވެ. ރިޒްވާންގެ ބައްޕައެވެ. ނަސީމު ދެކެނީ ހަނާއަކީ ނަސީމުގެ ދަރިއެއްކަމަށެވެ. ލޯތްބާއި އަޅާލުން ދިނުމުގައި ރިޒްވާނަކާ ތަފާތެއް ނުކުރެއެވެ.\nހަނާގެ ދަރިން އިސްކޫލުން ގެއަށް ގެންނަނީ ރިޒްވާނެވެ. ބައެއް ފަހަރު ޒާހިދާ ވެސް ދެއެވެ. ހަގަށް ތިބޭ ދެ ކުދިން އެއް ވަގުތެއްގައި އިސްކޫލުން ނިމޭތީ، ނަޔާޝީން ބަލާ ދަނީ ހަނާއެވެ. ނަޔާޝީނަކީ އެންމެ ހަގު ކުއްޖާއެވެ. އާދައިގެމަތިން ނަޔާޝީން ބަލާ ދިޔަ ދުވަހެކެވެ. މެންދުރުގެ އެންމެ ހޫނު ގަދަ ވަގުތެވެ. މާ ބޮޑު ފިކުރެއް ނެތި އިސްޖަހައިލައިގެން ހަނާ ދިޔައީ، އާންމުކޮށް ހަނާ ހުންނަ ހިޔާގަނޑާ ދިމާއަށެވެ. ކުއްލިއަކަށް ހަނާއަށް އުނދަގޫވާން ފެށިއެވެ. މޭއަންދައި، ކަރުހިކެން ފެށިއެވެ. ހަނާއަކީ ވައިގެ މައްސަލަ ހުންނަ މީހެއް ނޫނެވެ. ކުއްލިއަކަށް ކަރުހިކި، ހިންދިރުވާ ނުލެވޭ ވަރަށް ކަރުހިއްކުމަކީ ކުރިން ހަނާއަށް ވީ ގޮތެއް ނޫނެވެ. ހަނާއަށް އިސްއުފުލައިލެވުނެވެ. ކުދިން ބަލާ އައިސް ތިބި އެންމެން ތިބީ އިސްކޫލުގެ ދޮރާ ދިމާއަށް އެނބުރިގެންނެވެ. އެންމެ އަންހެނެއް ފިޔަވައެވެ. އޭނަ ހުރީ ދޮރަށް ފުރަގަސްދީގެން ހަނާއަށް ބަލަހައްޓައިގެންނެވެ. އެސްފިޔަޖެހުމެއް ނެތި ދެ ލޯ ބޮޑުކޮށްލައިގެންނެވެ. އޭނަ ލައިގެންހުރީ އަޅިކުލަޔަކަށްދާ ޖުއްބާއެކެވެ. އަޅައިގެންހުރީ ބޮޑު ބުރުގާއެކެވެ. އޭގެ ކުރިން، ދުވަހަކު ވެސް ހަނާގެ ލޮލަކު އެ މީހާ އަޅައެއް ނުގަނެއެވެ. އެއީ އަޖައިބެކެވެ. އެ ގަޑީގައި އަންނަ ގިނަ މީހުންގެ މޫނު ހަނާ ހަނދާންހުރެއެވެ. ކުރިން ނުފެންނަ މީހަކު ހަނާއަށް ކަޅިއަޅައިގެން ހުރީ ކީއްވެގެންބާއޭ ހަނާ ހިތަށްއެރިއެވެ. މައްސަލައަކީ ކޮބައި ހެއްޔެވެ؟ ހަނާ އިރުކޮޅަކު ބަލަން ހުރުމުން ވެސް އެ މީހާ އެހެން ދިމާއަކަށް ނުބެލުމުން ހަނާ އިސްޖަހައިލިއެވެ. އިރުކޮޅެއް ކޮށްފައި އަލުން ބަލައިލިއިރު ވެސް އެ އަންހެންމީހާ ހުރީ ހަނާއަށް ބަލަހައްޓައިގެން ގާވެފައެވެ. އެ ވަރަށް ބަލާތީ އެ މީހާޔާ ސުވާލުކޮށްލަން އުޅެފައި ވެސް ހަނާއަކަށް ނުކެރުނެވެ. ދެން އިވުނީ އިސްކޫލުގެ ދޮރާށި ހުޅުވި އަޑުއެވެ. ހަނާ އިސްކޫލަށް ވަންނަން ދަނިކޮށް އަންހެންމީހާ ކޮންމެވެސް އެއްޗެއް ބުންޏެވެ. އެ ވަގުތު ތަނުގައި އަޑު ހުރި ގޮތުން އެ މީހާ ބުނި އެއްޗެއް ހަނާއަކަށް ސާފެއް ނުވިއެވެ. އިސްކޫލަށް ވަދެފައި ދަރިފުޅު ގޮވައިގެން ހަނާ ނިކުތްއިރު އެ މީހާއެއް ނެތެވެ.\nއެ ދުވަހު ގެއަށް އައިސް ހަނާ އެ ވާހަކައެއް ނުދައްކައެވެ. ބޮޑުކަމަކަށް ނުވީތީއެވެ. އަނެއްކޮޅުން ދޮށީ ދަރިފުޅުގެ ކޮންސަޓަށް ހެދުމެއް ފަހަންޖެހިފައި އޮތުމުން ދެން އުޅެވުނީ އެކަމާއެވެ. މޭއެންދުން ކުޑަކޮށް މަޑުވި ނަމަވެސް އެއްކޮށް ރަނގަޅެއް ނުވިއެވެ. އިރުކޮޅަކުން ވައިލެވެން ފެށިއެވެ. މުޅި ދުވަހު ހަނާ އުޅެންޖެހުނީ އެ ކަމަކުން ސަލާމަތްނުވެވިގެންނެވެ.\nޖެހިގެންއައި ދުވަހު ދަރިފުޅު ބަލާދާން ގެއިން ނުކުތް ވަގުތު ކުއްލިއަކަށް އަންހެންމީހާ މަތިން ހަނާ ހަނދާންވިއެވެ. މިއަދު ވެސް އެ އަންހެންމީހާ ބަލަން ހުންނާނެބާއޭ ހިތަށްއެރިއެވެ. އިސްކޫލު ހުންނަ މަގަށް ނުކުމެވުމާއެކު އެންމެންގެ މޫނަށް ހަނާ ބަލައިލިއެވެ. ޔަގީނުން ވެސް ކުރިން ހުރި ތާކު އެ އަންހެންމީހާއެއް ނެތެވެ. ކުއްލިއަކަށް ފެނުނީ ހަނާގެ ވައަތްފަރާތުގައި އެ މީހާ ހުއްޓައެވެ. ހަނާ ދިޔައީ ސިއްސައިގެންނެވެ. އެއާއެކު، ކުރީ ދުވަހު ހަނާއަށް ވި އުނދަގޫތައް ވާން ފެށިއެވެ. އަމިއްލަ މީހާއާ ދޭތެރޭ ވިސްނުމުގެ ބަދަލުގައި ހަނާއަށް ވިސްނުނީ ބަލަންހުރި މީހާއަށެވެ. އޭނަގެ އިސްކޮޅާއި، ބައްޓަމާއި، ސިފަޔަށެވެ. ހީވަނީ ދިވެއްސެއް ހެންނެވެ. އެ ދުވަހު އޭނަ ލައިގެންހުރީ ކަޅު ޖުއްބާއެކެވެ. ހުރިލެއް ގާތްކަމުން އޭނަ އަޅައިފައިވާ އަނދުން، ބުމައިން ކަސިޔާރުވެފައި ހުރި ތަންކޮޅެއް ވެސް ހަނާގެ ލޮލުގައި އަޅައިގަތެވެ. ހަނާއަށް ހީވީ އެއީ ގަސްތުގައި ހަދައިފައި ހުރި ގޮތެއް ހެންނެވެ. ހަގީގަތުގައި އޭނަޔާ އެހާ ގާތުގައި ހުންނާކަށް ހަނާ ބޭނުމެއް ނޫނެވެ. ހަނާ ހިތަށްއެރިއެވެ. އެހާ ގާތަށް ހަނާ އައީ ކީއްކުރަން ހެއްޔެވެ؟ އެއް ގޮތަކީ ހަނާގެ ލޮލުގައި އެ އަންހެންމީހާ އަޅައިނުގަތުމެވެ. އަނެއް ގޮތަކީ ހަނާ ގަބޫލުކުރަން ބޭނުން ނުވާ ގޮތެވެ. އަންހެންމީހާ ކުއްލިއަކަށް އެ ތަނަށް ފާޅުވީއެވެ. އެ ދުވަހު ވެސް އޭނަ ހުރީ، ކަޅިއަޅާ ކަހަލަ ގޮތަކަށް ހަނާއާ ދިމާއަށް ބަލަހައްޓައިގެންނެވެ. ހަނާ ލަފާކުރި ގޮތުގައި އެއީ މެދު އުމުރަށް ވުރެ ތަންކޮޅެއް ދޮށީ މީހެކެވެ. ގާތްގަނޑަކަށް ފަސް ފޫޓެއްހާ ދުރުމިނުގައި އެ މީހާ ހުރީމައި ހަނާ ބޭނުންވީ ސުވާލެއް ކޮށްލާށެވެ.\n"ކިހިނެއްވީ؟" ހަނާ ވަރަށް އޯގާތެރިކަމާ އެކުގައި އެހިއެވެ.\nއަންހެންމީހާ ޖަވާބެއް ނުދިނެވެ. ހިނިތުންވެލުމެއް، އެހެން ދިމާއަކަށް މޫނު އަނބުރައިލުމެއް ވެސް ނެތެވެ.\n"އަޅެ ކިހިނެއްވީތަ؟" އަނެއްކާ ވެސް ހަނާ އެހިއެވެ. "ކީއްވެގެންތަ ތި ވަރަށް ތި ބަލަނީ؟"\nދެން ވެސް އަންހެންމީހާ ޖަވާބެއް ނުދިނެވެ. އެހެނަސް، ކައިރީގައި ތިބި އެހެން މީހުން ހަނާއަށް ބަލަން ފެށިއެވެ. އެކަކު ވެސް އަންހެންމީހާއަކަށް ނުބަލައެވެ. ހަނާ ހިތަށްއެރިއެވެ. މި ޖެހުނީ އަނެއް ކަންތަކެވެ. ކަޅިއަޅައިގެން އަހަންނަށް ބަލަހައްޓައިގެން ހުރި މީހާއަށް ބެލުމުގެ ބަދަލުގައި އެންމެން އަހަންނަށް ބަލަނީ ކީއްވެގެން ހެއްޔެވެ؟ ކުއްލިއަކަށް އިސްކޫލުގެ ދޮރު ހުޅުވިއެވެ. އެތެރެއަށް ވަންނަން އެންމެން ހިނގައިގަތެވެ. ހަނާ ވެސް ހިނގައިގަތެވެ.\n"ހަނާ!" އަންހެންމީހާ ގޮވައިލިއެވެ.\nހަނާ ހުއްޓުނެވެ. އެ މީހާ ހުއްޓުނީ ހަނާޔާ ފޫޓެއްހާ ދުރުމިނުގައެވެ. އިސްކޫލަށް ވަންނަ މީހުން ހަނާގެ ގައިން ނެއްޓެމުން ހިނގާއިރު އެ އަންހެންމީހާގެ ގައިގަ ވެސް ނުޖެހޭހާ ހަނާޔާ ކައިރީގައެވެ. ދެން އޭނަ ބުނީ ހަނާއަށް ނޭނގޭ އެއްޗެކެވެ.\n"ޣައްޠީ!" ނަސޭހަތުގެ ރާގެއްގައި އޭނަ ބުންޏެވެ. "ޣައްޠީ!"\nތިންވަނަ ފަހަރު ވެސް ބުނީ އެހެންނެވެ. ހައިރާންވެގެން ހަނާ ބަލަންހުރެފައި ދަރިފުޅު ބަލާ އެތެރެއަށް ވަނެވެ. ހިތުގައި ސުވާލު އުފައްދަމުންނެވެ. ޣައްޠީއަކީ ކޯޗެއް ހެއްޔެވެ؟ އެއީ ކޮން ރަށެއްގެ ބަހުރުވައެއް ހެއްޔެވެ؟ އޭގެ މާނައަކީ ކޮަބައި ހެއްޔެވެ؟ ހަނާއާ ދިމާއަށް އެހެން ބުނީ ކީއްވެގެން ހެއްޔެވެ؟ ދަރިފުޅު ގޮވައިގެން ހަނާ ނުކުތްއިރު އޭނައެއް ނެތެވެ. އެކަމަކު ހަނާ އެ ލަފުޒު ހަނދާންބެހެއްޓިއެވެ.\nގެއަށް އައިސް ލެޕްޓޮޕް ހުޅުވައިލައިފައި ނިކަން ގަޔާވެގެން ހަނާ އިށީނދެލިއެވެ. ގޫގުލްގައި އެ ލަފުޒު ޖަހައިފައި ހޯދައިލިއެވެ. އެކަމަކު އެއްޗެއް އޮޅުންފިލާ ވަރެއް ނުވިއެވެ. ލަފުޒު ޖަހަން ބޭނުންކުރެވުނު އަކުރުތައް ނުބައިވީމައި ވީގޮތެއް ކަމަށް ހީކޮށް، އެކި ގޮތްގޮތަށް ހަނާ ލިޔުނެވެ. ކާމިޔާބެއް ނުވިއެވެ. އެ މަސައްކަތުގައި އިންދައި ރިޒްވާން ވަނެވެ.\n"ކާކާ ޗެޓުކުރަނީ؟" ސަމާސާ ރާގެއްގައި ރިޒްވާން އެހިއެވެ.\nވީގޮތް ކިޔައިދިނުމުގެ ބަދަލުގައި ހަނާ ބޭނުންވީ ޣައްޠީގެ މާނަ ހޯދާށެވެ. ރިޒްވާނަކަށް ވެސް އޭގެ މާނައެއް ނޭނގުނެވެ. ދެ މީހުން ވެގެން އެކި ރައްޓެހިންނަށް ގުޅިއެވެ. އަލިމަގެއް ކިރިޔާ ވެސް ފެނުނީ އަރަބި ދަންނަ އެކުވެރިއެއްގެ ފަރާތުންނެވެ.\n"ތީ އަރަބި ލަފުޒެއް،" ވަރަށް ޔަގީންކަމާ އެކުގައި އެކުވެރިޔާ ބުންޏެވެ. "ތީގެ މާނައަކީ ނިވާކުރާށޭ!"\nހަނާއަށް އެއް މައްސަލަ ހައްލުވިއެވެ. އެކަމަކު ދެވަނަ މައްސަލަ ކުރިމަތިވިއެވެ.\n"ތީ ކާކު ކިޔައިގެންއުޅޭ އެއްޗެއް؟" ރިޒްވާން ސުވާލުކުރިއެވެ.\nހަނާ ވަރަށް ތަފުސީލުކޮށް ރިޒްވާނަށް ކިޔައިދިނެވެ. އެ އަންހެންމީހާ ހުންނަ ސިފައާއި، އަނދުންއަޅައިފައި ހުންނަ ގޮތް ވެސް ކުރަހައިފައި ދެއްކިއެވެ.\n"ނުވެސް ދަންނަ އަންހެނެއް. ނުވެސް ދެކޭ އަންހެނެއް،" ރިޒްވާން މަޑުމަޑުން ބުނެލިއެވެ. "އަރަބިން ވާހަކަދައްކާ މީހެއް. އެކަމަކު ހަނާ ތި ހުންނަނީ ބުރުގާއަޅައިގެން. ނިވާކޮށްގެން. ދެން ކީއްވެ ނިވާކުރާށޭ އެ ބުނަނީ؟ އަނެއްކޮޅުން އޭނަޔާ ކޮން ބެހޭކަމެއް؟"\nހަނާއަކަށް ވެސް އެ ސުވާލުގެ ޖަވާބެއް ނުދެވުނެވެ.\n"އަހަންނަށް ޔަގީން މާދަމާ ވެސް އޭނަ ހުންނާނެ،" ހިތްހަމަނުޖެހިފައި ހަނާ ބުންޏެވެ. "ވަރަށް ފޫހިވާ ގޮތަކަށް ބަލަހައްޓައިގެން ހުންނާނީ. ހީވާނީ އަހަންނާ ޖައްސާލާފަ ހުންނަންހެން. ބައިވަރު މީހުން ދެޔޭ ބުރުގާ ނާޅާ ވެސް. އަތްކެނޑި އެއްޗެހި ލައިގެން ވެސް. އެކަމަކު ހަމަ އަހަރެންގެ ގައިގަ ލޯ ތަތްކޮށްލައިގެން ހުންނާނީ. އަހަންނަކީ ވެސް މާ މާތް މީހެއް ނޫން. މާދަމާ އަހަންނާ ދިމާއަށް އޭނަ އެއްޗެއް ބުނެފިއްޔާ.."\n"ހަނާ ހަމަޖެހޭ!" މައްސަލަ ފިނިކުރަން ރިޒްވާން މަސައްކަތްކުރިއެވެ. "ހަނާ ތި ކަހަލަ ކަމެއް ކޮށްފިއްޔާ އަހަރުމެންގެ ދަރިއެއްނު ލަދުގަންނާނީ. މާދަމާ މަ ވެސް ދާނަމޭ! ހާސްކަނޑާލާފަ ފިރިމީހާއަށް ކާންދޭން ހިނގާ!"\nއެ ދުވަހަކީ ހަނާއަށް އުނދަގޫތަކެއް ވި ދުވަހެކެވެ. ކާހިތްވެއެވެ. އެކަމަކު ހީވަނީ ބަނޑު ފުރިފައި ހުންނަހެންނެވެ. ވަރަށް ގިނައިން ވައިލެވުނެވެ. މޭއަންދާހެން ވެސް ހީވިއެވެ. ކަންފަތް ބުޑުގައި ވައިއަޑުން ޣައްޠީ، ޣައްޠީ ކިޔާހެން ވެސް ހީވެއެވެ. ހަނާއަށް ވާ އުނދަގޫ ރިޒްވާނަށް ކިޔައިދޭން ހަނާ އުޅުނެވެ. ކޮންމެ ފަހަރަކު ވެސް ވާގޮތް ކިޔައިދޭން ނޭނގިގެން ހުއްޓައިލަނީއެވެ.\nޖެހިގެންއައި ދުވަހެވެ. ހަގު ދެބެންގެ ތެރެއިން އެއް ކުއްޖަކު ބަލާ ޒާހިދާ ފޮނުވައިފައި، ނަޔާޝީން ބަލާ ރިޒްވާން ދިޔައީ ހަނާ ގޮވައިގެންނެވެ. އިސްކޫލު ކައިރިއަށް ސައިކަލު މަޑުކުރި ވަގުތު، ކުރިން ހަނާއަށް ފެންނަ އަންހެންމީހާ ފެނުނެވެ.\n"މިހިރީ!" އޭނަޔާ ދިމާއަށް ބަލައިލައިފައި ހަނާ ބުންޏެވެ.\nރިޒްވާން އެނބުރިފައި ބަލައިލިއެވެ. ހަނާ ބަލަހައްޓައިގެން ހުރި ދިމާއިން ރިޒްވާނަކަށް އެއްވެސް މީހަކު ނުފެނެއެވެ.


މިނިސްޓްރީއާއި މިނިސްޓްރީގެ ދަށުން ހިންގަމުންދާ ހުރިހާ ތަންތަނުގެ މުވައްޒަފުންގެ މުސާރައާއި އެހެނިހެން އެލަވަންސްތައް ދިނުމުގެ އެންމެހައި ކަންކަން އިންތިޒާމްކޮށް މުސާރަދެވޭ ވަރަށް މަޢުލޫމާތުތައް ފުރިހަމަކުރުމަށްފަހު ބަޖެޓް އެންޑް ފައިނޭންސް ޔުނިޓަށް މަޢުލޫމާތު ފޯރުކޮށްދިނުން.\nމިނިސްޓްރީއާއި މިނިސްޓްރީގެ ދަށުން ހިންގަމުންދާ ތަންތަނުގެ މުވައްޒަފުންގެ މަސައްކަތުގެ ފެންވަރުބެލުމާއި މިޑްއިޔަރ ރިވިއު ހެދުމާބެހޭ އެންމެހައި ކަންތައްތައް ކުރުން.\nއޮފީހުގެ ޑިޕާރޓްމަންޓްތަކާއި ޑިވިޜަންތަކާއި ސެކްޝަންތަކުގެ މަޝްވަރާއާއެކު މުޅި އޮފީހުގެ ޓްރޭނިންގ ރިކުއަރމަންޓް ތައްޔާރުކުރުމާއި އެ ރިކުއަރމަންޓްއާ އެއްގޮތަށް މުވައްޒަފުން ތަމްރީން ކުރުމާއި ތަރައްޤީކުރުމުގެ ކަންތައްތައް ރާވާ ހިންގައި ބެލެހެއްޓުން.\nއޮފީހުގައި ވަޒީފާއަދާކުރާ މުވައްޒަފުންގެ ތަޢުލީމީ ފެންވަރު ހިމެނޭ ރެޖިސްޓްރީއެއް ޤާއިމްކޮށް ގަވާއިދުން ބެލެހެއްޓުން.\nއޮފީހުން އެކިކޯސްތަކުގައި ބައިވެރިކުރާ ފަރާތްތައް ޤާނޫނާ އެއްގޮތަށް ބޮންޑު ކުރުވުމާއި، އެފަރާތްތަކުން ފުރިހަމަކުރަމުންދާ ކޯސްތައް އެގޮތުގެމަތިން ފުރިހަމަ ކުރަމުން ގެންދޭތޯބަލައި އަޅަންޖެހޭ ފިޔަވަޅުތައް ގަވާއިދުން އެޅުން.\nއޮފީހުގައި އިންޓަރންޝިޕް ފުރިހަމަކުރުމަށް އެދޭ ފަރާތްތަކަށް އެ އިންތިޒާމް ހަމަޖައްސައިދީ، ރެކޯޑްތައް ބެލެހެއްޓުން.\nއޮފީހުގެ ހިއުމަން ރިސޯސް މެނޭޖްމަންޓް އެންޑް ޑިވެލޮޕްމަންޓް ކޮމިޓީގެ އެންމެހާ ކަންތައްތައް ބަލަހައްޓައި އެޗްއާރއެމްޑީގެ ނިންމުންތައް ތަންފީޒުކުރުން.\nސިވިލް ސަރވިސްގެ ޤާނޫނާއި ގަވާއިދުގެ ދަށުން މުވައްޒަފުންނާ ބެހޭ އެންމެހައި ކަންކަމުގައި ތައްޔާރުކުރަންޖެހޭ އުޞޫލުތައް ތައްޔާރުކުރުމުގައި ޑިޕާޓްމަންޓްގެ ވެރިންނަށް އެހީތެރިވުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 28 ފެބްރުވަރީ 2019 ވާ ބުރާސްފަތި ދުވަހުގެ 13:30 ގެ ކުރިން، މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސް (ބިއްލޫރިޖެހިގެ، މަޖީދީމަގު) އަށެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 2019 މާރިޗު މަހު، މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސް (ބިއްލޫރިޖެހިގެ، މަޖީދީމަގު) ގައެވެ.\n14 ޖުމާދަލްއާޚިރާ 1440ހ\n19 ފެބްރުވަރީ 2019މ\nސުންގަޑި: 28 ފެބުރުވަރީ 2019 1330


Fuvahmulak Hospital ah gendhiya6aharuge kujjaku kulli gothakah maruvi massala balanee - One Online\nފުވައްމުލަކު އަތޮޅު ހޮސްޕިޓަލް---\nފުވައްމުލަކު ހޮސްޕިޓަލަށް ގެންދިޔަ ހަ އަހަރުގެ ކުއްޖަކު ކުއްލި ގޮތަކަށް މަރުވި މައްސަލަ ބަލަނީ\nފުވައްމުލަކު ހޮސްޕިޓަލަށް ގެންދިޔަ ހަ އަހަރުގެ ކުއްޖަކު ކުއްލި ގޮތަކަށް މަރުވި މައްސަލައެއް ބަލަން ފަށައިފިއެވެ.\nފުވައްމުލަކު ހޮސްޕިޓަލް މެނޭޖަރު މުހައްމަދު ލިރާރު "ވަން" އަށް މިރޭ ވިދާޅުވީ އެކުއްޖާ ހޮސްޕިޓަލަށް ގެނައީ ބަނޑަށްތަދުވެ ހޮޑުލާތީ ކަމަށާއި ކުއްޖާއަށް ފަރުވާދެމުން ދަނިކޮށް މަރުވެފައިވަނީ މިރޭ 7:00 ހާއިރު ކަމަށެވެ. މަރުވެފައިވަނީ ހަ އަހަރުގެ އަންހެން ކުއްޖެކެވެ.\nލިރާރު ވިދާޅުވީ އެކުއްޖާ ހޮސްޕިޓަލަށް ގެނައީ މިއަދު މެންދުރުފަހު ކަމަށާއި ހޮސްޕިޓަލަށް ގެނައުމާ އެކު ވަގުތުން ސީޕީއާރު ދީފައިވާނެ ކަމަށެވެ. އަދި އައިޖީއެމްއެޗްގެ ޑޮކްޓަރުންގެ ލަފާގެ މަތިން އެކުއްޖާއަށް ފަރުވާ ދީފައިވާނެ ކަމަށާއި ކުއްޖާގެ ފުރާނަ ސަލާމަތް ކުރުމަށް ދެވެން ހުރި ހުރިހާ ފަރުވާއެއް ޑޮކްޓަރުން ދީފައިވާ ކަމަށްވެސް ވިދާޅުވިއެވެ.\nއޭނާ ވިދާޅުވީ ކުއްޖާއަށް ހޮސްޕިޓަލުން އިހުމާލުވިކަމުގެ ތުހުމަތު އާއިލާއިން ކުރާ ކަމަށާއި އެ މައްސަލަ ހޮސްޕިޓަލުން ބަލާނެ ކަމަށެވެ. އަދި އެކަމުގައި އަޅަންޖެހޭ ފިޔަވަޅުތައް އަޅާނެ ކަމަށްވެސް ވިދާޅުވިއެވެ.\n"ކުއްޖާ ހޮސްޕިޓަލަށް ގެނައުމާއެކު ޓްރީޓްމެންޓް ދީފައިވަނީ. 3:15 ހާއިރު ސީޕީއާރު ދީ، އައިޖީއެމްއެޗް ގެ ޑޮކްޓަރުންގެ އިރުޝާދުގެ މަތިން ފަރުވާ ދީފައިވެސް ވަނީ. ދެން ހޮސްޕިޓަލްގެ އެއްވެސް އިހުމާލެއް ވޭތޯ އަޅުގަނޑުމެން ބަލާނަން. އަދި އެއްވެސް އިހުމާލެއް ވާނަމަ ފިޔަވަޅުވެސް އަޅާނަން،" ލިރާރު ވިދާޅުވިއެވެ.\n"ވަން" އަށް މައުލޫމާތުދެމުން ކުއްޖާގެ ބައްޕަ މިރޭ ބުނީ، އޭނާއަކީ ބަލި ކުއްޖެއް ނޫން ކަމަށާއި ހޮސްޕިޓަލަށް ގެންދިޔައީ ކޮވިޑް އަލާމާތްތައް ހުރުމާ އެކު ހޮޑު ލެވޭތީ ކަމަށެވެ. އެހެން ނަމަވެސް ހޮސްޕިޓަލުން 5:15 ހާއިރު އިންޖެކްޝަނެއް ޖެހުމުން ކުއްޖާ ވަގުތުން "ހުއްޓުނު" ކަމަށް އޭނާ ބުންޏެވެ.\n"ހޮސްޕިޓަލުން ޖެހީ ކޮންކަހަލަ އިންޖެކްޝަނެއް ކަމެއް އަދި އަޅުގަނޑަކަށް ނޭންގޭ. އެހެން ނަމަވެސް އެއީ ބަލި ކުއްޖެއް ނޫން. ދަރިފުޅުގެ ކޮވިޑް ސިމްޓަމްސް ހުރުމުން ހޮޑު ލެވޭތީ ޑޮކްޓަރަށް ދައްކަން މިއަދު ގެންދިޔައީ،" ކުއްޖާގެ ބައްޕަ ބުންޏެވެ.\nއޭނާ ބުނީ ދަރިފުޅުގެ މަރުގެ މައްސަލައިގައި އެއްވެސް ފަރާތަކަށް ތުހުމަތު ކުރަން ބޭނުން ނުވާ ކަމަށާއި އެ މައްސަލަ އަދި އެއްވެސް އިދާރާއަކަށް ހުށަހަޅާފައި ނުވާ ކަމަށެވެ. ނަމަވެސް މަރުގެ މައްސަލަ ބެލުމަށް ހެލްތު މިނިސްޓްރީއަށް ހުށަހަޅާނެ ކަމަށް އޭނާ ބުންޏެވެ.\nމައުލޫމާތު ލިބިފައިވާ ގޮތުގައި އެކުއްޖާ ގަޔަށް ޖަހާފައިވަނީ ބަސްކޯޕެން އިންޖެކްޝަނެވެ. ނަމަވެސް އެކުއްޖާ ގަޔަށް ޖަހާފައިވަނީ ކިހާ ޑޯޒެއް ކަމެއް ސާފެއްނުވެއެވެ.\nގުޅޭ ޓެގު ޏ. ފުވައްމުލައް ފުވައްމުލައް ސިޓީ މަރު


Raajje alun Carbon Neutral vumah5aharuge thereygai kandaelhumah huashalhuhvaifi - vNews.mv\nފޮޓޯ: ޓޫ ތައުންޒަންސްް އައިލްސް\nރާއްޖެ އަލުން ކާބަން ނިއުޓުރަލް ވުމަށް މެންބަރު އަހުމަދު ސަލީމް ހުށަހަޅުއްވައިފި\nއާމިނަތު އަމީނާ (އަނާ) 19 February 2020, 15:53\nދިމާވެފައި ވަނީ ކްލައިމެޓް އެމަޖެންސީއެއް: މެންބަރުން\nރާއްޖެ އަލުން ކާބަން ނިއުޓުރަލް ވުމަށް ވަނީ ގޮވާލާފައި\nތެޔޮ އަޅައިގެން ހިންގާ ޖަނަރޭޓަރުތައް ނިއްވާލާށޭ: ސަލީމް\nދިވެހި ރާއްޖެ އަލުން ކާބަން ނިއުޓުރަލް ވުމުގެ އަހަރު ކަނޑައެޅުމަށް، ރައްޔިތުންގެ މަޖިލީހުގެ ހޯރަފުށީ ދާއިރާގެ މެންބަރު އަހުމަދު ސަލީމް ހުށަހަޅުއްވައިފި އެވެ.\nމެންބަރު އަހުމަދު ސަލީމް މިހެން ވިދާޅުވީ، ސަރުކާރުގެ ފަރާތުން ސަލީމް ހުށަހެޅުއްވި "މޫސުމަށް އަންނަ ބަދަލުތަކާއިބެހޭ ބިލް" އަށް ބަހުސް ކުރައްވަމުން ނެވެ.\nމަޖިލީހުގެ އެންވަޔަރުމަންޓް އެންޑް ކްލައިމެޓް ޗޭންޖް ކޮމެޓީގެ މުގައްރިރު ސަލީމް ހުށަހެޅުއްވީ، ރާއްޖެ އަލުން ކާބަން ނިއުޓްރަލްވުމުގެ އަހަރު ކުރިއަށް އޮތް ފަސްއަހަރު ދުވަހުގެތެރޭގައި ކަނޑައެޅުމަށް އަމާޒު ހިފާ އަހަރުގެ ގޮތުގައި ބިލްގައި ހިމެނުމަށެވެ.\nމެންބަރު ސަލީމް ވިދާޅުވީ ރާއްޖެއިން ޖައްވަށް ގްރީންހައުސް ގޭހުގެ ގޮތުގައި ބޭރުކުރާ މިންވަރާއި ދާއިރާތައް އެނގެން އެބަހުރި ކަމަށެވެ. އޭގެތެރެއިން 67 އިންސައްތަ ހިއްސާކުރަނީ، ކަރަންޓް އުފެއްދުމަށް ކަމަށާއި، 47 އިންސައްތަ އަކީ ރިސޯޓް ދާއިރާއިން އުފައްދާ ކަރަންޓްގެ ސަބަބުން ބޭރުވާ ގޭސްކަން އެނގޭ ކަމަށެވެ.\nއެެހެންކަމުން އިއާދަކުރަނިވި ހަކަތައަށް ވިސްނައިގެން ކާބަލް ނިއުޓްރަލް ވުމަށް ވެސް ހުރަހެއް ނެތް ކަމަށެވެ. އަދި ދުވާލަކު5ގަޑިއިރު އިރުގެ އަލި ސާފުކޮށް ރާއްޖެއަށް ލިބެމުންދާއިރު އަވިން ހަކަތަ އުފެއްދޭނެ ޖަނަަރޭޓަރތައް ހިންގޭނެ ކަމަށެވެ. އަދި އެހެންވެއްޖެނަމަ ރާއްޖެއަށް މާ ފުރިހަމަ މިނިވަންކަން ލިބިގެންދާނެ ކަމަށް ވެސް މެންބަރު ސަލީމް ވިދާޅުވި އެވެ.\nމެންބަރު ސަލީމް އިތުރަށް ވިދާޅުވީ މި އަހަރަކީ، އިނގެރޭސިވިލާތުގައި ބާއްވާ ކޮންފަރެންސަށް ހުރިހާ ގައުމުތަކުގެ ވެރިން ވަޑައިގަންނަވާއިރު، ރައީސުލްޖުމްހޫރިއްޔާ އާއި މަޖިލީހުގެ ރައީސް އެތަނަށް ވަޑައިގަންނަވާނެ ކަމަށް އުއްމީދު ކުރައްވާ ކަމަށެވެ. އަދި ވަޑައިގެން ދިވެހިންނަށް މޫސުމީ ނުރައްކަލާ ކުރިމަތިލާން ޖެހެނީ، ދިވެހިން ކުރި ކުށަކުން، ދިވެހިންގެ އިހުމާލަކުން ވެއްޓުނު ހާލަތެއް ނޫންކަން މިހާރަށްވުރެވެސް ބޮޑަށް ބަޔާންކޮށްދެއްވާނެ ކަމަށް އުއްމީދު ކުރައްވާ ކަމަށެވެ.\nރަށެއްގެ އާނުގަނޑާއި އެއްކޮށް ގިރާލާފައި\nމީގެ އިތުރަށް މެންބަރު ސަލީމް ވިދާޅުވީ ދިވެހިން ގެނދަބުޅިން ކޮށި އަރަމުންދާއިރު، ރާއްޖެއިން ގެނދަބުޅި ފިލުވާނެ ގޮތް ދުނިޔެއަށް ދައްކަން އެބަޖެހޭ ކަމަށެވެ. ވަރަށް ހިތްވަރުކޮށްފިނަމަ5އަހަރުގެ ތެރޭގައި، ކާމިޔާބުވެސް ހޯދޭނެ އަދި އަލުން އަނބުރާ ދުނިޔޭގެ ޗެންޕިއަންކަމުގެ މަޤާމުގެވެސް ރާއްޖެއަށް ހޯދޭނެ ކަމަށްވެސް ވިދާޅުވި އެވެ.\nމި ބިލަށް ބަހުސްކުރައްވަމުން ހުޅުމާލޭ ދާއިރާގެ މެންބަރު އަލީ ނިޔާޒު ވިދާޅުވީ، ދުނިޔޭގެ ޗާޓަށް ބަލާލުމުން ވެސް ރާއްޖެ ކުޑަ މިންވަރު ފެންނަ ކަމަށެވެ.\nނަމަވެސް ދިވެހިން ދެމިތިބުމާއި ނުތިބުން، ނުވަތަ އެކީއެކައްޗަކަށް ދުނިޔޭގެ ޗާޓުން ފޮހެލުމުގެ ބާރު އެހެންބައެއްގެ އަތްމަތީގައި އޮތުމަކީ ދެރަކަމެއްް ކަމަށެވެ.\nމެންބަރު ސަލީމްގެ ހުށަހެޅުއްވުންތަކަށް ތާއީދުކުރައްވައި އަލީ ނިޔާޒު ވިދާޅުވީ، އެހެންކަމުން އެކަން އެގޮތަށްވިއަ ނުދިއުމަށް ރާއްޖޭގައި ތަރައްގީގެ މަޝްރޫއުތައް ހިންގާއިރުވެސް ވިސްނަވަންޖެހޭ ކަމަށެވެ. އަދި މަޝްރޫއުތައް ކުރިއަށްގެންދާއިރު ދިވެހިރާއްޖޭގެ ތިމާވެއްޓަށް ލިބޭނެ ގެއްލުމަކީ ކޮބައިކަން ރައްޔިތުންގެ ސަމާލުކަމަށް ގެނެސް ހޭލުންތެރިކަން ވެސް އިތުރުކުރުވަންޖެހޭ ކަމަށެވެ.\n"މޫސުމަށް އަންނަ ބަދަލުތަކާއިބެހޭ ބިލް" ގިނަ މެންބަރުންގެ ހިޔާލާއި އެކު "ކްލައިމެޓް އިމަޖެންސީގެ ބިލް" ގެ ނަމަށް ބަދަލުކުރަން ފެންނަ ކަމަށްވެސް ނިޔާޒު ވިދާޅުވި އެވެ. މީގެ އިތުރަށް ބައެއް އިސްލާހުތައް މެންބަރު އަލީ ނިޔާޒުވެސް ވަނީ ހުށަހަޅުއްވާފައެވެ.\nރާއްޖޭގެ ރަށެއްގެ ހާލަތު\nމީގެ އިތުރަށް މަޖިލީހުގެ އެހެނިހެން ގިނަ މެންބަރުންވެސް ވަނީ، މި މައްސަލަ އަކި ކްލައިމެޓް އިމަޖެންސީއެއް ކަމަށް ބަލައި، އަދި އިންސާނީ ހައްގަށް ކުރާނެ އަސަރެއްކަމަށް ބަލައި، އެދާއިރާއިންވެސް ބިލް ބައްޓަންކުރަންޖެހޭ ކަމަށެވެ.\nމޫސުމަށް އަންނަ ބަދަލުތަކުގެ އަސަރު އެންމެ ބޮޑަށް ފޯރާނެ ކަމަށް ސައިންސްވެރިން ލަފާކުރަނީ ރާއްޖެ ފަދަ ޖަޒީރާ ގައުމުތަކަށެވެ. އެކަމުގެ ހެކިތައް ރާއްޖެއިން ފެންނަމުންދާއިރު، ރަށްގިރުމުގެ މައްސަލަތައް ރާއްޖެއަށް އިންތިހާއަށް ވަނީ ފޯރާފައެވެ.\nތިމާވެށި ރާއްޖެ ރައްޔިތުންގެ މަޖިލިސް


ގުޅިފައިވާ ޕާޓީތަކުގެ މެނިފެސްޓޯއަކީ މުޅި ރާއްޖެ ޖަޒީރާވަންތަ ޤައުމެއްގެ ގޮތުގައި ތަރައްޤީކުރުމުގެ ތަޞައްވުރެއް – ރިޔާސީ ކެންޑިޑޭޓް އިބޫ ޞާލިޙް – Maldivian Democratic Party\nގުޅިފައިވާ ޕާޓީތަކުގެ މެނިފެސްޓޯއަކީ މުޅި ރާއްޖެ ޖަޒީރާވަންތަ ޤައުމެއްގެ ގޮތުގައި ތަރައްޤީކުރުމުގެ ތަޞައްވުރެއް – ރިޔާސީ ކެންޑިޑޭޓް އިބޫ ޞާލިޙް\nގުޅިފައިވާ ޕާޓީތަކުން ހުށަހަޅާ މެނިފެސްޓޯއަކީ މުޅި ރާއްޖެ ޖަޒީރާވަންތަ ޤައުމެއްގެ ގޮތުގައި ތަރައްޤީކުރުމުގެ ތަޞައްވުރެއްގައި އެކުލަވާލާފައިވާ މެނިފެސްޓޯއެއް ކަމުގައި ރިޔާސީ ކެންޑިޑޭޓް އިބްރާހީމް މުޙައްމަދު ޞާލިޙް (އިބޫ ޞާލިޙް) ވިދާޅުވިއެވެ. އިބޫ ޞާލިޙް މިހެން ވިދާޅުވީ ސިޔާސީ ޕާޓީތަކުން މާޅޮސް މަޑުލު ދެކުބުރިއަށް ކުރައްވާ ކެމްޕޭން ދަތުރުފުޅެއްގައި ބ. ގޮއިދޫގައި މިއަދު ވާހަކަފުޅު ދައްކަވަމުންނެވެ.\nމެނިފެސްޓޯގައި ހިމެނިފައިވާ އެންމެ މުހިއްމު ކަމަކީ ލާމަރުކަޒީ ނިޒާމުން ރާއްޖޭގެ ރަށްތައް ހިންގުން ކަމުގައި އިބޫ ޞަލިޙް ވިދާޅުވިއެވެ. އޭގެ އިތުރުން މުޅި ރާއްޖޭގެ ކަންކޮޅުތަކަށް ގެސްޓްހައުސްގެ ސިޔާސަތު ފުޅާކުރުމަކީވެސް މެނިފެސްޓޯގައި ހިމެނިފައިވާ މުހިއްމު ސިޔާސަތެއްކަަމުގައި ވިދާޅުވަމުން ގޮއިދޫއަކީ ގެސްޓްހައުސްގެ ވިޔަފާރިއަށް ބޮޑު މުސްތަޤްބަލެއް އޮތް ރަށެއް ކަމުގައި ފާހަގަކުރެއްވިއެވެ. އެގޮތުން ގެސްޓް ހައުސްގެ ސިޔާސަތުގެ ދަށުން ގޮއިދޫއަށް ބޭނުންވާނެ އިތުރުކަންކަން ކޮށްދެއްވާނެ ކަަމަށް އިބޫ ޞާލިޙް ވިދާޅުވިއެވެ.\nބ.އަތޮޅުގެ ގުދުރަތީ ރީތިކަމަށް އަލިއަޅުވާލައްވައި އިބޫ ޞާލިޙް ވިދާޅުވީ ”ޔުނެސްކޯއިން ޚާއްސަ ސަމާލުކަމެއްދީގެން ބަލަހައްޓާ ސަރަޙައްދުތަކެއް މިއަތޮޅުގައި އެބައޮތް. އެއީ ތިމާވެށީގެ ގޮތުން ރައްކާތެރިކޮށްފައިވާ ސަރަޙައްދުތަކެއް. އަޅުގަނޑުމެންގެ ވެރިކަމެއްގައި އެ ސަރަޙައްދުތައް ހިމާޔަތްކޮށް އެ ސަރަޙައްދުތަކުން ލިބޭ އާންމަދަނީ ބޭނުންކޮށްގެން އެތަންތަން ރައްކާތެރިކުރުމުގެ މަސައްކަތް ކުރާނަން“ ކަމުގައެވެ.\nގުޅިފައިވާ ސިޔާސީ ޕާޓީތަކުން ކުރަން ފަށާފައިވާ މަސައްކަތަކީ އުނދަގޫ މަސައްކަތެއްކަމަށާއި، ސަރުކާރާއި ކުންފުނިތަކުގައި މަސައްކަތް ކުރާ މުވައްޒަފުންނަށް ފިއްތުންތައް ކުރިމަތި ކުރުވާ ކަމުގައި އިބޫ ޞާލިޙް ވިދާޅުވިއެވެ. ގުޅިފައިވާ ޕަޓީތަކުގެ ވެރިކަމެއްގައި ސިޔާސީ ވަކި ނުފޫޒަކަށް ތަބާވާ، ވަކި ޕާޓީއަކަށް ނިސްބަތްވާ ނުވަތަ ވަކި ކުލައެއް ރީތިވާ މީހަކަށް ތަފާތުކުރުމެއް ކުރިމަތިނުވާނެ ކަމަށާއި އެބޭފުޅަކު ޤަބޫލުކުރާ ސިޔާސީ ފިކުރާ އެއްގޮތަށް ނިކުމެވަޑައިގަންނެވުމަށް އިބޫ ޞާލިޙް ގޮވާލެއްވިއެވެ. އަދި އެކަމުގެ ސަބަބުން ލިބޭ ގެއްލުމުގެ ބަދަލު ދެން އަންނަ ސަރުކާރެއްގައި އެ ފަރާތްތަކަށް ހޯއްދަވައިދެއްވާނެ ކަމުގައި އިބޫ ޞާލިޙް ވިދާޅުވިއެވެ.